তোফায়েল গাজালি ০৪ জুন ২০১৯, ০০:০০ | প্রিন্ট সংস্করণ\nমাহে রমজান। ফাইল ছবি\nহতে পারে আজই রহমতের মাসের শেষ দিন। আজকের প্রতিটি মুহূর্ত স্মরণ করিয়ে দেবে রহমত, মাগফিরাত ও নাজাত লাভের সুযোগ বয়ে যাচ্ছে।\nমাওলার রহমতে সিক্ত হওয়ার সুবর্ণ সুযোগ যারা হেলায় পার করেছেন তাদের জন্য দুঃখ করা ছাড়া কী থাকতে পারে? এ প্রসঙ্গে একটি হাদিস উল্লেখযোগ্য। হজরত আম্মার ইবনে ইয়াসির (রা.) বর্ণনা করেন, একদিন মহানবী (সা.) মিম্বরে ওঠার সময় প্রথম সিঁড়িতে পা রেখে বললেন ‘আমিন’, দ্বিতীয় সিঁড়িতে পা রেখে আবার বললেন ‘আমিন’, তৃতীয় সিঁড়িতেও পা রেখে বললেন ‘আমিন’।\nএভাবে তিনবার ‘আমিন’ বলার তাৎপর্য সম্পর্কে প্রশ্ন করলেন সাহাবায়ে কেরাম। জবাবে হজরত নবী করিম (সা.) ইরশাদ করেন, আমি যখন মিম্বরের প্রথম সিঁড়িতে পা রাখলাম, তখন জিবরাইল এসে আমাকে জানালেন, যে ব্যক্তি আপনার নাম শুনেও দরুদ পাঠ করে না, তার প্রতি আল্লাহর অভিশাপ। আমি বললাম, ‘আমিন’।\nতিনি আবার বললেন, যে ব্যক্তি মাতা-পিতা দু’জনকে কিংবা একজনকে বৃদ্ধ বয়সে পেয়েও তাদের খেদমতের বদৌলতে জান্নাতের উপযুক্ত হতে পারল না, তার প্রতি আল্লাহর অভিশাপ। আমি বললাম, ‘আমিন’। তারপর জিবরাইল (আ.) বললেন, যে ব্যক্তি রমজান পেল। কিন্তু রমজান বিদায় হয়ে গেল এই অবস্থায় যে, সে ক্ষমা লাভ করতে পারল না, তার প্রতিও আল্লাহর অভিশাপ। আমি বললাম, ‘আমিন’। এ হাদিস থেকে অনুমান করা যায় রমজানের সুবর্ণ সুযোগ কাজে লাগাতে না পারা নিতান্ত হতভাগা হওয়ার আলামত।\nঅন্য দিকে যারা অবারিত রহমতের মাসটিকে কাজে লাগাতে পেরেছেন, তাদের নিয়ে গর্ব করেন আল্লাহ রাব্বুল আলামিন। মহানবী (সা.) ইরশাদ করেন, রমজানের শেষে মুমিন বান্দারা যখন তাকবির পাঠ করতে করতে ঈদগাহের উদ্দেশে রওনা হন, আল্লাহতায়ালা তখন ফেরেশতাদের বলেন, যে বান্দা তার কর্তব্য সম্পন্ন করে, তার প্রতিদান কী হওয়া উচিত?\nফেরেশতারা বলেন, তার প্রতিদান পূর্ণ মাত্রায় দেয়া উচিত। আল্লাহতায়ালা বলেন, আমার বান্দারা তাদের ওপর আরোপিত কর্তব্য পালন করে এখন আমার মহিমা ঘোষণা করতে করতে বের হয়েছে। আমি আমার মর্যাদা ও প্রতিপত্তির শপথ করে বলছি, তাদের দোয়া অবশ্যই কবুল করব। তারপর আল্লাহ ঘোষণা করেন, তোমরা ফিরে যাও। আমি তোমাদের পাপগুলো ক্ষমা করে দিলাম এবং তোমাদের পাপরাশিকে সওয়াবে পরিণত করলাম। (বায়হাকি)।\nসিয়াম সাধনার মাস সফলভাবে সম্পন্ন করার শেষ প্রান্তে আসা একটি শুভ আলামত। তাই আল্লাহতায়ালার অপার রহমত ও অনুগ্রহের অধিকারী হওয়ার এবং পাপরাশি থেকে পবিত্র হয়ে ঈদের আনন্দ ভোগের সুসংবাদ ঘোষণা হতে থাকে রাব্বুল আলামিনের পক্ষ থেকে। মাহে রমজানে যেসব সদভ্যাস গড়ে উঠেছে, যেসব নেক কাজ পালন করা হয়েছে, বিশেষভাবে নফল ইবাদতের প্রতি মনোযোগ দেয়া হয়েছে, রমজানের পরও সেগুলো অব্যাহত রাখতে পারা বড়ই সৌভাগ্যের বিষয়।\nতাকওয়া, তাওয়াক্কুল ও খোদাপ্রেমের দীক্ষা রমজানের বহুল আলোচিত বিষয় হলেও এগুলোর সম্পর্ক শুধু এ মাসের সঙ্গে নয়, সারা জীবন এসব মহৎ গুণ চর্চা করা জরুরি। দুনিয়ায় মানুষের প্রথম ও প্রধান কর্তব্য আল্লাহর আদেশ ও অভিপ্রায়ের কাছে নিজেকে সমর্পণ করা। বস্তুত এরই নাম ইমান ও ইসলাম। মুমিনের প্রতিটি কাজ হতে হবে উদ্দেশ্য ও ফলাফল বিবেচনায় রেখে।\nপার্থিব স্বার্থ ও সুবিধার চেয়ে আখিরাতের কল্যাণকে প্রাধান্য দিতে হবে। রমজানের তিরিশ বা ঊনত্রিশ দিনের পর পানাহার ও কামাচার নিয়ন্ত্রণের নির্দেশ রহিত হবে না। সব ক্ষেত্রেই তাকে আল্লাহর নির্দেশ ও রাসূলুল্লাহর নির্দেশনা মেনে চলার জন্য প্রস্তুত থাকতে হবে। এ প্রতিজ্ঞা ও অঙ্গীকারই রহমত, মাগফিরাত ও নাজাতের মাসের শেষভাগে মুমিন বান্দাদের হওয়া উচিত।


এবার ১০% আসন,মাত্র ৬ পরিবারের নিয়ন্ত্রণে থাকবে – Notunshokal.com\nএবার ১০% আসন,মাত্র ৬ পরিবারের নিয়ন্ত্রণে থাকবে\nby Syed Hasibul December 5, 2018 December 5, 2018\nআসন্ন একাদশ জাতীয় সংসদ নির্বাচনে এক পরিবার থেকে একাধিক ব্যক্তিকে নির্বাচনে প্রার্থী হয়েছেন। শুধু পরিবারের সদস্য নন, সেই সাথে শীর্ষ নেতৃত্বের আত্মীয়-স্বজনরাও নির্বাচনে অংশ নিচ্ছেন। সাধারণত উপমহাদেশের রাজনীতি পরিবার ও আত্মীয়-স্বজন দ্বারা নিয়ন্ত্রিত। ফলে একজনের পরিবর্তন হলে অন্যজন হাল ধরেতে পারবেন।\nসেই হিসেবে বাংলাদেশের রাজনীতি অনেকটাই পরিবার-আত্মীয়দের দ্বারা নিয়ন্ত্রিত। দেখা গেছে, একই পরিবারের সদস্য বা আত্মীয় ভিন্ন ভিন্ন দলের রাজনীতিতেও শীর্ষ পদ ধরে রেখেছেন।\nবাংলাদেশের রাজনীতি মূলত তিন থেকে চারটি পরিবারের মধ্যে নিয়ন্ত্রিত। সেই হিসেবে বাংলাদেশে আওয়ামী লীগ নিয়ন্ত্রণ করে বঙ্গবন্ধু শেখ মুজিবুর রহমানের পরিবার। প্রয়াত রাষ্ট্রপতি জিয়াউর রহমানের পরিবার নিয়ন্ত্রণ করে বিএনপি। এরশাদ নিয়ন্ত্রণ করেন জাতীয় পাটি। এছাড়া এই দলেও বাইরেও ছোট কিছু দল নিয়ন্ত্রণ করে টাঙ্গাইলের সিদ্দিকী পরিবারসহ আরো অনেক পরিবার রয়েছে।\nপাশাপাশি বড় দল গুলোর বিভিন্ন এলাকাও দুই একটি পরিবার নিয়ন্ত্রণ করে। যেমন নারায়ণগঞ্জের ওসমান পরিবার।\nদেখা গেছে, এবার সংসদীয় ৩০০টি আসনে নিচের ৬টি পরিবার (রক্ত ও বৈবাহিক সূত্রে আত্মীয়তার বন্ধনে আবদ্ধ) মোট ৩৩টি আসনে প্রার্থী হয়েছেন। নির্বাচনে এদের সবাই বিজয় হলে ১০% শতাংশ সংসদীয় আসন হবে তাদের দখলে।\nতবে এবার রাষ্ট্রপতি জিয়াউর রহমানের মাত্র একটি প্রার্থী রয়েছেন। ১৯৯১ সাল থেকে দেশে অনুষ্ঠিত প্রতিটি নির্বাচনে প্রয়াত রাষ্ট্রপতি জিয়াউর রহমানের পরিবারের একাধিক ব্যক্তি অংশ নিলেও এবারের অবস্থা পুরাটাই আলাদা। নীলফামারী-১ আসনে ধানের শীষ প্রতীকের প্রার্থী রফিকুল ইসলাম চৌধুরী। তিনি খালেদা জিয়ার ছোট বোন সেলিনা ইসলাম বিউটির স্বামী।\nএবার ১৯ আসনে প্রার্থী বঙ্গবন্ধুর আত্মীয়-পরিজন: একাদশ জাতীয় নির্বাচনে প্রধানমন্ত্রী শেখ হাসিনা গোপালগঞ্জ-৩ ও রংপুর-৬ আসন থেকে আওয়ামী লীগের প্রার্থী হয়েছেন। বঙ্গবন্ধু শেখ মুজিবুর রহমানের চাচাত ভাই শেখ আবু নাসেরের ছেলে সংসদ সদস্য শেখ হেলাল উদ্দীন এবং তার ছেলে শেখ সারহান নাসের তন্ময়। শেখ হেলাল উদ্দীন বাগেরহাট-১। তার ছেলে তন্ময় বাগেরহাট-২ আসন থেকে নির্বাচন করবেন । আর তার মেঝ চাচা শেখ সালাউদ্দিন জুয়েল লড়বেন খুলনা-২ আসনে।\nপ্রধানমন্ত্রী শেখ হাসিনার ফুফাতো ভাই আবুল হাসনাত আবদুল্লাহ বরিশাল-১ আসনে আওয়ামী লীগ থেকে নির্বাচন করবেন। তার ছোট বোনের দেবর হলেন আওয়ামী লীগের যুগ্ম-সাধারণ সম্পাদক মাহবুব উল আলম হানিফ কুষ্টিয়া-৩ আসনে। প্রধানমন্ত্রী শেখ হাসিনার আরেক ফুফাতো ভাই সাবেক এমপি প্রয়াত ইলিয়াস আহমেদ চৌধুরীর বড় ছেলে নূর-ই-আলম চৌধুরী (লিটন চৌধুরী) এবারের নির্বাচনে মাদারীপুর-১ আসনের প্রার্থী।\nপ্রধানমন্ত্রী শেখ হাসিনার আরেক ফুফাতো ভাই শেখ ফজলুল করিম সেলিম যুবলীগের প্রতিষ্ঠাতা সভাপতি শেখ ফজলুল হক মনির ছোট ভাই গোপালগঞ্জ-২ আসন থেকে নির্বাচন করছেন। আর জামালপুর-১ (দেওয়ানগঞ্জ-বকশীগঞ্জ) আসনে মনোনয়ন পেয়েছেন শেখ সেলিমের ভায়রা আবুল কালাম আজাদ।\nবঙ্গবন্ধু শেখ মুজিবুর রহমানের ভাগ্নে শেখ ফজলুল হক মনির ছেলে শেখ ফজলে নূর তাপস ঢাকা-১০ আসনে আওয়ামী লীগের হয়ে নির্বাচন করছেন। এবার শেখ হাসিনার প্রয়াত স্বামী ওয়াজেদ মিয়ার বড় বোনের নাতনি হলেন মাহবুব আরা গিনি গাইবান্ধা-২ আসনে (সদর) আওয়ামী লীগের মনোনয়ন পেয়েছেন।\nফরিদপুর-৩ আসনে আওয়ামী লীগের প্রার্থী স্থানীয় সরকার পল্লী উন্নয়ন ও সমবায়মন্ত্রী ইঞ্জিনিয়ার খন্দকার মোশাররফ হোসেন। তিনি প্রধানমন্ত্রী শেখ হাসিনার কন্যা সায়মা ওয়াজেদ পুতুলের শ্বশুর। আর মোশাররফ হোসেনের মেয়ের জামাই অধ্যাপক ডা. হাবিবে মিল্লাত মুন্না সিরাজগঞ্জ-২(সদর-কামারখন্দ)আসন থেকে নির্বাচন করবেন।\nপ্রধানমন্ত্রী শেখ হাসিনার ছোট বোন শেখ রেহানার খালা শাশুড়ি হচ্ছেন আইভী রহমান। সাবেক রাষ্ট্রপতি জিল্লুর রহমান ও আইভী রহমানের সন্তান হলেন বাংলাদেশ ক্রিকেট বোর্ডের (বিসিবি) সভাপতি নাজমুল হাসান পাপন কিশোরগঞ্জ-৬ (ভৈরব-কুলিয়ারচর) আসনে নির্বাচন করবেন।\nআওয়ামী লীগের উপদেষ্টামণ্ডলীর সদস্য ও বর্তমান শিল্পমন্ত্রী আমির হোসেন আমু নির্বাচন করবেন ঝালকাঠি-২ আসনে। তিনি সম্পর্কে শেখ হাসিনার ফুফা। আমির হোসেন আমুর প্রয়াত স্ত্রী ফিরোজা হোসেন সম্পর্কে শেখ হাসিনার ফুফু।\nঅন্যদিকে, বিরোধী জোটে হলে জাতীয় পার্টির (জেপি) চেয়ারম্যান ব্যারিস্টার আন্দালিব রহমান পার্থ একটিকে শেখ হাসিনা ভাগ্নে। অন্যদিকে, শেখ হাসিনা হচ্ছেন পার্থের ফুফা শাশুড়ি। কেননা পার্থের আপন মামা হচ্ছেন শেখ সেলিম। আর বাগেরাটের শেখ হেলাল হচ্ছেন তার শ্বশুর। তিনি লড়বেন ভোলা-১ আসন থেকে।\nশেখ সেলিমের ছেলে বিয়ে করেছেন বিএনপি চেয়ারপারসনের উপদেষ্টা ইকবাল হাসান মাহমুদ টুকুর মেয়েকে। টুকু) সিরাজগঞ্জ-২ আসনে মনোনয়নপত্র নিলেও তারটা বাতিল করা হয়েছে। তার তার স্ত্রী অর্থাৎ শেখ সেলিমের বিয়াইন রোমানা মাহমুদ বিএনপির প্রার্থী হিসেবে আছেন। আবার শেখ সেলিমের আরেক ছেলে বিয়ে করেছেন আলোচিত ব্যবসায়ী মুসা বিন শমসেরের মেয়েকে। মুসা বিন শমসেরের ছেলে ববি হাজ্জাজ হারিকেন প্রতীক নিয়ে ঢাকা-৬ আসনে গণঐক্য জোট গঠন করে নির্বাচন করবেন।\nদুই আসনে প্রতিবারে মতো এবারও নারায়ণগঞ্জে রাজনীতির মাঠে ওসমান পরিবার। নারায়ণগঞ্জ-৪ (ফতুল্লা-সিদ্ধিরগঞ্জ) আসনে আওয়ামী লীগের প্রার্থী শামীম ওসমান। তার ভাই একেএম সেলিম ওসমান নারায়ণগঞ্জ-৫ (সদর-বন্দর) আসনে জাতীয় পার্টির প্রার্থী হিসেবে লড়বেন।\n৭ আসনে জাতীয় পার্টির চেয়ারম্যান হুসেইন মুহম্মদ এরশাদ পরিবারের সদস্যরা। এরশাদ ঢাকা-১৭ (গুলশান-ক্যান্টনমেন্ট-ভাষানটেক) আসনে ও রংপুর-৩ থেকে নির্বাচন করবেন। তার আপন ভাই গোলাম মোহাম্মদ (জিএম) কাদের জাতীয় পার্টির কো-চেয়ারম্যান লালমনিরহাট-৩ আসন থেকে নির্বাচন করবেন।\nআর এরশাদের স্ত্রী ও বর্তমান সংসদের বিরোধীদলীয় প্রধান রওশন এরশাদ ময়মনসিংহ-৪ ও ময়মনসিংহ-৭ আসন থেকে মনোনয়ন জমা দিয়েছেন। এরশাদের ভাগনি জামাই ও পার্টির প্রেসিডিয়াম সদস্য জিয়াউদ্দিন আহমেদ বাবলু রংপুর-২ (বদরগঞ্জ-তারাগঞ্জ) আসন থেকে নির্বাচন করছেন।\n৩ আসনে টাঙ্গাইলের প্রভাবশালী সিদ্দিকী পরিবার। এ পরিবারের দুই সন্তান আওয়ামী লীগের সাবেক মন্ত্রী আবদুল লতিফ সিদ্দিকী আর কৃষক শ্রমিক জনতা লীগের সভাপতি বঙ্গবীর আবদুল কাদের সিদ্দিকী (বীরউত্তম)। বঙ্গবীর কাদের সিদ্দিকী টাঙ্গাইল-৪ ও ৮ আসনে মনোনয়ন নিয়েছিলে ঐক্যফ্রন্টের প্রার্থী হিসেবে। কিন্তু ঋণ খেলাপির কারণে তার উভয় মনোনয়ন বাতিল করা হয়েছে। অবশ্য টাঙ্গাইল-৮ আসনে তার মেয়ে ব্যারিস্টার কুঁড়ি সিদ্দিকীর মনোনয়নপত্র বৈধ হয়েছে। আর টাঙ্গাইল-৪ আসনে কৃষক শ্রমিক জনতা লীগের প্রার্থী কাদের সিদ্দিকীর ছোট ভাই আজাদ সিদ্দিকীর মনোনয়নপত্র বৈধ হয়েছে।\nঅন্যদিকে, কাদের সিদ্দিকীর বড় ভাই আওয়ামী লীগের সভাপতিমণ্ডলীর সাবেক সদস্য ও সাবেক মন্ত্রী আবদুল লতিফ সিদ্দিকী টাঙ্গাইল-৪ আসনে এবং ছোট ভাই মুরাদ সিদ্দিকী টাঙ্গাইল-৫ আসনে স্বতন্ত্র প্রার্থী হিসেবে মনোনয়ন জমা দিয়েছিলেন।\nবি. চৌধুরীর পরিবার থাকছে একটি আসনে। সাবেক রাষ্ট্রপতি বদরুদ্দোজা চৌধুরী যুক্তফ্রন্ট গঠন করে এবার ক্ষমতাসীন আওয়ামী লীগের নেতৃত্বাধীন মহাজোট থেকে নির্বাচন করছেন। তবে বি. চৌধুরী কোনো মনোনয়ন নেননি। তার ছেলে দলটির যুগ্ম-মহাসচিব ও যুক্তফ্রন্টের মুখপাত্র মাহী বি. চৌধুরী মুন্সীগঞ্জ-১ ও ঢাকা-১৭ আসন থেকে মনোনয়ন নিয়েছেন। তবে মহাজোট থেকে তাকে মুন্সীগঞ্জ-১ আসন থেকে মনোনয়ন দেওয়া হবে।


‘ম্যাংগো স্পেশাল ট্রেন’ চলবে ২৫ মে থেকে - বিবিধ - দৈনিকশিক্ষা\nঢাকা - ১৬ সেপ্টেম্বর, ২০২১ - ১ আশ্বিন, ১৪২৮ English version\nরাজশাহী প্রতিনিধি | ১৭ মে, ২০২১\nগত বছরের মতো এবারো রাজশাহী থেকে ২৫ মে চালু হতে যাচ্ছে ‘ম্যাংগো স্পেশাল’ ট্রেন। রেল কর্তৃপক্ষ জানিয়েছে, এবার আমের সঙ্গে শাকসবজিসহ অন্যান্য ফলমূলও যাবে ট্রেনে।\nসোমবার (১৭ মে) দুপুর ১টায় রাজশাহী রেলওয়ে স্টেশনের সম্মেলন কেন্দ্রে ‘ম্যাংগো স্পেশাল ট্রেন’ বিষয়ক একটি মতবিনিময় সভায় এ সিদ্ধান্তের কথা জানানো হয়।\nচলতি মৌসুমে ঢাকায় আম পাঠানোর বিষয়ে সভায় রেলওয়ের বিভাগীয় বাণিজ্যিক কর্মকর্তা মো. নাসির উদ্দিন বলেন, “গতবারের মতো এবারো রাজশাহী অঞ্চল থেকে ঢাকায় খুব অল্প সময়ে আম পৌঁছে দেয়ার জন্য চলতি মাসের ২৫ মের দিকে ‘ম্যাংগো স্পেশাল ট্রেন’ চালু হতে যাচ্ছে। এজন্য পাঁচটি ওয়াগনে যাবে রাজশাহী অঞ্চলের আম। প্রতি বগির ক্যারিং ক্যাপাসিটি ৪৩ মেট্রিক টন হলেও আম বহন করা হবে ৩০ মেট্রিক টন।”\nকারণ হিসেবে তিনি বলেন, ‘কাঁচা বা আধাপাকা আম যেন গরম ও অতিরিক্ত চাপে নষ্ট না হয়ে যায় সে কারণে ধারণক্ষমতার কিছু কম পণ্য বহন করা হবে। ট্রেনটি চাঁপাই নবাবগঞ্জ থেকে বিকেল সাড়ে ৪টার দিকে ছেড়ে যাবে এবং ঢাকায় রাতে ২টার দিকে পৌঁছাবে।এক্ষেত্রে খুব অল্প সময়ের মধ্যে ঢাকার বাজারগুলোতে তরজাতা সতেজ আম পৌঁছানো সম্ভব হবে। সড়কপথে যানজট ও উঁচুনিচু জায়গা না থাকায় আমেরও কোনো প্রকার ক্ষতির সম্ভাবনা নেই।’\n‘গতবারের মতো এবারো প্রতি কেজি আমের পরিবহন মূল্য ১টা ১৭ পয়সা ধরা হয়েছে। ক্যারেট প্রতি লেবার খরচ ধরা হয়েছে ১০ টাকা। এটি নির্ধারিত। কোনো শ্রমিক বেশি নিলে বা কেউ অভিযোগ করলে তার বিরুদ্ধে প্রয়োজনীয় ব্যবস্থা নেয়া হবে। এবার রেলওয়ের প্রত্যেকটি লেবারকে নির্ধারিত লাল রঙয়ের পোশাকও দেয়া হয়েছে।’\nএকজন কী পরিমাণ আম রফতানি করতে পারবেন বা কোন কোন এলাকায় কী পরিমাণ আম ব্যবসায়ীরা পাঠাতে পারবেন জানতে চাইলে বাণিজ্যিক কর্মকর্তা মো. নাসির উদ্দিন বলেন, ‘১৫০ মেট্রিক টন আম যদি কেউ একাই পাঠাতে চান, তাহলে সেটাই আমরা পাঠাবো। আবার কেউ চাইলে ২-৫ মণ আমও ঢাকায় পাঠাতে পারবেন। এক্ষেত্রে নির্দিষ্ট কোনো এলাকা ভাগ করা নেই। ওয়াগন ফাঁকা থাকলেই আমরা পণ্য নেব।’\nরেলওয়ে সূত্রে জানা গেছে, গতবছর জুন-জুলাইয়ে মোট ৮৫৭ মেট্রিক টন আম ম্যাংগো স্পেশাল ট্রেনে পাঠানো হয়েছিল। এতে আয় হয় ৯ লাখ ২৯ হাজার ৮৬৯ টাকা। তবে এবার ঢাকা ছাড়াও খুলনা ও চট্টগ্রামের দিকে চাহিদা অনুযায়ী আম পাঠানো হবে। সেক্ষেত্রে ডেডিকেটেড ট্রেনে এসব পণ্য পাঠানো হবে।\nরেলওয়ে সূত্র আরও জানায়, এবার শুধু আমই নয়, আমের সঙ্গে শাকসবজি ও অন্যান্য ফল-ফলাদিও এই স্পেশাল ট্রেনে করে পাঠানো হবে। আমের মৌসুম পর্যন্ত এই কার্যক্রম চলবে।\nসভায় ডেপুটি চিফ কমার্শিয়াল ম্যানেজার গৌতম কুমার কুন্ডু, সহকারী চিফ কমার্শিয়াল ম্যানেজার শেখ আব্দুল জব্বার, স্টেশন ম্যানেজার মো. আব্দুল করিম প্রমুখ উপস্থিত ছিলেন।\nউল্লেখ্য, ম্যাংগো স্পেশাল ট্রেন চালুর বিষয়ে প্রতিটি স্টেশনেই মাইকিং করে প্রচারণা চালাচ্ছে রেল কর্তৃপক্ষ। এর কারণ হলো, এবার প্রতিটি স্টেশন থেকেই আমসহ অন্যান্য ফলমূল ও শাকসবজি ঢাকায় পাঠানো হবে।\nই-মেইলঃ dainikshiks[email protected](নিউজ) [email protected]


chief editor5দিন ago টপ খবর, প্রাথমিক শিক্ষা Leaveacomment 69 Views\nপ্রাথমিকের শিক্ষার্থীদের উপবৃত্তির তথ্য অন্তর্ভুক্তি চলছে। গত ১৬ মে থেকে ঢাকা, ময়মনসিংহ, বরিশাল বিভাগের তথ্য অন্তভুক্তি শুরু হয়ে ২২ মে পর্যন্ত চলার কথা ছিলো।\nকিন্তু তথ্য অন্তর্ভুক্তির শুরুতে সার্ভার জটিলতা থাকায় অনেক সরকারি প্রাথমিক বিদ্যালয়ের ৩০ থেকে ৪০ শতাংশ শিক্ষার্থীর তথ্য অন্তর্ভুক্ত করা হয়েছে। এছাড়া শিক্ষার্থীদের বাবা মায়েরে জাতীয় পরিচয় পত্র ভ্যালিডেশনসহ কিছু সমস্য দেখা দেয়।\nআরো পড়ুনঃ জাতীয়করণকৃত প্রাথমিক বিদ্যালয়ের টাইম স্কেল নিয়ে আপিল খারিজ\nএ পরিস্থিতিতে তিন বিভাগের উপবৃত্তির তথ্য অন্তর্ভুক্তির সময় বাড়িয়েছে প্রাথমিক শিক্ষা অধিদপ্তর। আগামী ২৫ মে (বুধবার) পর্যন্ত ঢাকা, ময়মনসিংগ ও বরিশাল বিভাগের শিক্ষার্থীদের তথ্য অন্তর্ভুক্ত করা হবে। আর দ্বিতীয় ও তৃতীয় পর্যায়ের বিভাগগুলোর তথ্য অন্তর্ভুক্তি তিন দিন পরে শুরু হয়ে সাত দিন চলবে।\nসোমবার প্রাথমিক শিক্ষা অধিদপ্তর থেকে বিষয়টি জানিয়ে চিঠি সব উপজেলা শিক্ষা কর্মকর্তাকে পাঠানো হয়েছে।\nজানা গেছে, নতুন সূচি অনুসারে রাজশাহী, খুলনা ও রংপুর বিভাগের শিক্ষার্থীদের তথ্য অন্তর্ভুক্তি চলবে ২৬ মে থেকে ১ জুন পর্যন্ত। আর চট্টগ্রাম ও সিলেট বিভাগের শিক্ষার্থীদের তথ্য অন্তর্ভুক্তি চলবে ২ জুন থেকে ৮ জুন পর্যন্ত।\nআরো পড়ুনঃ আরও ২৩ হাজার স্কুল পাচ্ছে ওয়াইফাই ইন্টারনেট\nঅধিদপ্তর জানিয়েছে, ঢাকা, ময়মনসিংহ ও বরিশাল বিভাগের সব সরকারি প্রাথমিক বিদ্যালয়ের উপবৃত্তির সুবিধাভোগী শিক্ষার্থী ও অভিভাবকদের তথ্য আইবাস প্লাস প্লাস ও বিএসিএস স্কিমের প্রস্তুত করা পিইএসপি এমআইএস পোর্টালে এন্ট্রি শুরু হয়েছে, যা ২২ মের মধ্যে শেষ হওয়ার কথা ছিলো। কিন্তু পোর্টালে মা ও বাবার এনআইডির তথ্য বাধ্যতামূল থাকায় তা ভ্যালিডেশনসহ অন্যান্য কারণে প্রথম পর্যায়ের সমস্যা সমাধানে কিছুটা বাড়তি সময় আবশ্যক হওয়ায় আগামী ২৫ মে পর্যন্ত ডাটা এন্ট্রির সময় বৃদ্ধি করা হলো।\nঅধিদপ্তর আরও বলছে, দ্বিতীয় ও তৃতীয় পর্যায়ের বিভাগগুলোর ডাটা এন্ট্রি তিন দিন পরে শুরু হয়ে পরবর্তী সাত দিনের মধ্যে শেষ করতে হবে।\nপ্রাথমিক শিক্ষা উপবৃত্তি কার্যক্রম বাস্তবায়নের নির্দেশিকা অনুসারে, নতুন পদ্ধতিতে শিক্ষার্থীরা উপবৃত্তি পাবেন। বিকাশসহ যেকোনো মোবাইল ব্যাংকিং অ্যাকাউন্টেই শিক্ষার্থীরা উপবৃত্তির টাকা তুলতে পারবেন। উপবৃত্তি কর্মপরিকল্পনা ও বাজেট প্রাক্কলন অনুসারে প্রাথমিক ও গণশিক্ষা মন্ত্রণালয়ের বাজেট ও অডিট অনুবিভাগ অধিদপ্তরের রাজস্ব বাজেটের নির্ধারিত কোডে টাকা বরাদ্দ করবে। অধিদপ্তর ত্রৈমাসিক চাহিদা মতো কিস্তিভিত্তিক টাকা অবমুক্ত করবে। অর্থ বিভাগ থেকে সময় সময়ে জারি করা জিটুপি পেমেন্ট পদ্ধতি অনুসারে উপবৃত্তির টাকা বিতরণ করা হবে। জিটুপি পেমেন্ট পদ্ধতির সঙ্গে প্রাথমিক শিক্ষা অধিদপ্তরের সমন্বিত ডিজিটাল পদ্ধতির সমন্বয় করা হবে।\nchief editor5দিন ago টপ খবর, প্রাথমিক শিক্ষা Leaveacomment 209 Views\nআরও ২৩ হাজার সরকারি প্রাথমিক বিদ্যালয়ের ওয়াইফাই ইন্টারনেট সংযোগ স্থাপন করা হচ্ছে।\nইতোমধ্যে সাড়ে ১৬ হাজার স্কুলে ওয়াইফাই ইন্টারনেট সংযোগ স্থাপন করা হয়েছে। রাজশাহী, রংপুর, সিলেট, চট্টগ্রাম ও ময়মনসিংহ বিভাগের এ ২৩ হাজার ২৭৫টি স্কুলের জন্য ওয়াইফাই সিস্টেম ও সিম কার্ড বিতরণ শুরু হয়েছে।\nস্কুলগুলোকে ওয়াইফাই ইন্টারনেট সংযোগ সরবরাহে দায়িত্বে থাকা বেসরকারি প্রতিষ্ঠান গ্রামীনফোন লিমিটেড এসব স্কুলে সিম ও ওয়াইফাই সিস্টেম সরবরাহ করবে।\nএ সিম ওয়াইফাই সিস্টেম স্কুলে স্কুলে বিতরণে মাঠ পর্যায়ের শিক্ষা কর্মকর্তাদের নির্দেশ দিয়েছে প্রাথমিক শিক্ষা অধিদপ্তর।\nগতকাল রোববার অধিদপ্তর থেকে বিষয়টি জানিয়ে উপজেলা শিক্ষা কর্মকর্তাদের চিঠি দেয়া হয়।\nঅধিদপ্তর জানিয়েছে, ৬১টি জেলার ৩৯ হাজার ৭০১টি সরকারি প্রাথমিক বিদ্যালয়ের জন্য ওয়াই-ফাই সিস্টেমের মাধ্যমে ইন্টারনেট সংযোগ স্থাপনের জন্য গ্রামীনফোন লিমিটেডকে কার্যাদেশ দেয়া হয়েছে। ১ম পর্যায়ে ১ হাজারটি সরকারি প্রাথমিক বিদ্যালয়ে ওয়াইফাই সিস্টেমসহ সিম বিতরণ করা হয়েছে। ২য় পর্যায়ে গ্রামীনফোন লিমিটেড ঢাকা, খুলনা ও বরিশাল বিভাগের ১৫ হাজার ৪২৬টি সরকারি প্রাথমিক বিদ্যালয়ে ওয়াই-ফাই সিস্টেমের মাধ্যমে ইন্টারনেট সংযোগ স্থাপন করেছে। ৩য় পর্যায়ে রাজশাহী, রংপুর, সিলেট, চট্টগ্রাম ও ময়মনসিংহ বিভাগের ২৩ হাজার ২৭৫টি সরকারি প্রাথমিক বিদ্যালয়ে ওয়াইফাই সিস্টেমের মাধ্যমে ইন্টারনেট সংযোগ স্থাপন করবে।\nঅধিদপ্তর আরও জানিয়েছে, ২৩ হাজার ২৭৫টি সরকারি প্রাথমিক বিদ্যালয়ে ওয়াইফাই সিস্টেমের মাধ্যমে ইন্টারনেট সংযোগ স্থাপন গ্রামীনফোন লিমিটেড রাজশাহী, রংপুর, সিলেট, চট্টগ্রাম ও ময়মনসিংহ বিভাগের উপজেলা শিক্ষা অফিসে ওয়াই-ফাই সিস্টেম ও সিম সরবরাহ করবে।\nগ্রামীনফোন লিমিটেডের সরবরাহ করা ওয়াইফাই সিস্টেম ও সিম রাজশাহী, রংপুর, সিলেট, চট্টগ্রাম ও ময়মনসিংহ বিভাগের নির্ধারিত ২৩ হাজার ২৭৫টি উপজেলার সরকারি প্রাথমিক বিদ্যালয়ে বিতরণ এবং বিদ্যালয়গুলোতে বিতরণের রিসিভিং কপি সংরক্ষণ করতে চিঠিতে উপজেলা শিক্ষা কর্মকর্তাদের বলেছে অধিদপ্তর।\nchief editor5দিন ago টপ খবর, দৈনিক শিক্ষা, নিউজ, প্রাথমিক শিক্ষা Leaveacomment 228 Views\neditor7দিন ago টপ খবর, নিউজ, প্রাথমিক শিক্ষা Leaveacomment 27 Views\neditor 12 দিন ago টপ খবর, প্রাথমিক শিক্ষা Leaveacomment 75 Views\nchief editor 13 দিন ago চাকুরি, টপ খবর, প্রাথমিক শিক্ষা Leaveacomment 16 Views\neditor 14 দিন ago চাকুরি, টপ খবর, প্রাথমিক শিক্ষা Leaveacomment 14 Views\nchief editor 16 দিন ago নিউজ, প্রাথমিক শিক্ষা Leaveacomment 277 Views\nchief editor 16 দিন ago চাকুরি, টপ খবর, প্রাথমিক শিক্ষা Leaveacomment 152 Views\nchief editor 17 দিন ago টপ খবর, প্রাথমিক শিক্ষা Leaveacomment 13 Views\nনিজস্ব প্রতিবেদক, ১১ মে ২০২২ঃ প্রাথমিক ও গণশিক্ষা প্রতিমন্ত্রী মো. জাকির হোসেন বলেছেন, চলতি বছরের জুলাই মাসের মধ্যে সারাদেশে ৪৫ হাজার শিক্ষক নিয়োগ দেয়া হবে। ইতোমধ্যে প্রথম ধাপে নিয়োগের লিখিত পরীক্ষা অনুষ্ঠিত হয়েছে। আগামী ২০ মে দ্বিতীয় ধাপের পরীক্ষা অনুষ্ঠিত হবে।\nএসময় আরও উপস্থিত ছিলেন প্রাথমিক ও গণশিক্ষা মন্ত্রণালয়ের সচিব আমিনুল ইসলাম, প্রকল্প পরিচালক মো. মিজানুর রহমান, এলজিইডির তত্ত্বাবধায়ক প্রকৌশলী (শিক্ষা) আবু মো. শাহরিয়ার, শিক্ষক, শিক্ষার্থী প্রমুখ\nchief editor 18 দিন ago টপ খবর, দৈনিক শিক্ষা, প্রাথমিক শিক্ষা Leaveacomment 71 Views\nchief editor 18 দিন ago টপ খবর, প্রাথমিক শিক্ষা Leaveacomment 89 Views\nনিজস্ব প্রতিবেদন,কলকাতা ১০ মে ২০২২: বদলে যাচ্ছে রাজধানীর সরকারি প্রাথমিক বিদ্যালয়। ঢাকা মহানগরীর সরকারি প্রাথমিক বিদ্যালয়গুলোতে দৃষ্টিনন্দন অবকাঠামো স্থাপনে ও উদ্যোগ নিচ্ছে সরকার ফলে এসব বিদ্যালয়ে সব শ্রেণি-পেশার অভিভাবকরা তাদের সন্তানদের পড়াতে আগ্রহী হবেন।\nদীর্ঘদিনের অভিযোগ রয়েছে, ঢাকা মহানগরীর সরকারি প্রাথমিক বিদ্যালয়গুলোতে শুধু নিম্নবিত্তের সন্তানরাই পড়াশোনা করে। মধ্যবিত্ত বা উচ্চবিত্ত পরিবারের সন্তানরা এসব বিদ্যালয়ে ভর্তি হয় না বললেই চলে।\nপ্রকল্পসংশ্লিষ্ট এক কর্মকর্তা জানান, এ প্রকল্পের আওতায় ঢাকা মহানগরীর ৩৪২টি সরকারি প্রাথমিক বিদ্যালয়ের মধ্যে ১৫৪টি বিদ্যালয়ের দুই হাজার ৯৭৫টি কক্ষ নতুনভাবে নির্মাণ করা হবে। এ ছাড়া ১৭৭টি বিদ্যালয়ের ১ হাজার ১৬৭টি কক্ষের অবকাঠামো উন্নয়নসহ দৃষ্টিনন্দন করা হবে।\nআরো পড়ুনঃ প্রাথমিকের শিক্ষকদের বেতন গ্রেড বৃদ্ধিসহ ১০ দাবি\nতিনি আরও জানান, এ প্রকল্পের আওতায় উত্তরায় ৩টি ও পূর্বাচলে ১১টি সরকারি প্রাথমিক বিদ্যালয় স্থাপন করা হবে।\nজানা যায়, চার বছর মেয়াদি এ প্রকল্প শেষ হবে ২০২৪ সালের ডিসেম্বরে। এর জন্য ব্যয় ধরা হয়েছে ১ হাজার ১৫৯ কোটি ২ লাখ ৫৩ হাজার টাকা।\nজানতে চাইলে প্রাথমিক শিক্ষা অধিদপ্তরের পরিচালক (প্রকিউরমেন্ট) ও প্রকল্প পরিচালক মো. মিজানুর রহমান বলেন, দেশের অন্যান্য জায়গার তুলনায় ঢাকা মহানগরীর সরকারি প্রাথমিক বিদ্যালয়গুলোর অবকাঠামো নাজুক। এ কারণে সব শ্রেণি-পেশার অভিভাবকরা তাদের সন্তানদের এসব বিদ্যালয়ে পড়াতে আগ্রহী হন না। আমরা অভিভাবকদের এসব বিদ্যালয়ে সন্তানদের পাঠাতে উৎসাহিত করতে চাই। বিদ্যালয়গুলো দৃষ্টিনন্দন করার উদ্যোগ এর অন্যতম পদক্ষেপ।\nপ্রাথমিক ও গণশিক্ষা মন্ত্রণালয় জানায়, সব শ্রেণি-পেশার অভিভাবকের সন্তানদের বিদ্যালয়ে পড়তে আগ্রহী করার উদ্যোগের অংশ হিসেবে ঢাকা মহানগরীর সরকারি প্রাথমিক বিদ্যালয়ে অবকাঠামোর ব্যাপক উন্নয়ন করা হবে। এ জন্য ঢাকা মহানগরী ও পূর্বাচলে সরকারি প্রাথমিক বিদ্যালয় স্থাপন ও অবকাঠামো উন্নয়নসহ দৃষ্টিনন্দনকরণ নামে একটি প্রকল্প হাতে নেয়া হয়েছে।\nchief editor 18 দিন ago টপ খবর, দৈনিক শিক্ষা, প্রাথমিক শিক্ষা Leaveacomment 105 Views\nপ্রাথমিকে শিক্ষক নিয়োগে পদে পদে কোটা, যেভাবে পূরণ হয়\nchief editor 26 দিন ago টপ খবর, প্রাথমিক শিক্ষা Leaveacomment 166 Views\nনিজস্ব প্রতিবেদক,৩ মে ২০২২ঃ দেশের সরকারি প্রাথমিক বিদ্যালয়ের সহকারী শিক্ষক পদের নিয়োগ পরীক্ষা চলছে। তিন ধাপের পরীক্ষার প্রথম ধাপ ইতিমধ্যে সম্পন্ন হয়েছে। এ ছাড়া দ্বিতীয় ধাপে আগাশী ২০ মে ও তৃতীয় ধাপে ৩ জুন পরীক্ষা হবে। এবার মোট ৪৫ হাজার শূন্য পদে নিয়োগ দেওয়া হবে।\nসরকারি প্রাথমিক বিদ্যালয় শিক্ষক নিয়োগ বিধিমালা-২০১৯-তে বলা আছে, সরাসরি নিয়োগে পদের ৬০ শতাংশ নারী, ২০ শতাংশ পোষ্য ও ২০ শতাংশ পুরুষ কোটা অনুসরণ করা হয়। এ তিন কোটায় ২০ শতাংশ বিজ্ঞান বিষয়ে স্নাতক বা সমমানের ডিগ্রিধারীদের নিয়োগ নিশ্চিত করতে বলা হয়েছে। তবে বিজ্ঞানের যোগ্য প্রার্থী পাওয়া না গেলে মেধায় নিয়োগ দেওয়ার বিধান রয়েছে।\nশিক্ষক নিয়োগ বিধিমালা অনুযায়ী, প্রাথমিকে প্রধান শিক্ষকের ৬৫ শতাংশ পদোন্নতি দিয়ে পূরণ করা হয়। ৩৫ শতাংশ সরাসরি নিয়োগ দেওয়া হয়। পদোন্নতির যোগ্য প্রার্থী পাওয়া না গেলে সরাসরি নিয়োগ দিয়ে পূরণ করা হয়।\nপদোন্নতির ক্ষেত্রে সহকারী শিক্ষক পদে প্রশিক্ষণসহ সাত বছরের অভিজ্ঞতা থাকতে হয়। আর সরাসরি নিয়োগে দ্বিতীয় শ্রেণি বা সমমানের স্নাতক (সম্মান) বা সমমানের ডিগ্রি প্রয়োজন। বয়সসীমা ২১-৩০ বছর। আর সহকারী শিক্ষক পদে সরাসরি নিয়োগ দেওয়া হয়। এ জন্য দ্বিতীয় শ্রেণি বা সমমানের সিজিপিএসহ স্নাতক (সম্মান) বা সমমানের ডিগ্রি প্রয়োজন। বয়স ২১-৩০ বছরের মধ্যে হতে হবে।\nনারী, পোষ্য ও পুরুষ কোটা পূরণে বলবৎ অন্য কোনো বিধি, সরকারি সিদ্ধান্তে বিশেষ শ্রেণির কোটা নির্ধারিত থাকলে সে বিধান অনুযায়ী নিয়োগ দেওয়া হয়। পোষ্য কোটায় সরকারি প্রাথমিক বিদ্যালয়ে কর্মরত থাকা বা ছিলেন, এমন শিক্ষকের অবিবাহিত সন্তান, বিধবা স্ত্রী বা বিপত্নীক স্বামী বা তালাকপ্রাপ্ত কন্যা, যারা শিক্ষকের ওপর সম্পূর্ণভাবে নির্ভরশীল প্রার্থীরা সুবিধা পাবেন।\nআরো পড়ুনঃ ১ লাখ ৫০ হাজার টাকা করে পেল দেড় হাজার প্রাথমিক বিদ্যালয়\nchief editor 26 দিন ago টপ খবর, দৈনিক শিক্ষা, প্রাথমিক শিক্ষা Leaveacomment 43 Views


তরমুজের বীজ পেটে গেলে যা হয় - Padmatimes24\nতরমুজের বীজ পেটে গেলে যা হয়\nপ্রকাশিত: মে ৫, ২০২২; সময়: ২:১৭ pm |\nপদ্মাটাইমস ডেস্ক : গরম পড়ার সঙ্গে সঙ্গেই তরমুজ খাওয়ার প্রবণতা বেড়ে যায়। তবে বিপত্তি বাঁধে অন্য জায়গায়। তরমুজ খেতে গিয়ে অনেকে তরমুজের বীজও খেয়ে ফেলেন। কিন্তু প্রশ্ন হলো, তরমুজের বীজ পেটে গেলে কী হয়? বিস্তারিত বলছি এই প্রতিবেদনে-\nএবার আসা যাক, শেষ কথায়। তরমুজ খাওয়ার সময়ে পেটে বীজ গেলে কী হবে? বিশেষজ্ঞরা বলছেন, তরমুজের বীজে linoleic acid, oleic acid, palmitic এবং stearic acids থাকে। এগুলো শরীরে গেলে কোনও ক্ষতি তো হয়ই না, উল্টো অনেক লাভ হয়। শরীর ঠাণ্ডা হয়, হজম ক্ষমতা বাড়ে। এমনকি তরমুজের বীজ শুকিয়ে সেঁকেও খাওয়া যেতে পারে।


না.গঞ্জে সাত খুন: হাতকড়া নেই র‌্যাবের সাবেক ৩ কর্মকর্তার হাতে!\nনা.গঞ্জে সাত খুন: হাতকড়া নেই র‌্যাবের সাবেক ৩ কর্মকর্তার হাতে!\nআপডেট: ২০১৫-০৩-১১ ২:১০:০০ এএম\nনারায়ণগঞ্জের আলোচিত সাত খুনের মামলায় গ্রেফতার ৩০ আসামিকে বুধবার সকালে নারায়ণগঞ্জের একটি আদালতে হাজিরা দিতে আনা হয়েছিল। খুনের আসামি হলেও ৩০ জনের মধ্যে র‌্যাবের সাবেক তিন কর্মকর্তার হাতে কোনো হাতকড়া ছিল না বলে অভিযোগ পাওয়া গেছে।\nনারায়ণগঞ্জ: নারায়ণগঞ্জের আলোচিত সাত খুনের মামলায় গ্রেফতার ৩০ আসামিকে বুধবার সকালে নারায়ণগঞ্জের একটি আদালতে হাজিরা দিতে আনা হয়েছিল।\nখুনের আসামি হলেও ৩০ জনের মধ্যে র‌্যাবের সাবেক তিন কর্মকর্তার হাতে কোনো হাতকড়া ছিল না বলে অভিযোগ পাওয়া গেছে।\nআদালতের কোর্ট পরিদর্শক হাবিবুর রহমান হাবিব ঘটনার সত্যতা নিশ্চিত করেছেন।\nহাজিরার নির্ধারিত দিন বুধবার সকালে নারায়ণগঞ্জের সিনিয়র জুডিসিয়াল ম্যাজিস্ট্রেট এইচ এম শফিকুল ইসলাম আদালতে হাজির করা হয়, আলোচিত সাত খুনের আসামি র‌্যাবের সাবেক কর্মকর্তা তারেক সাঈদ, আরিফুর রহমান, এম এম রানাসহ ৩০ আসামিকে।\nকিন্তু র‌্যাবের ওই তিনজনকে হাতকড়া ছাড়াই আদালতে হাজির করায় চরম ক্ষোভ প্রকাশ করেন আইনজীবীরা। তারা আদালতে বিচারককে বলেন, আইন সবার জন্য সমান। কিন্তু তিনজন আসামি হওয়া সত্ত্বেও তাদের হাতকড়া পরানো হয়নি; যা আইনসম্মত নয়।\nএ বিষয়ে নারায়ণগঞ্জ জেলা আইনজীবী সমিতির সভাপতি সাখাওয়াত হোসেন খান বলেন, তিনজনকে হাতকড়া না পরানোয় আমরা আদালতে ক্ষোভ জানিয়েছি।\nতিনি বলেন, মামলার প্রধান আসামি নূর হোসেনকে এখনো ভারত থেকে না আনায় আমরা অসন্তোষ প্রকাশ করে তাকে দ্রুত দেশে ফিরিয়ে আনারও দাবি জানিয়েছি। আর ঘটনার এক বছরেও চার্জশিট না দেওয়াটা ভিন্ন কোনো উদ্দেশ্য থাকতে পারে।\nএদিকে, শুনানি শেষে ১১ মে পরবর্তী শুনানির দিন ধার্য করে আসামিদের জেলহাজতে পাঠানোর নির্দেশ দিয়েছেন বিচারক।\n২০১৪ সালের ২৭ এপ্রিল নারায়ণগঞ্জ সিটি কর্পোরেশনের (নাসিক) প্যানেল মেয়র নজরুল, তার বন্ধু মনিরুজ্জামান স্বপন, তাজুল ইসলাম, লিটন, গাড়িচালক জাহাঙ্গীর আলম, আইনজীবী চন্দন কুমার সরকার ও তার গাড়িচালক ইব্রাহীম অপহৃত হন।\nপরে শীতলক্ষ্যা নদী থেকে তাদের মরদেহ উদ্ধার করে পুলিশ।\nসাতখুনের দুটি মামলায় এ পর্যন্ত র‌্যাবের ১৭ জন সদস্যসহ মোট ৩০ জনকে গ্রেফতার করা হয়েছে। অপহরণ ও হত্যাকাণ্ডের বর্ণনা দিয়ে তিন র‌্যাব কর্মকর্তাসহ ১৮ জন আদালতে দোষ স্বীকার করেন ১৬৪ ধারায় জবানবন্দি দেন।\nএ ছাড়া ইতোমধ্যে ১৬ জন সাক্ষী আদালতে সাক্ষ্য দিয়েছেন।\nবাংলাদেশ সময়: ১২১১ ঘণ্টা, মার্চ ১১, ২০১৫\nকপিরাইট © 2020-07-04 00:26:50 | একটি ইস্ট-ওয়েস্ট মিডিয়া গ্রুপের (ইডব্লিউএমজিএল) প্রতিষ্ঠান\ncache_14 2015-03-11 02:10:00


শাহ মাহমুদ হাসান | প্রকাশের সময় : ৫ জুলাই, ২০১৯, ১২:০৮ এএম\nহজ এমন এক ইবাদত যেখানে রয়েছে একই সঙ্গে দৈহিক, শারীরিক ও আধ্যাত্মিক উৎকর্ষের সমন্বয়। হজের মাধ্যমে আল্লাহর সাথে বান্দাদের স¤পর্ক গভীর থেকে গভীরতর হতে থাকে। আনুগত্যের বহুমুখী তৎপরতায় বিগলিত হয় হাজীদের হৃদয়। আল্লাহর সামনে দীনতা-হীনতা প্রকাশের মধ্য দিয়ে আলোকিত হয় তাদের মন। হজের মধ্যে আল্লাহ তায়লা রেখেছেন দুনিয়া ও আখিরাতের নানাবিধ কল্যাণের বিপুল সমারোহ; যা মুসলিম মানসকে করে সমৃদ্ধ, চেতনাকে করে অনুপ্রানিত এবং আল্লাহ ও রসুলের আনুগত্যে শৃঙ্খলিত করে দৈনন্দিন জীবনকে। আল্লাহ তায়ালা ইরশাদ করেন, ‘তোমরা আল্লাহর উদ্দেশে হজ, ওমরাহ পূর্ণ কর।’ সূরা বাকারা, আয়াত ১৯৬।\nহজ তাকওয়া অর্জনের মাধ্যম\nহজের সকল কার্জক্রমের মধ্য দিয়ে অপরাধ মুক্ত জীবন-যাপন করার ও তাকওয়া অর্জন করার সুযোগ সৃষ্টি হয়। আল্লাহ তায়ালা ইরশাদ করেন, ‘হজের কয়েকটি মাস আছে সুবিদিত। এসব মাসে যে লোক হজের পরিপূর্ণ নিয়ত করবে, তার পক্ষে স্ত্রীও সাথে নিরাভরণ হওয়া জায়েজ নয়। না অশোভন কোন কাজ করা, না ঝাগড়া-বিবাদ করা হজের সেই সময় জায়েজ নয়। আর তোমরা যা কিছু সৎকাজ কর, আল্লাহ তো জানেন। আর তোমরা পাথেয় সাথে নিয়ে নাও। নি:সন্দেহে সর্বোত্তম পাথেয় হচ্ছে তাকওয়া বা আল্লাহর ভীতি।’ সূরা বাকারা, আয়াত ১৯৭।\nআল্লাহ তায়ালার অনুপম আনুগত্য\nহজের সকল কর্মকান্ডেই সু¯পষ্টভাবে ফুটে ওঠে ইসলামের প্রতি প্রবল আনুগত্য ও আত্মসমর্পণ। হজের পবিত্র ভ‚মি মক্কাতে এসেই ইবরাহীম ও ইসমাঈল (আ.) তাদের নিজেদের জন্য ও অনাগত প্রজন্মের জন্য অনুগত মুসলিম হওয়ার দোআ করেছিলেন এভাবে, ‘হে আমাদের রব, আমাদেরকে আপনার অনুগত করুন এবং আমাদের বংশধরদের মধ্য থেকে আপনার অনুগত জাতি বানান। আর আমাদেরকে আমাদের ইবাদাতের বিধি-বিধান দেখিয়ে দিন এবং আমাদেরকে ক্ষমা করুন। নিশ্চয় আপনি ক্ষমাশীল পরম দয়ালু। সূরা বাকারাহ, আয়াত ১২৮।\nহজ একটি আধ্যাত্মিক প্রশিক্ষণ\nহজের মাস এলে আল্লাহ প্রেমিকদের মন পাগলপারা হয়ে ছুটে যায় বায়তুল্লার চত্বরে। আধ্যাত্মিকতার বারিধারায় অবগাহনের জন্য হজ একটি অনন্য পদক্ষেপ। হজের প্রতিটি কর্মশালায় ফুটে উঠে পাগল ভেষী প্রেমিকের আচারণ। হজের মাধ্যমে আল্লাহর সাথে বান্দার স¤পর্ক এতটাই ঘনিষ্ঠ হয় যে, বান্দা দুনিয়ার সকল স¤পর্ক ছিন্ন করে সমস্ত সাজ সজ্জা পরিহার করে সকল আমিত্ব অহমিকাকে দূরে ঠেলে দেয়। বান্দা শুধু আল্লাহর প্রেমে মত্ত হয়ে শুধু আল্লাহকেই চায়। কখনো আস্তে চলে, কখনো দৌড়ে চলে, কখনো চিৎকার করে তালবিয়া পাঠ করে, কখনো মাঠে গিয়ে রাত্রি যাপন করে, কখনো নিজের কৃতকর্মের কথা স্মরণ করে হাউমাউ করে কান্না জুড়ে দেয় এই ভাবে সে আল্লাহর প্রেম নিবেদন করতে থাকে। আল্লাহর নৈকট্য অর্জন ও আস্থা ভাজন হওয়ার জন্য সে তার জীবনের সব আকুতি ঝেড়ে দেয়।\nসাম্য মৈত্রী হজের শিক্ষা\nহজ কোন অঞ্চল ভিত্তিক, দেশ ভিত্তিক উৎসব বা আনুষ্ঠানিকতার নাম নয়। বিশ্বমুসলিম উম্মার একটি গনজমায়েতের নাম হজ। সকল সংকৃণতা সীমাবদ্ধতার উর্ধে উঠে দেশ জাতি বর্ণ নির্বেশেষে সার্বজনিন একটি ইবাদাত। এখানে নেই কোন বর্ণবৈষম্য বা বর্ণবাদী কার্জকালাপ। সাদা-কালো, ধনি-গরিব, আমির-ফকির সবার জন্য একই পোষাক। থাকার জায়গাও এক। কার কতো ক্ষমতা কার কতো স¤পদ এর কোন প্রতিযোগিতার স্থান এটা নয় বরং কে কত বেশি আল্লাহর অনুগত্য ও গোলামী করতে পারে তারই যেন প্রতিযোগিতা চলে। সবাই তার অপারগতা ও অক্ষমতা তুলে ধরতে ব্যাস্ত। কারো দিকে কারো ভ্রূক্ষেপ নেই। সকল মুসলমান এক জাতি একই মায়ের সহোদর এর বাস্তব প্রমান উপস্থাপিত হয়। সবাই মানুষ সবাই আল্লাহর গোলাম এটাই তাদের পরিচয়। সবার কণ্ঠে আল্লাহর বড়াত্ব উচ্চারিত হতে থাকে। দৃষ্টি থাকে কাবার দিকে, জয়গান শুধু আল্লাহার অন্য কারো নয়।\nহাজীদের জন্য রয়েছে অবারিত ক্ষমা। নবী করীম সাল্লাল্লাহু আলাইহি ওয়াসাল্লাম ইরশাদ করেন, ‘যে ব্যক্তি হজ আদায় করলো এমন অবস্থায় যে, কোন প্রকার কাম, প্রবৃত্তি চর্চা বা গুনাহর কাজে লিপ্ত থাকেনি, সে এমনভাবে হজ শেষে ফেরত আসবে যেমন নবজাতক শিশু মায়ের পেট থেকে (গুনাহমুক্ত অবস্থায়) ভ‚মিষ্ঠ হয়।’ বুখারি, হা/১৪৪৯)। হাজীদের জন্য ক্ষমার পাশাপশি রয়েছে জান্নাতের প্রতিশ্রূতি। ইরশাদ হয়েছে, ‘মাবরুর বা কবুল হজের প্রতিদান হচ্ছে একমাত্র জান্নাত।’ বুখারি, হা/১৬৮৩।\nহজের বড় পুরুস্কার হলো বান্দার জীবনের গুনাহ ক্ষমা করা হয়। নবী করীম (সা.) ইরশাদ করেছেন, ‘যে ব্যক্তি হজ আদায় করলো এমন অবস্থায় যে, কোন প্রকার কাম, প্রবৃত্তি চর্চা বা গুনাহর কাজে লিপ্ত থাকেনি, সে এমনভাবে হজ শেষে ফেরত আসবে যেমন নবজাতক শিশু মায়ের পেট থেকে নি®পাপ অবস্থায় ভ‚মিষ্ঠ হয়।’ (বুখারি : ১৪৪৯)। আরেকটি হাদীসে তিনি ইরশাদ করেছেন, মাবরুর হজের প্রতিদান হচ্ছে একমাত্র জান্নাত।’ (বুখারি : ১৬৮৩)। মূলত: মাবরুর হজ হচ্ছে ঐ হজ, যা আদায় করার সময় হাজী সকল প্রকার গুনাহ বা নিলর্জ্জ কাজ থেকে বিরত থাকে। দুনিয়ার কোন স্বার্থ হসিল ও সুনাম-সুখ্যাতী তার লক্ষ্য থাকে না। সেলফির মত অনর্থক, অহেতুক ও অবান্তর কোন কার্যকালাপেও থাকে না তার অংশগ্রহন। এ ধরনের মাবরুর হজ আদায় করতে পারলেই আল্লাহ তায়ালা হাজীর জীবনের সকল গুনাহ ক্ষমা করে দিবেন এবং তাকে জান্নাতের মহান পুরুস্কারে ভুষিত করবেন।\nহজ প্যাকেজ কাল মন্ত্রিসভায় উঠছে\nঅবিলম্বে বাড়তি বিমান ভাড়া প্রত্যাহার করুন\nহজ টিকিটে ১২ হাজার টাকা বৃদ্ধিতে সম্মত


51 year old woman start working as adult model: ৫১ বছর বয়সে অ্যাডাল্ট ছবিতে কাজ করা শুরু মহিলার ! একলা মায়ের লড়াইকে কুর্নিশ দুনিয়ার – News18 Bangla\nViral News: ৫১ বছর বয়সে অ্যাডাল্ট ছবিতে কাজ করা শুরু মহিলার ! একলা মায়ের লড়াইকে কুর্নিশ দুনিয়ার\n51 year old woman start working as adult model: প্রৌঢ়ত্বের দোরগোড়ায় পৌঁছে তিনি নাম লিখিয়েছেন অ্যাডাল্ট মডেল হিসাবে। সদ্য যুবতীদের সঙ্গে প্রতিযোগিতায় এক মুহূর্তের জন্যও হীনমন্যতায় ভোগেননি ৷\nLast Updated : March 06, 2022, 09:33 IST\nলকডাউনের নিকষ অন্ধকার ক্রমশ চেপে বসছিল তাঁর পরিবারের উপর। একা মা, দুশ্চিন্তায় রাত কাটাতেন। তবু লড়াই ছাড়েননি। পথটা সহজ ছিল না, তবু সংসারের তাগিদে পুরনো সহজ কাজ ছেড়ে, অন্য পথে পা বাড়িয়েছিলেন ৫১ বছরের মহিলা, এক সিঙ্গল মাদার। যে কোনও কাজের প্রতি নিষ্ঠাই সাফল্য এনে দেয়, যেমন সফল হয়েছেন আমেরিকার বাসিন্দা মিসেস রবিনসন (Mrs Robinson) । প্রৌঢ়ত্বের দোরগোড়ায় পৌঁছে তিনি নাম লিখিয়েছেন অ্যাডাল্ট মডেল হিসাবে। সদ্য যুবতীদের সঙ্গে প্রতিযোগিতায় এক মুহূর্তের জন্যও হীনমন্যতায় ভোগেননি (Viral News)।\nতবে যে পেশা তিনি বেছে নিয়েছেন সমাজের চোখে তা শোভন ছিল না। অস্বস্তি কাজ করতে। এক সাক্ষাৎকারে রবিনসন (Mrs Robinson) জানিয়েছেন, দ্বিধায় ভুগতেন, কী ভাবে সন্তানদের জানাবেন তাঁর নতুন পেশার কথা! তবে শেষ পর্যন্ত তাঁর সমস্ত উদ্বেগের অবসান ঘটে যখন তাঁর সন্তানেরা তাঁকে সমর্থন করেন (The decision to quit the job and become an adult model was not an easy one)।\nআরও পড়ুন-আয়ারল্যান্ডের শত বছরের পুরনো বিশেষ শিবলিঙ্গের রহস্য কী?\nআমেরিকার বাসিন্দা মিসেস রবিনসন আগে এক কর্পোরেট অফিসে চাকরি করতেন। জীবনের একটা বড় অংশ তিনি ব্যয় করেছেন এই কাজে। পরে তিনি চাকরি ছেড়ে দিয়ে প্রাপ্তবয়স্ক মডেল হওয়ার সিদ্ধান্ত নেন। কর্পোরেট চাকরিতে প্রাপ্ত বেতন এবং অ্যাডাল্ট সাইট থেকে আয়ের তুলনা করার পর এ হেন সিদ্ধান্ত নিতে বরিনসন এক মুহূর্তও দ্বিধা করেননি। তিনি ৫১ বছর বয়সে OnlyFans সাইটে অ্যাডাল্ট মডেলিং করা শুরু করেন।\nআরও পড়ুন-ধূমপানের অভ্যাস কি বাড়িয়ে দেয় শরীর কোলেস্টেরলের মাত্রা? কী বলছেন চিকিৎসকেরা?\nমিসেস রবিনসন সম্প্রতি নো জাম্পার পডকাস্ট শোতে কথোপকথনের সময় নিজের সম্পর্কে কথা বলতে গিয়ে প্রকাশ করেছেন যে তার এই বয়স অন্যদের আকর্ষণ করার জন্য যথেষ্ট নয়। নতুন যুগের মেয়েদের মধ্যে পরিচয় তৈরি করাটা তার পক্ষে একটা চ্যালেঞ্জিং ছিল বলা যায়। কিন্তু দর্শকরা কেবল তাঁর বয়স অনুসারে তাঁকে পছন্দ করেননি, বরং মানুষ তাঁকে একটি গ্ল্যাম ওল্ড লেডি বলে প্রশংসা করেন। যদিও সিঙ্গল মা হওয়ার কারণে রবিনসনকে অনেক ধরণের প্রতিকূলতার মধ্য দিয়ে যেতে হয়েছে, কিন্তু বর্তমানে তিনি তাঁর মেয়েকে নিয়ে এই সব চিন্তা থেকে অনেকটাই মুক্তি পেয়েছেন।\nআরও পড়ুন-আগামী দিনে হাইড্রোজেন ফুয়েল সেল থেকেই মিলবে বিদ্যুৎ, চলবে গাড়ি, উনুনে চড়বে ভাতের হাঁড়ি, দাবি গবেষকদের!\nলকডাউনে অন্য অনেকের মতো রবিনসনও তাঁর পরিবার নিয়ে দুশ্চিন্তায় ভুগতেন, তারপরই তিনি OnlyFans নামে এক চ্যানেলে অ্যাল্ডাল্ট মডেলিংয়ের কাজে যোগ দেন।\nরবিনসন ওই কর্পোরেট চাকরি করার সময়, এক সহকর্মীর দ্বারা OnlyFans-এ মডেলিংয়ের প্রস্তাব পান। প্রথম প্রথম এই কাজে অনীহা থাকলেও আয়ের অঙ্কটা রবিনসনকে অবাক করে দিয়েছিল। সিঙ্গল মাদার হওয়ার দরুন রবিনসন সিদ্ধান্ত নেন তিনি অ্যাডাল্ট মডেল হিসেবে কাজ করবেন। ব্যস তারপরই সন্তানদের সমর্থনে তিনি জনপ্রিয় অ্যাডাল্ট মডেল হিসেবে আত্মপ্রকাশ করেন।\nFirst published: March 06, 2022, 09:33 IST


‘এখান থেকে নাসিম সাহেবের উঠে আসা দুরহ’\nBy নিউজডেস্ক on জুন ৬, ২০২০ জাতীয়, রাজনীতি, শীর্ষ সংবাদ\nবঙ্গবন্ধু মেডিকেল বিশ্ববিদ্যালয়ের উপাচার্য এবং বিশিষ্ট নিউরোসর্জন অধ্যাপক ডা. কনক কান্তি বড়ুয়া বলেছেন, আওয়ামী লীগের প্রেসিডিয়াম সদস্য মোহাম্মদ নাসিমের অবস্থা বেশ ক্রিটিক্যাল। এখান থেকে তার উঠে আসা দুরহ।\nতিনি মোহাম্মদ নাসিমের জন্য গঠিত মেডিকেল বোর্ডের বৈঠক শেষে বেরিয়ে এই মন্তব্য করেন। তিনি বলেন, তার শারীরিক অবস্থা আগে থেকেই ভালো না। ডায়বেটিস, উচ্চ রক্তচাপসহ বেশ কিছু জটিল রোগে তিনি ভুগছিলেন। তাছাড়া তিনি এখন কোভিড আক্রা’ন্ত, সেটি আরেকটি জটিল দিক। এমনকি আগেও তিনি স্ট্রোক করেছিলেন। এ কারণে শারীরিকভাবে তিনি দুর্বল। এ কারণে তার শারীরিক অবস্থা অত্যন্ত খারাপ।\nতিনি বলেন, আমি তার এমআরআই রিপোর্ট দেখেছি। অপারেশনের আগে এবং পরে দুটো এমআরআই রিপোর্টই দেখেছি। সেই এমআরআই রিপোর্টটাও খুব একটা ভালো নয়। এখন তার অবস্থা কোন দিকে টার্ন করবে সেটা বুঝতে গেলে আরো ২৪ ঘন্টা আমাদের অপেক্ষা করতে হবে।\nডা. কনক কান্তি বড়ুয়ার কাছে প্রশ্ন রাখা হয়, তাকে বিদেশ নিয়ে যাওয়া সম্ভব কি না। জবাবে তিনি বলেন, এই মুহুর্তে তাকে বিদেশ নেওয়ার প্রশ্নই উঠে না। তার শারীরিক এই অবস্থায় সেটি সম্ভব নয়।\nএর আগে মোহাম্মদ নাসিমের জন্য গঠিত ১২ সদস্যের মেডিকেল বোর্ড আজ বিকেলে বৈঠকে অংশ নেন। তাদের মধ্যে ছিলেন বঙ্গবন্ধু মেডিকেল বিশ্ববিদ্যালয়ের উপাচার্য কনক কান্তি বড়ুয়া, ডা. হাবিবে মিল্লাত, বিশিষ্ট চক্ষু বিশেষজ্ঞ দ্বীন মোহাম্মদ নুরুল হক, নিউরো বিশেষজ্ঞ কাজী দ্বীন মোহাম্মদ, প্রধানমন্ত্রীর ব্যক্তিগত চিকিৎসক ও আন্তর্জাতিক খ্যাতিসম্পন্ন ডা. এবিএম আব্দুল্লাহসহ আরো অনেকে।


রাজশাহীতে রিকশা-অটোরিকশার ড্রাইভিং লাইসেন্স নবায়ন ৩১ ডিসেম্বর পর্যন্ত! - Dainik Charghat\nরাজশাহীতে রিকশা-অটোরিকশার ড্রাইভিং লাইসেন্স নবায়ন ৩১ ডিসেম্বর পর্যন্ত!\nদৈনিক চারঘাট ডেস্ক: রাজশাহী মহানগরীতে চলাচলকারী অটোরিক্সা, চার্জার রিক্সা ও চালক লাইসেন্স নবায়নের সময়সীমা আগামী ৩১ ডিসেম্বর পর্যন্ত বৃদ্ধি করা হয়েছে। মঙ্গলবার (২২ ডিসেম্বর) দুপুরে নগরভবনের প্রধান রাজস্ব কর্মকর্তার দপ্তরকক্ষে আয়োজিত এক সভায় এই সিদ্ধান্ত নেওয়া হয়। সভায় সভাপতিত্ব করেন রাসিকের প্যানেল মেয়র-১ ও ১২নং ওয়ার্ড কাউন্সিলর সরিফুল ইসলাম বাবু।\nসভায় জানানো হয়, মহানগরীতে যানজট নিরসণে চলমান অটোরিক্সা/চার্জার রিক্সাসমূহ শৃঙ্খলা আনয়নের লক্ষ্যে রাজশাহী সিটি কর্পোরেশন কর্তৃক গৃহীত নীতিমালা পুনরায় বাস্তবায়নে সিদ্ধান্ত নেওয়া হয়েছে। নীতিমালা অনুযায়ী গত ১ নভেম্বর থেকে নগরীতে দুই শিফটে দুই রঙের অটোরিক্সা চলাচল শুরু হয়।\nসভায় জানানো হয়, অটোরিক্সা, চার্জার রিক্সা ও চালক লাইসেন্স নবায়নের সময়সীমা আগামী ৩১ ডিসেম্বর পর্যন্ত বৃদ্ধি করা হয়েছে। নিবন্ধনবিহীন অটোরিক্সা ও চার্জার রিক্সার বিরুদ্ধে অভিযান পরিচালনা অব্যাহত থাকবে। এজন্য অটোরিক্সা, চার্জার রিক্সা ও চালকদের লাইসেন্স সাথে রেখে প্রদর্শন করতে হবে। নীতিমালা অনুযায়ী সকাল-বিকাল দুই রং এর নিয়ম মেনে গাড়ী চালাতে হবে। এছাড়া অটোরিক্সার চাকা দিয়ে চার্জার অটোরিক্সা তৈরি অথবা ১৪ সেন্টিমিটারের ঊর্ধ্বে চাকা ব্যবহার থেকে কারখানা মালিকদের বিরত থাকার নির্দেশ প্রদান করা হয়েছে। এছাড়া অবৈধ এবং রেজিস্ট্রেশনবিহীন কোন অটোরিক্সা/চার্জার রিক্সা গ্যারেজসমূহে চার্জ না দেওয়ার জন্য গ্যারেজ মালিকদের অনুরোধ জানানো হয়েছে।\nসভায় উপস্থিত ছিলেন রাসিকের প্রধান রাজস্ব কর্মকর্তা আবু সালেহ নুর-ঈ-সাঈদ ট্যাক্সেশন কর্মকর্তা (লাইসেন্স) সারোয়ার হোসেন, উপ-ট্যাক্সেশন কর্মকর্তা (বাজার) ওয়ালিদ হাসান মাহমুদ উপ-ট্যাক্সেশন কর্মকর্তা (যান) কাজী আনোয়ারা দিল, পরিদর্শক (যান) সাইদুল ইসলাম, রাজশাহী মহানগর ইজিবাইক মালিক শ্রমিক সমবায় সমিতির সভাপতি শরিফুল ইসলাম সাগর, সাধারণ সম্পাদক মো. রিমন, রাজশাহী মহানগর জাতীয় রিক্সা ভ্যান শ্রমিক লীগ সভাপতি লিয়াকত আলী, সাধারণ সম্পাদক আমিরুল ইসলাম শান্ত, রাজশাহী মহানগর ইজিবাইক শ্রমিক ইউনিয়ন রাশেদুজ্জামান রাশেদ, সাংগঠনিক সম্পাদক জুয়েল আলী।\nTags: রাজশাহীতে রিকশা-অটোরিকশার ড্রাইভিং লাইসেন্স নবায়ন ৩১ ডিসেম্বর পর্যন্ত!\nPrevious: রাজশাহী প্রকৌশল ও প্রযুক্তি বিশ্ববিদ্যালয় (রুয়েটের) ২৫৯ কোটি টাকার প্রকল্প অনুমোদন\nNext: গোদাগাড়ীতে মেয়র ৪, কাউন্সিলর ৩৩ ও মহিলা কাউন্সিলর ১৩ জন প্রার্থী বৈধ


ফাইজারের করোনা ভাইরাসের টিকা যে কারণে আনছে না ইরান ?\nপ্রথম পৃষ্ঠা আন্তর্জাতিক ফাইজারের করোনা ভাইরাসের টিকা যে কারণে আনছে না ইরান ?\nঅনলাইন ডেস্ক:- ইরানের করোনা মোকাবিলা বিষয়ক টাস্কফোর্সের গবেষণা বিষয়ক কমিটির প্রধান মোস্তফা কানেয়ি বলেছেন, ফাইজার কোম্পানির তৈরি করোনা-ভ্যাক্সিন আনার মতো বিশেষ বিমান না থাকার কারণে ইরান এই টিকা সংগ্রহ করার পরিকল্পনা থেকে সরে এসেছে।\nতিনি গতকাল (সোমবার) তেহরানে এক বক্তব্যে বলেন, যে তাপমাত্রায় ফাইজারের টিকা সংরক্ষণ করতে হবে তাতে এই টিকা আনার জন্য বিশেষ বিমান প্রয়োজন যা ইরানের নেই। কাজেই তেহরান অন্য কোনো উৎস থেকে ভিন্ন উপায়ে করোনার টিকা সংগ্রহ করবে।\nইরানের করোনা মোকাবিলা বিষয়ক টাস্কফোর্সের গবেষণা বিষয়ক কমিটির প্রধান বলেন, ইরান আন্তর্জাতিক কোভ্যাক্স কর্মসূচিকে জানিয়ে দিয়েছে, মাইনাস ৭০ ডিগ্রি সেলসিয়াস তাপমাত্রায় টিকা সংরক্ষণের ব্যবস্থা তেহরানের নেই।\nবিশ্ব স্বাস্থ্য সংস্থার তত্ত্বাবধানে গঠিত কোভ্যাক্স কর্মসূচির সদস্যদেশের সংখ্য ৭৬। করোনাভাইরাসের টিকা সংগ্রহ করে সারাবিশ্বের সব দেশের কাছে পৌঁছে দেয়ার বিষয়টি তদারকি করছে কোভ্যাক্স।\nজার্মান প্রতিষ্ঠান বায়োনটেক ও মার্কিন প্রতিষ্ঠান ফাইজারের যৌথ উদ্যোগে প্রস্তুত করা টিকা সম্প্রতি ব্রিটেনের জনগণের মধ্যে প্রয়োগ করা শুরু হয়েছে। এছাড়া, চলতি সপ্তাহে এটির অনুমোদন দিয়েছে আমেরিকার নিয়ন্ত্রক সংস্থা- এফডিএ৷ আগামী সপ্তাহ থেকেই দেশটিতে শুরু হতে পারে টিকাদান৷\nপূর্ববর্তী খবরআমেরিকা সাইবার হামলা ঠেকাতে ব্যর্থ হলেই রাশিয়ার ঘাড়ে দোষ চাপায়: মস্কো।\nপরবর্তী খবরছাত্রীর সাথে অনৈতিক সম্পর্ক স্থাপনে ছাত্রীকে নিয়ে উধাও শিক্ষক!


এলবিডব্লিউ হয়ে এবার সাজঘরে সাব্বির – kholabazar24\nএলবিডব্লিউ হয়ে এবার সাজঘরে সাব্বির\nখোলা বাজার২৪ ॥ রবিবার, ১৫ নভেম্বর ২০১৫: বাংলাদেশ ও জিম্বাবুয়ের মধ্যকার ২ ম্যাচ টি-টোয়েন্টি সিরিজের দ্বিতীয় এবং শেষ টি-টোয়েন্টি ম্যাচে দলীয় ৯৮ রানে এবার এলবিডব্লিউ হয়ে ফিরেছেন সাব্বির রহমান (১৭)।\n২ ওপেনার তামিম ইকবাল ও ইমরুল কায়েসের বিদায়ের পর এবার সাজঘরে ফিরেছেন মি. ডিপেন্ডেবল নামে খ্যাত মুশফিকুর রহিম (৯)।\nমিরপুর শের-ই-বাংলা জাতীয় ক্রিকেট স্টেডিয়ামে ম্যাচটি শুরু হয় বাংলাদেশ সময় বিকেল ৫টায়।\nএ সংবাদ লেখা পর্যন্ত টাইগারদের সংগ্রহ ১৪.২ ওভার শেষে ৪ উইকেট হারিয়ে ৯৮ রান।\nএদিকে টসে জিতে ব্যাটিংয়ে নেমে মাদজিভার বলে চিগম্বুরার দারুণ ক্যাচে সাজঘরে ফিরেন বাংলাদেশের ড্যাশিং ওপেনার তামিম ইকবাল (২১)। তামিমের পর সাজঘরে ফিরেন আরেক ওপেনার ইমরুল কায়েস (১০)। চিসরোর বলে উইলিয়ামস এর উড়ন্ত ক্যাচে তিনি তালুবন্দি হয়ে সাজঘরে ফিরেন। তার পরিবর্তে নামা মি. ডিপেন্ডেবল নামে খ্যাত মুশফিকুর রহিম (৯) ফিরেন ক্রেমারের বলে একই উইলিয়ামসের ক্যাচে। দলীয় ৯৮ রানে ক্রেমারের বলে এলবিডব্লিউ হয়ে ফিরেন সাব্বির রহমান (১৭)।\nএ ম্যাচে বাংলাদেশের একাদশে ২টি পরিবর্তন এসেছে। লিটন কুমার দাসের স্থানে খেলবেন ইমরুল কায়েস এবং জুবায়ের হোসেন লিখনের স্থানে আরাফাত সানি। তবে অপরিবর্তিত দল নিয়ে মাঠে নামছে এলটন চিগুম্বুরার দল।\nসিরিজের প্রথম ম্যাচ জিতে ১-০ তে এগিয়ে আছে বাংলাদেশ। আজকের ম্যাচেও জিতে বছরটা জয় দিয়ে শেষ করতে চায় মাশরাফিরা। এদিকে বাংলাদেশ থেকে অন্তত ১টি জয় নিয়ে দেশে ফিরতে চায় জিম্বাবুয়ে দল।\nবাংলাদেশ একাদশ: মাশরাফি বিন মর্তুজা (অধিনায়ক), তামিম ইকবাল, এনামুল হক বিজয়, ইমরুল কায়েস, মুশফিকুর রহিম (উইকেটরক্ষক), মাহমুদউল্লাহ রিয়াদ, সাব্বির রহমান, নাসির হোসেন, আরাফাত সানি, মুস্তাফিজুর রহমান, আল-আমিন হোসেন।\nজিম্বাবুয়ে একাদশ: সিকান্দার রাজা, রেগিস চাকাভা, এলটন চিগুম্বুরা (অধিনায়ক), ক্রেগ আরভিন, শন উইলিয়ামস, ম্যালকম ওয়ালার, টিএস ছিসেরো, টিনাসে পানিঙ্গারা, লুক জঙ্গি, নেভিল মাদজিভা ও ক্রেমার।\nশূন্য রানেই ফিরেছেন মাশরাফি


রেলের কামরায় প্রকাশ্যে এ কী করলেন যুবক-যুবতী! (ভিডিও দেখুন) | BDLatest24.com\nHome > অপরাধ > রেলের কামরায় প্রকাশ্যে এ কী করলেন যুবক-যুবতী! (ভিডিও দেখুন)\nপ্রকাশ: ১২:৪১, ২ ফেব্রুয়ারি ২০১৭ প্রকাশ: ১২:৪১, ২ ফেব্রুয়ারি ২০১৭ বিডিলেটেস্ট ডেস্ক\nপ্রেম জিনিসটাকে সাধারণ ভাবে গোপন রাখাই দস্তুর। কিন্তু কিছু কিছু প্রণয়যুগল থাকেন, যাঁরা সমাজ বা লোকরীতির পরোয়া না করেই প্রকাশ্যে শারীরিক ঘনিষ্ঠতায় মেতে ওঠেন। সম্প্রতি তেমনই এক প্রেমিক-প্রেমিকার ভিডিও নিয়ে তোলপাড় পড়ে গিয়েছে সোশ্যাল মিডিয়ায়।\nকী রয়েছে এই ভিডিও-এ? ভিডিও-র সঙ্গে প্রচারিত তথ্য থেকে জানা যাচ্ছে, দিল্লির মেট্রো রেলের ভিতরের ফুটেজ এটি। অন্যান্য দিনের মতো সে দিনও অফিস টাইমের মেট্রোতে বেশ ভিড়। তার মধ্যেই দাঁড়িয়ে রয়েছেন এক যুবক-যুবতী। হাবেভাবে মনে হচ্ছে, প্রেমিক-প্রেমিকা তাঁরা। কিন্তু তাঁদের আচার-আচরণ আর পাঁচটা প্রণয়যুগলের চেয়ে অনেক বেশি সাহসী। ক্যামেরায় ধরা পড়েছে, মেট্রো রেলের কামরায় প্রকাশ্যে বেশ ঘনিষ্ঠ হয়ে উঠছেন তাঁরা। খুনসুটির ভঙ্গিতে মেয়েটির হাত ছুঁয়ে যাচ্ছে ছেলেটির ঠোঁট। কখনও বা ছেলেটির ঠোঁট এসে নামছে মেয়েটির দু’টি ঠোঁটে। আশেপাশে থাকা অন্যান্য যাত্রীরা কী ভাবছেন, সেই নিয়ে বিন্দুমাত্র মাথাব্যথা নেই দু’জনের। কখনও কখনও দু’জনের শরীরেও নিম্নাংশ চলে আসছে বিশ্রী রকমের কাছাকাছি।\nসহযাত্রীদের চোখ কপালে উঠছে যুগলের এ হেন আচরণে। কিন্তু যুবক-যুবতীর সে দিকে ভ্রুক্ষেপমাত্র নেই। তাঁরা প্রেমে মগ্ন।\nযুগলের কোনও এক সহযাত্রী নিজের মোবাইলে বন্দি করে ফেলেন দু’জনের এই কীর্তি। তার পর সেই ভিডিও পোস্ট করে দেন সোশ্যাল মিডিয়ায়। ভিডিওটি তার পরেই ভাইরাল হয়ে গিয়েছে। ফেসবুক, টুইটারে চর্চার কেন্দ্র হয়ে উঠেছেন এই অনামা প্রেমিক-প্রেমিকা। কেউ বলছেন, প্রকাশ্যে এ হেন প্রেমলীলা রীতিমতো অশোভন। তাঁদের বক্তব্য, যা গোপনীয়, তাকে গোপন রাখাই সভ্যতা। কিন্তু আর এক দল রয়েছেন, যাঁদের বক্তব্য, প্রেম করা তো কোনও অপরাধ নয়। তা হলে তার জন্য সব সময়ে গোপনীয়তা খুঁজতে হবে কেন? অনামা এই প্রণয়যুগল কি জানছেন এই সমস্ত বিতর্ক সম্পর্কে?


রাশিফল আজ,6মে, 2021: রাশিচক্রের জন্য আপনার প্রতিদিনের জ্যোতিষশাস্ত্রের ভবিষ্যদ্বাণী দেখুন সিংহ, তুলা, বৃশ্চিক | পিঙ্কভিলা - জীবনধারা\nরাশিফল আজ,6মে, 2021: সিংহ, তুলা, বৃশ্চিক রাশির জন্য আপনার দৈনিক জ্যোতিষশাস্ত্রের ভবিষ্যদ্বাণী পরীক্ষা করুন\nসিংহ রাশির জাতক জাতিকারা প্রার্থনা করে সান্ত্বনা পাবেন যেখানে কন্যা ও মীন রাশির জাতক জাতিকারা বন্ধুর সাথে কথা বলে স্বস্তি পাবেন। আজ আপনার পদ্ধতি কি হওয়া উচিত? জানতে আপনার দৈনিক রাশিফল পড়ুন।\nমেষ রাশির জাতক জাতিকারা তাদের বন্ধু বা গডফাদার ব্যক্তিত্বের সাথে জীবনের গুরুতর বিষয় এবং কিছু বড় সমস্যা নিয়ে পরামর্শ করবেন। লেখক এবং ডিজাইনাররা আজ খুব ভাল করবেন। তারা নতুন প্রকল্প পাবে এবং একই সাথে তাদের বিদ্যমান প্রকল্পগুলিতে ব্যতিক্রমীভাবে ভাল করবে। মুলতুবি পেমেন্টগুলি সাফ হয়ে যাওয়ার সম্ভাবনা রয়েছে এবং আপনাকে উন্নত আর্থিক স্থিতিশীলতা দেবে। আপনাদের মধ্যে কেউ কেউ নতুন চুক্তিতে স্বাক্ষর করতে পারেন। আপনার ছোট ভাই আপনার জন্য বিশেষ কিছু করতে পারে।\nবৃষ রাশির জাতক জাতিকারা পেশাগত ক্ষেত্রে খুব ভালো করবে। আপনি আপনার বীরত্ব এবং বুদ্ধিমত্তার কারণে বিশুদ্ধভাবে বেশ কয়েকটি সমস্যা সমাধান করতে পরিচালনা করবেন। আপনি একেবারে বিভিন্ন প্রসঙ্গে বিভিন্ন লোকের কাছ থেকে নিজের সম্পর্কে ইতিবাচক জিনিস শুনতে পারেন। আপনার সঙ্গীর মনে আপনার জন্য ভালবাসা এবং যত্ন থাকবে। আপনি কিছু পার্থিব আনন্দ যেমন একটি ভাল ম্যাসেজ বা বহিরাগত খাবার উপভোগ করতে পারেন।\nমিথুন রাশির জাতক জাতিকারা হয় কোনো অপ্রত্যাশিত উৎস থেকে অর্থ পাবেন অথবা হঠাৎ করেই বিপুল পরিমাণ অপচয় থেকে বাঁচবেন। এটি আপনার আত্মা এবং ইতিবাচকতা বৃদ্ধি করবে। আপনার পেশাদার বা ব্যক্তিগত নেটওয়ার্কের কেউ কোথাও থেকে উপস্থিত হবে এবং আপনাকে প্রধান উপায়ে সাহায্য করবে। আপনাকে আপনার পরিবারের সদস্যদের কঠোর আচরণ এবং কঠোর কথার প্রতিক্রিয়া না করার পরামর্শ দেওয়া হচ্ছে। এটি আপনাকে অপ্রয়োজনীয় দ্বন্দ্ব এবং অপ্রীতিকরতা এড়াতে সাহায্য করবে।\nমিথুন কোন রাশির সাথে সবচেয়ে বেশি সামঞ্জস্যপূর্ণ\nকর্কট রাশির লোকেরা পেশাদার ফ্রন্টে খুব ভাল কাজ চালিয়ে যাচ্ছেন। আপনাকে অনেক কাজ করতে হলেও সন্ধ্যায় আপনি বিজয়ী হবেন। ক্লান্তি এবং দুর্বলতা দিনের শেষে বৈশিষ্ট্যযুক্ত হতে পারে তবে আপনি ভাল ঘুমাবেন। আপনাকে অবশ্যই বুদ্ধিমানের সাথে ব্যয় করতে হবে কারণ অর্থের বহিঃপ্রবাহ ভবিষ্যতে আপনাকে চাপ দেবে। আপনি যা খাচ্ছেন সেদিকে খেয়াল রাখুন কারণ আপনার অ্যাসিডিক রিফ্লাক্স এবং বদহজম হওয়ার সম্ভাবনা রয়েছে। আপনাকে সন্ধ্যায় শান্ত থাকার এবং আবেগপ্রবণ না হওয়ার পরামর্শ দেওয়া হচ্ছে।\nসিংহ রাশির জাতক জাতিকারা পেশাদার ফ্রন্টে সুপারস্টারের মতো জ্বলে উঠবেন। মুদ্রণ এবং শস্যের ব্যবসায় জড়িত ব্যবসায়ীদের জন্য এটি একটি দুর্দান্ত দিন হবে। তারা কিছু একেবারে অপ্রত্যাশিত অর্ডার এবং প্রচুর পরিমাণে অগ্রিম অর্থপ্রদান পাবে। আপনার জীবন সঙ্গী সারা দিন সহায়ক এবং যত্নশীল হবে। অনুৎপাদনশীল মানুষ এবং তাদের সমস্যায় মনোযোগ দিয়ে আপনার সময় এবং শক্তি নষ্ট করবেন না। প্রার্থনা থেরাপিউটিক প্রমাণিত হবে.\nকন্যা রাশির জাতক জাতিকারা দিনভর ব্যস্ত থাকবেন আকস্মিক ক্রয়ের চাহিদা নিয়ে লোকদের পরামর্শে। আপনাকে খুব দামী কিছু কিনতে হতে পারে যার জন্য আপনাকে অনেক লোকের সাথে কথা বলে একটি সস্তা দামের জন্য আলোচনা করতে হবে। একজন ঘনিষ্ঠ বন্ধু প্রয়োজনের সময় আপনাকে সাহায্য করবে। আপনার গুরুত্বপূর্ণ সিদ্ধান্তগুলি স্থগিত করা উচিত নয় কারণ আগামীকাল তাদের জন্য কখনও নাও আসতে পারে। আপনার স্বাস্থ্যের তারা ক্লান্তি এবং দুর্বলতা নির্দেশ করে।\nআপেল সাইডার কি রক্তচাপ কমায়\nতুলা রাশির লোকেরা কিছুটা আর্থিক স্থিতিশীলতা অর্জন করবে কারণ তাদের সমস্ত মুলতুবি পেমেন্ট সাফ হয়ে যাওয়ার সম্ভাবনা রয়েছে। আপনি কিছু নতুন প্রকল্পও শুরু করতে পারেন যার জন্য অগ্রিম অর্থ প্রদান করা যেতে পারে। আপনার স্ত্রীকে আপনার সঙ্গী হিসাবে রেখে আপনাকে নতুন প্রকল্প শুরু করার পরামর্শ দেওয়া হচ্ছে। আপনার ছোট ভাইবোনদের সাথে সময় কাটাতে হবে বা তারা দূরে থাকলে তাদের কল করতে হবে। আপনার শক্তির মাত্রা বেশি হবে এবং আপনার কাজ এগিয়ে যাবে।\nবৃশ্চিক রাশির জাতক জাতিকারা বিবাদ ও সংগ্রামের পর স্বস্তি ও শান্ত বোধ করবেন। আপনাকে ক্রিয়াকলাপ এবং প্রত্যাশার বিশৃঙ্খলা মোকাবেলা করতে হতে পারে তবে আপনি এটি সমস্ত পরিচালনা করবেন। আপনি যাই চেষ্টা করুন না কেন, আপনি তাতে সফল হবেন। আপনার বসের নির্দেশ উপেক্ষা করবেন না এমনকি যদি তারা আপনার কাছে কোন অর্থ না রাখে। অসুস্থতার ছোটখাটো ইঙ্গিতগুলোকেও উপেক্ষা করবেন না কারণ সেগুলো পরে গুরুতর সমস্যায় পড়তে পারে। শেয়ার বাজার বিনিয়োগকারীদের জন্য দিনটি খুব ভালো হবে।\nধনু রাশির জাতক জাতিকারা খুব ভালো করবেন। তাদের ব্যক্তিগত এবং পেশাগত কাজগুলি সহজেই সম্পন্ন হবে। আপনার দায়িত্ব পালন বা আপনার দায়িত্ব পালনের সময় আপনার পথে কোন বাধা থাকবে না। আপনার পরিবারের বড়রা আপনার দ্বারা করা সমস্ত কাজের জন্য আপনাকে আশীর্বাদ করবেন। আজ আপনার অর্থ অপচয় থেকে বাঁচার সম্ভাবনা রয়েছে। বাড়িতে একটি শান্তিপূর্ণ এবং প্রেমময় নীতি থাকবে। পেশাদার পরামর্শের জন্য কেউ আপনার কাছে যেতে পারে।\nতুলা বৃশ্চিক কুম্ভের সাথে সামঞ্জস্যপূর্ণ\nমকর রাশির জাতক জাতিকাদের ব্যক্তিগত সমস্যায় ব্যস্ত থাকার সম্ভাবনা রয়েছে। পরিবারের কেউ আহত হতে পারে বা ঝগড়া হতে পারে। সমস্যা সমাধানের জন্য আপনাকে অর্থ ব্যয় করতে হতে পারে। আপনি সহজেই এটি করতে সক্ষম হবেন কারণ আপনার তারকারা আর্থিক মঙ্গল নির্দেশ করে। আপনি যদি আপনার বাড়ি বিক্রি করার পরিকল্পনা করছেন, তাহলে আপনাকে ভালো অফার দেওয়া হতে পারে। অসুস্থতার সামান্য লক্ষণকেও উপেক্ষা করবেন না এবং সময়মতো ওষুধ খান।\nকুম্ভ রাশির জাতক জাতিকারা পেশাগত বিশৃঙ্খলা থেকে বিরতি নিতে পারেন। তারা তাদের পরিবারের সদস্য এবং বন্ধুদের সাথে একটি আরামদায়ক এবং আরামদায়ক দিন উপভোগ করবে। আপনি ভাল খাদ্য এবং পানীয় প্রবৃত্ত হতে পারে. সেখানে ইতিবাচক এবং ফলপ্রসূ আলোচনা হবে এবং উদযাপনের একটি নৈতিকতা থাকবে। কোনও বয়স্ক আত্মীয়ের দ্বারা আপনার হাতে একটি আর্থিক উপহার আসতে পারে। একটি পরিবারের যুবক একটি অর্জন করতে প্রস্তুত.\nমীন রাশির জাতক জাতিকারা কাজের চাপ এবং মানুষের প্রত্যাশার কারণে ক্লান্ত বোধ করতে পারে। আপনাকে আপনার সহকর্মীর বোঝাও ভাগ করতে হতে পারে। আপনাকে আপনার রাগ এবং জ্বালা নিয়ন্ত্রণ করার জন্য দৃঢ়ভাবে পরামর্শ দেওয়া হচ্ছে কারণ এটি আপনার ভুল কাজগুলিকে চকচকে করতে পারে এবং সামনে অপ্রীতিকরতা আনতে পারে। আপনাকে অবশ্যই আপনার খরচ নিয়ন্ত্রণ করতে হবে এবং বৃষ্টির দিনের জন্য সঞ্চয় করতে হবে। সান্ত্বনা জন্য আপনার বন্ধুদের সাথে কথা বলুন.\nএছাড়াও পড়ুন| এই 4টি রাশির চিহ্ন সব কিছু মনে রাখে\nডাস্টিন হফম্যান এবং মেরিল স্ট্রিপ\nপ্রিয়াঙ্কা চোপড়া নিক জোনাসের বয়সের পার্থক্য\nবৃশ্চিক কীভাবে লক্ষণগুলি দেখে\nকীভাবে একটি অনিরাপদ প্রেমিকের সাথে মোকাবিলা করবেন


সাতক্ষীরা নিউজ » হারিয়ে গেলেও সুরক্ষিত থাকবে ব্যক্তিগত তথ্য!\nAl Mamun | মার্চ ৭, ২০১৭ সাতক্ষীরা নিউজ ডেস্ক :: স্মার্টফোন হারিয়ে যাওয়া বা চুরি যাওয়ার মতো ঘটনা আজকাল অহরহ ঘটে। কিন্তু ফোন হারালে সব থেকে বেশি চিন্তার কারণ হয়ে দাঁড়ায় ফোনের মধ্যে থাকা একাধিক গুরুত্বপূর্ণ এবং ব্যক্তিগত তথ্য।\nজেনে নিন ফোন খোয়া গেলেও কী ভাবে সুরক্ষিত রাখবেন আপনার ব্যক্তিগত তথ্য।\n-অ্যানড্রয়েড স্মার্টফোনে থাকে ফোন ট্র্যাক করার সুবিধা। তবে অনেকেই এই সুবিধা সম্পর্কে অবগত না হওয়ার কারণে ফোন খোয়া গেলেও তা খুঁজে পেতে অনেক সমস্যার সম্মুখীন হতে হয়।\n-অ্যানড্রয়েড স্মার্টফোনের গুগল অপারেটিং সিস্টেমেই থাকে এই ট্র্যাকার অপশন।\n-আগে নিজের হ্যান্ডসেটের সেটিংস-এ গিয়ে এডিএম বা অ্যানড্রয়েড ডিভাইস ম্যানেজার অন করুন। এরপর নিজের গুগল অ্যাকাউন্টের সঙ্গে তা লিঙ্ক করুন। বা গুগল অ্যাকাউন্ট থেকেও সরাসরি এডিএম অন করতে পারেন।\n-এবার গ্রাহককে ডেস্কটপের সাহায্যে এডিএম-এ লগ ইন করতে হবে।\n-এরপর গুগল অ্যাকাউন্টের সঙ্গে তা সিঙ্ক্রোনাইজড করতে হবে।\n-ডেস্কটপে নিজের মোবাইলটি সিলেক্ট করলেই ধাপগুলি সম্পূর্ণ হবে।\n-ডেস্কটপে এডিএম অন হয়ে গেলে ট্র্যাকার স্বয়ংক্রিয়ভাবে ফোনের লোকেশন দেখাতে শুরু করবে।\n-ব্যবহারকারী বুঝতে পারবেন খোয়া যাওয়া মোবাইলটি এই মুহূর্তে কোথায় আছে। ট্র্যাকার থেকে ফোনটি পুরোপুরি লক-ও করে দেওয়া যায়। ফলে খোয়া গেলেও এই ট্র্যাকারের সাহায্যে ঘরে বসেই সুরক্ষিত করতে পারবেন আপনার ফোনের ব্যক্তিগত তথ্য।\n-সবশেষে ব্যবহারকারীকে কিন্তু ফোনের আইএমইইআই নম্বর অবশ্যই কাছে রাখতে হবে। ফোনের বাক্সে লেখা থাকে এই নম্বর। এই নম্বর যত্ন করে রাখা উচিত। আপনার ফোনে যদি অন্য কেউ সিম লাগায় তাহলে গ্রাহকের দেওয়া অল্টারনেটিভ নম্বরে চলে আসে মেসেজ। ফলে সহজেই হারিয়ে যাওয়া ফোনটি ট্র্যাক করা যায়।\nআইসিটি Comments Off on হারিয়ে গেলেও সুরক্ষিত থাকবে ব্যক্তিগত তথ্য!\n« মার্কিনিদের বাংলাদেশসহ ৪ দেশ সফরে ট্রাম্পের সতর্কবার্তা (পূর্ববর্তী সংবাদ)\n(পরবর্তী সংবাদ) শাকিব খান হয়ে গেলেন শোয়েব খান, করলেন হিন্দি ছবিতে অভিনয়? (ভিডিও) »


তরুণ ছাত্রনেতা শেখ মুজিবুর রহমান রাষ্ট্রভাষা বাংলার দাবি উপস্থাপন করেছিলেন : তথ্যমন্ত্রী -ফাইল ছবি\nতথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহমুদ বলেছেন, তৎকালীন তরুণ ছাত্রনেতা শেখ মুজিবুর রহমান বাংলাকে রাষ্ট্রভাষা করার দাবি উপস্থাপন করেছিলেন।\nএকুশে ফেব্রুয়ারি মহান শহীদ দিবস ও আন্তর্জাতিক মাতৃভাষা দিবসের ভোরে রাজধানীতে কেন্দ্রীয় শহিদ মিনারে বাংলাদেশ আওয়ামী লীগের নেতাকর্মীদের নিয়ে শ্রদ্ধা নিবেদনে নেতৃত্বদানকারী ড. হাছান মাহমুদ মিনারে পুষ্পাঞ্জলি অর্পণ শেষে সাংবাদিকদের একথা বলেন। এর আগে একুশের প্রথম প্রহর মধ্যরাতে আওয়ামী লীগের সাধারণ সম্পাদক ও সড়ক পরিবহন ও সেতুমন্ত্রী ওবায়দুল কাদের নেতৃত্বে শহিদ মিনারে আওয়ামী লীগ সভাপতি প্রধানমন্ত্রী শেখ হাসিনার পক্ষে শহিদ বেদীতে পুষ্পার্পণে অংশ নেন তিনি।\nTags: বঙ্গবন্ধু শেখ মুজিবুর রহমান হাসান মাহমুদ\nহল খোলাসহ ৬ দফা জা‌বি শিক্ষার্থী‌দের\n৭ মার্চ বাঙালি জাতির জন্য এক অনন্য মাইলফলক : স্পিকার


লাগাতার বিস্ফোরণ! পাঁচ মিনিটের ব্যাবধানে উড়ে গেল ৩টি চার্চ, মৃত ৯ | Mahanagar24x7\nলাগাতার বিস্ফোরণ! পাঁচ মিনিটের ব্যাবধানে উড়ে গেল ৩টি চার্চ, মৃত ৯\nডেস্ক: লাগাতার বিস্ফোরণ, আর তাতেই উড়ে গেল তরতাজা ৯টি প্রাণ। রবিবার সকালে পরপর বিস্ফোরণে কেঁপে ওঠে ইন্দোনেশিয়ার দ্বিতীয় বৃহত্তম শহর সুরাবায়া। জানা গিয়েছে, ১০ মিনিটের ব্যবধানে ইন্দোনেশিয়ার তিনটি গির্জায় পরপর তিনটি বিস্ফোরণ ঘটে। এই হামলায় কমপক্ষে ৯ জনের মৃত্যু হয়েছে। জখম হয়েছে বহু সাধারণ মানুষ। রবিবার বিস্ফোরণগুলি যখন ঘটে, তখন প্রার্থনা করার জন্য মানুষেরা জড়ো হয়েছিলেন বলে জানা গিয়েছে।\nপুলিশ সূত্রে খবর, সকাল সাড়ে সাতটা নাগাদ প্রথম বিস্ফোরণটি ঘটে সান্টা মারিয়া চার্চে। প্রথম বিস্ফোরণের কিছুক্ষণের মধ্যেই পরের বিস্ফোরণ, এবং তারও ৫ মিনিটের মধ্যে তৃতীয় বিস্ফোরণটি ঘটে জিকি ও প্যান্টেকোস্টা চার্চে। বিস্ফোরণের তীব্রতা এতটাই বেশি ছিল যে চার্চের বাইরের একটি অংশ ভেঙে পড়ে।\nভয়াবহ এই বিস্ফোরণের পর গির্জাগুলি কার্যত ধ্বংসস্তূপে পরিণত হয়েছে। প্রত্যেকটি বিস্ফোরণের প্রভাবই ছিল মারাত্মক। কোনও সন্ত্রাসবাদী সংগঠন এই ঘটনা দায় স্বীকার না করলেও সন্দেহের তির আইএস-এর দিকেই। কারণ, শনিবার রাতেই প্যারিসে হামলা চালায় এই জঙ্গি সংগঠন। বিস্ফোরণের পর যুদ্ধকালীন তৎপরতায় উদ্ধারকার্যে নামে পুলিশবাহিনী। আহতদের হাসপাতালে ভর্তি করা হয়েছে।\nPrevious articleহলিউড যাত্রা শেষ হয়ে যেতে পারে প্রিয়াঙ্কার! কেন জানেন?\nNext articleঅপারেশন থিয়েটারে নার্সের রহস্যজনক মৃত্যু ঘিরে চাঞ্চল্য


নুসরাত হত্যার প্রতিবাদে ঢাবিতে ছাত্র-শিক্ষকের মানববন্ধন ও বিক্ষোভ\nআবু হুরাইরা আতিক, ঢাবি প্রতিনিধি।\nফেনীর সোনাগাজীর মাদ্রাসা ছাত্রী নুসরাত রাফিকে যৌন হয়রানি ও পুড়িয়ে হত্যার প্রতিবাদ জানাতে মানববন্ধন ও বিক্ষোভ সভার আয়োজন করে ঢাকা বিশ্ববিদ্যালয়ের সচেতন ছাত্র ও শিক্ষকেরা। সোমবার (১৫ এপ্রিল) বেলা ১২ টায় ঢাবির অপরাজেয় বাংলার নিচে মানববন্ধন ও বিক্ষোভ সভা শুরু হয়।\nঢাকা বিশ্ববিদ্যালয়ের পঞ্চাশোধিক শিক্ষক ও দেড় শতাধিক শিক্ষার্থী অংশ নেয়। শহীদ জিয়াউর রহমান হলের প্রাধ্যক্ষ অধ্যাপক ড. মোঃ জিয়া রহমান বলেন: আমরা আজ যৌন নির্যাতনের শিকার হওয়াদের পক্ষে বিচারের জন্য একত্রিত হয়েছি।\nযাতে করে সর্বমহলকে সচেতন করে প্রতিবাদের আওয়াজ তুলতে পারি এবং নির্যাতন কারীদের দৃষ্টান্তমূলক শাস্তি দিতে পারি। মৃত্তিকা বিভাগের অধ্যাপক ড. আকতার হোসেন খান বলেন: আমরা এমন এক সমাজে বাস করছি, যে সমাজে একের পর এক নারী ধর্ষিতা হচ্ছে।\nএকের পর এক আমার মা বোনেরা সম্ভ্রম হারাচ্ছে, প্রাণ হারাচ্ছে। এই অবস্থা চলতে দেওয়া যায় না।এই মানুষরুপী জানোয়ারদের দৃষ্টান্তমূলক শাস্তি না হওয়া পর্যন্ত আমরা সংগ্রাম চালিয়ে যাবো। প্রতিবাদ জানাতে এক নারী শিক্ষক বলেন: ঢাকা বিশ্ববিদ্যালয়ের ছাত্র ও শিক্ষক মিলে এই লম্পট সিরাজদৌলার একটা ঘৃণাস্তম্ভ তৈরী করা হোক যাতে প্রতিদিন শিক্ষক ও ছাত্ররা পাথর নিক্ষেপ করতে পারে।\nকলেজ ও বিশ্ববিদ্যালয়ে এসে কিভাবে নারীরা যৌন হয়রানির শিকার হয় জানতে চাওয়া হলে এক ছাত্রী জানান, প্রায়শই আমরা শিক্ষকদের দ্বারা যৌন হয়রানির শিকার হই।কিন্তু সামাজিক সম্মান অসম্মানের কথা ভেবে প্রকাশ করতে পারি না। কিন্তু যখন এই নির্যাতন দেয়ালে পীঠ আটকে যায় তখন সেটা সমাজে ও মিডিয়াতে প্রকাশ করা হয়। এই ক্ষেত্রে নুসরাত আমাদের জন্য অনুপ্রেরনা। আবার আতংকের কারণ ও বটে। যদি এর উপযুক্ত বিচার করা হয় নারীরা প্রতিবাদ করতে সাহস পাবে অন্যথায় নারীরা আরও হুমকির শিকার হবে।তাই ধর্ষনের সাথে জড়িতদের দৃষ্টান্তমূলক শাস্তি চাই।\nউল্লেখ্য, নুসরাত রাফি চলতি বছরের ফেনীর সোনাগাজী মাদ্রাসার আলিম পরীক্ষার্থী ছিল।উক্ত মাদ্রাসার অধ্যক্ষের বিরুদ্ধে যৌন হয়রানির মামলা প্রত্যাহার না করায় পরীক্ষার কেন্দ্র থেকে তুলে নিয়ে আগুনে পুড়িয়ে হত্যার চেষ্টা করা হয়।পরে ঢাকা মেডিকেল কলেজ হাসপাতালে চিকিৎসাধীন অবস্থায় নুসরাত মারা যান।\nনুসরাত হত্যার প্রতিবাদে ঢাবিতে ছাত্র-শিক্ষকের মানববন্ধন ও বিক্ষোভ\t২০১৯-০৪-১৫


ভারতের সঙ্গে যুদ্ধের প্রস্তুতি নিচ্ছে কী চীন? – Sheersha Media\nভারতের সঙ্গে যুদ্ধের প্রস্তুতি নিচ্ছে কী চীন?\nপ্রকাশের তারিখঃ ৩১ জুলাই, ২০১৬ ৩১ জুলাই, ২০১৬ শীর্ষ মিডিয়া\nভারতের সঙ্গে চীনের দ্বন্দ্ব দীর্ঘদিনের। সম্প্রতি নানা ইস্যুতে চীন-ভারত স্নায়ুযুদ্ধ চলছে। দক্ষিণ চীন সাগরে আধিপত্য বিস্তার নিয়ে দুই দেশের মধ্যে উত্তেজনা এখনও প্রশমিত হয়নি। এমন পরিস্থিতিতে চীনের পিপলস লিবারেশন আর্মির ২৩ লাখ সেনা সদস্যকে বিশেষ প্রশিক্ষণ দেয়ার ব্যবস্থা করছেন দেশটির প্রেসিডেন্ট জি জিংপিং। ধারণা করা হচ্ছে ভারতের সঙ্গে যুদ্ধ জয়ের লক্ষ্যেই ২৩ লাখ সেনা সদস্যকে বিশেষ প্রশিক্ষণ দিচ্ছে চীন।\nসর্বশেষ সংশোধিত: ৩১ জুলাই, ২০১৬ , ৯:৩৯ অপরাহ্ণ , মাধ্যম:\nপূর্বের সংবাদ Previous post: ‘নিহত জঙ্গিদের নিয়ে সন্দেহকারীরা জঙ্গী ও সন্ত্রাসের পক্ষে’\nপরবর্তী সংবাদ Next post: ‘আসামের বন্যার রিপোর্টে নোয়াখালির বন্যার ছবি’


মানবতার জননীর ৭৩ তম জন্মদিন | হৃদয়ে বাংলা\nHome জাতীয় মানবতার জননীর ৭৩ তম জন্মদিন\nতখন আমি থাকি নিউইয়র্কের জ্যামাইকা এলাকায়। পুরো ঠিকানা ১৪৮-০১, ৯০ এভিনিউ, জ্যামাইকা, নিউইয়র্ক ১১৪৩৫। হুমায়ূন আহমেদের কর্কট রোগের সঙ্গে তখন যুদ্ধরত আমাদের পুরো পরিবার। ডাক্তার আর হাসপাতালের বাইরে মাঝে মাঝে বিকেলে ম্যানহাটনে ‘ইস্ট’ নদীর পারে ‘Pier 17’- এ বসে সময় কাটান হুমায়ূন আহমেদ। কেমোথেরাপি চলছিল নিয়মিত। রোগ প্রতিরোধ ক্ষমতা কমে যাওয়ার কারণে বেশি মানুষের সংস্পর্শে আসা নিষেধ। তার উপরে কেমোর প্রভাবে মাথার চুল পড়তে শুরু করেছে। কমে যাওয়া চুল নিয়ে খুব বেশি শংকিত না হলেও আয়নার দিকে তাকিয়ে একটু অস্বস্তিতে ভোগেন হুমায়ূন আহমেদ। অস্বস্তি ঢাকতে একখানা টুপি কিনে নিয়েছেন তিনি। বাড়ির বাইরে গেলে টুপিটা মাথায় দিয়ে বের হন। সেদিনও ব্যস্ত নিরাপত্তা রক্ষীদের দেখে টুপি বের করলেন তিনি। জ্যামাইকার ঐ বাড়ির আশেপাশে অনেক বাঙালির বসবাস। তারা জানালা দিয়ে উঁকি-ঝুঁকি দিয়ে আমাদের বাড়ির কর্মতৎপরতা দেখছেন। আমার বড়পুত্র খানিকটা অবাক—কে আসবে বাসায়! হুমায়ূন উত্তর দিলেন-বাংলাদেশ থেকে ভালোবাসা নিয়ে আসবেন একজন। আমাদের মাননীয় প্রধানমন্ত্রী মমতাময়ী শেখ হাসিনা।\nতাঁর জন্য আনা উপহার হাতে নিয়ে হুমায়ূন আহমেদ বললেন, “এই পাথরটা দেখে আমার আপনার কথা মনে হয়েছে। এই পাথরটা যেমন বাইরে অনেক কঠিন কিন্তু আলো পড়লেই ভেতরের ঔজ্জ্বল্য দৃশ্যমান তেমনি চারপাশের কঠিন আবরণ আপনার ভেতরের উজ্জ্বলতাকে আটকে রাখতে পারে না, একটু আলোতেই ঝলমলিয়ে ওঠে।” তিনি পরম যত্নে উপহার গ্রহণ করলেন। অন্দরমহল থেকে আসা বিভিন্ন ঘরোয়া নাস্তা দিয়ে আমাদের আপ্যায়ন করলেন। কার্পেটে বসে দেড় বছর বয়েসী নিনিতকে নিজ হাতে চিকেন কাটলেট টুকরো করে কেটে খাওয়ালেন! আমি আজও বিস্মিত হয়ে ভাবি—দেশের সর্বোচ্চ আসনে আসীন মানুষটির এ ধরনের সহজ আদুরে ব্যবহারের কথা! ঠিক নিজ নাতি-নাতনির মতোই কোলে তুলে নিয়েছিলেন ছোট্ট নিনিতকে। আর নিষাদের দিকে তাকিয়ে বলেছিলেন, “কি… তুমি নাকি নিউইয়র্কে তোমার জন্য গিফট না নিয়ে যাওয়ায় আমার উপর ‘লাগ’ করেছ! এই নাও তোমার গিফট।”\nলেখিকা : মেহের আফরোজ শাওন\nPrevious articleসন্দ্বীপে স্বাস্থ্য সেবা নিশ্চিত করনে সামাজিক জবাবদিহিতা বিষয়ক তথ্য সংগ্রহে প্রশিক্ষন অনুষ্ঠিত\nNext articleসন্দ্বীপে রিকল প্রজেক্টের উদ্যোগে ইয়ুথ গ্রুপের সদস্যদের মাঝে ট্যাব বিতরণ\nনারী November 20, 2019\nDownload YouTube Videos without any apps or software.\nটিউটোরিয়াল December 1, 2018\nস্রষ্টার অস্তিত্ব বিশ্বাস মাত্রই ধর্মান্ধতা?\nপ্রবন্ধ November 27, 2014


ইন্টার্নশীপ in Hyderabad for MVC Framework jobs\nLatest MVC Framework চাকরি in Hyderabad | Youth4work\nবর্তমান অনুসন্ধান: MVC Framework Hyderabad\nDotnet Developer Internship Work From Home\nstrategic mobitech solutions pvt ltd Hyderabad\nকর্মীদের সম্পর্কে মজা জিনিস Hyderabad মধ্যে MVC Framework পেশাদারদের জন্য\nকাজের সুযোগ সম্পর্কে - সর্বমোট 96732 কাজের সুযোগগুলির মধ্যে MVC FRAMEWORK জন্য পেশাদারদের Hyderabad পোস্ট করা মোট 1 (0%) কাজ রয়েছে। এই 1 কোম্পানী দেখুন এবং তাদের কাছে পরিচিত হতে Hyderabad মধ্যে MVC FRAMEWORK মধ্যে জন্য খোলা আছে দেখুন।\nকাজের সন্ধির প্রতিযোগিতার বিষয়ে -ইয়ুথ ফর ওয়ার্ক এর মোট 5067620 থেকে এই 707 (0.01%) সদস্যদের আছে Hyderabad মধ্যে 96732। নিবন্ধন এবং এগিয়ে যাওয়ার জন্য আপনার ইয়ুথ ফর ওয়ার্ক প্রোফাইল তৈরি করুন, খেয়াল করুন এবং আপনার দক্ষতা জন্য পরিচিত পেতে।\nকর্মের প্রতি সম্ভাব্য সম্ভাব্য 707 সম্ভাব্য মেলামেশার চাকরির খোঁজে Hyderabad মধ্যে MVC FRAMEWORK জন্য। সেরা কাজ পেতে দ্রুত নীচে প্রয়োগ করুন।\nCurrent Trends for MVC Framework Work in Hyderabad\nএটি বাজার গবেষণা, যা উপলব্ধ চাকরীগুলির তুলনায় চাকরি খুঁজছে এমন ব্যক্তির সংখ্যা তুলনা করে দেখায়। প্রতি জব বিশ্লেষণের প্রার্থী প্রকাশ করেন যে, গড় সময়ে, প্রত্যেক MVC FRAMEWORK চাকুরীর জন্য 707 সম্ভাব্য চাকরীর খোঁজা আছে in HYDERABAD।\nসরবরাহের মধ্যে একটি প্রধান ফাঁক আছে যথা: MVC Framework চাহিদা উপলব্ধ দক্ষতা i.e. উপলব্ধ মোট কাজের সুযোগ।\n707 (0%) এর তুলনায় মোট 96732 চাকরির সুযোগগুলির তালিকায় 1 (0%) MVC FRAMEWORK চাকুরি রয়েছে। প্ল্যাটফর্ম।\nMVC Framework এর জন্য কাজের সন্ধানকারীদের গড় সংখ্যা গড় চাকরির গড় সংখ্যা বেশি হয়। সুতরাং আপনি একটি কঠিন প্রতিযোগিতা আছে।\nHyderabad পেশাদারদের Hyderabad নিয়োগের কোম্পানিগুলি\nMVC Framework চাকুরীর জন্য বেতন Hyderabad\nMVC Framework Jobs চাকরী In Hyderabad এর জন্য কোনও শিক্ষাগত যোগ্যতা নিয়োগকারীদের দ্বারা পছন্দ করা হয়\nMVC Framework চাকরী In Hyderabad এর জন্য কোন দক্ষতা এবং প্রতিভা নিয়োগকারীদের দ্বারা পছন্দ করা হয়?\nMVC Framework চাকরী In Hyderabad এর জন্য কাজ করার জন্য সর্বোত্তম কোম্পানিগুলি কোনটি?\nMVC Framework চাকরি In Hyderabad জন্য সরাসরি ভাড়া করা শীর্ষ প্রতিভাবান ব্যক্তি কে


মাদকের কুফল সম্পর্কে সজাগ থাকার আহ্বান - সিএস২৪বিডি.কম\nমাদকের কুফল সম্পর্কে সজাগ থাকার আহ্বান\nপ্রকাশিতঃ সেপ্টেম্বর ৪, ২০১৮, ৭:৪৯ পূর্বাহ্ণ\nসুন্দর বাংলাদেশ গড়তে স্বাধীনতাবিরোধী কর্মকা- থেকে দূরে থেকে মাদকের ভয়াবহ কুফল সম্পর্কে সবাইকে সজাগ থাকার আহ্বান জানিয়েছেন ডিএমপির লালবাগ বিভাগের উপপুলিশ কমিশনার মোহাম্মদ ইব্রাহিম খান। সম্প্রতি সিঙ্গাপুর থেকে বাংলাদেশে ফিরে হযরত শাহজালাল (রহ.) আন্তর্জাতিক বিমানবন্দরে বন্ধুদের সঙ্গে ফুলেল শুভেচ্ছা বিনিময়কালে তিনি বলেন, জঙ্গিবাদ, সন্ত্রাস, মাদক সবকিছুই দূর করা সম্ভব; কিন্তু তার জন্য দরকার জনসচেতনতা। জনসাধারণ যদি সচেতন ও সতর্ক না হন তাহলে শুধু আইন প্রয়োগ করে দেশকে সঠিক পথে নিয়ে আসা কঠিন। সারা বিশ্বেই যার যার দেশের নাগরিকরা আইন মেনে চলেন এবং অন্যকে চলতে উৎসাহ দেন। তিনি আরও বলেন, বন্ধুদের মেধা, যোগ্যতা ও সুদক্ষ নেতৃত্বে নির্মিত হবে সমৃদ্ধ বাংলাদেশ। আলোকিত বন্ধু ফোরাম দেশের প্রতিটি অঞ্চলে উন্নয়ন অগ্রযাত্রায় যেভাবে কাজ করে যাচ্ছে সত্যিই তা প্রশংসনীয়। আজকের তরুণরা আগামী দিনের দেশের কর্ণধার। তাদের অর্জিত জ্ঞানের যথাযথ প্রয়োগে পৃথিবী আলোকিত হবে।\nএ সময় উপস্থিত ছিলেন ডা. মির্জা ঊর্মি, শাহীন আহমেদ, ডা. মির্জা শামীম রেজা শুভ, বাংলাদেশ সায়েন্স ফিকশন সোসাইটির দপ্তর সম্পাদক ও আলোকিত বন্ধু ফোরামের সদস্য তরুণ কথাসাহিত্যিক আজহারুল হক ফরাজী, খন্দকার রাফি, খুদে বন্ধু মির্জা মাহিরা খান, কবি সাদেক সরওয়ার, ফরিদাবাদ পুলিশ ফাঁড়ির ইনচার্জ অলোক বিশ্বাস ও এএসআই সোহেলসহ অনেকে।


‘hamlet-the crown prince’, the inaugural play at guwahati theatre festival - Anandabazar\nজোকারদের হ্যামলেটে মন-ধাঁধানো সূচনা গুয়াহাটি নাট্যোৎসবের\n১৫ সেপ্টেম্বর, ২০১৬, ২২:১৭:৩০\nজুটিটা সেই ভেজা ফ্রাইয়েরই। কিন্তু নাটক ভিন্ন। আঙ্গিক আলাদা। ভাষাও পৃথক। মুখের, শরীরেরও। গুয়াহাটি থিয়েটার ফেস্টিভ্যালের প্রথম দিনে মঞ্চস্থ হল রজত কপূর পরিচালিত ও বিনয় পাঠক অভিনীত, ‘হ্যামলেট-দ্য ক্লাউন প্রিন্স’। শেক্সপিয়রের বহুপঠিত, বহুচর্চিত ট্র্যাজেডিকে আদ্যন্ত কমেডির মোড়কে ঢেলে যে মুন্সিয়ানায় দু’ঘণ্টার বাঁধনে মঞ্চ মাতালেন নেইল ভূপালন, বিনয় পাঠক, সুজয় সাপলে, নমিত দাস, পূজা স্বরূপরা তাতে পাঁচ দিনের নাট্যোৎসবের সুর তারসপ্তকে বাঁধা হয়ে গেল।\nডেনমার্কের রাজপুত্রের গল্পকে মঞ্চস্থ করবে জোকারের দল। মুখড়াতেই সংলাপ বদলে গুয়াহাটি ও ব্রহ্মপুত্রকে মঞ্চে ঢুকিয়ে দেন বিনয়। ইতালীয় ও ফরাসি ভাষার খিচুড়ি কাটিয়ে কুশীলবরা যখন ইংরেজিতে ঢুকলেন তত ক্ষণে দর্শকেরাও জোকারদের নো-ননসেন্স ভাষা বুঝতে শুরু করে দিয়েছেন। নাটকের মধ্যে নাটকে প্রথমেই পরিচালকের সাফ কথা, শেক্সপিয়রের ওই দাঁতভাঙা ভাষা, অতি দুঃখ ভারাত্রান্ত, চার ঘণ্টার নাটক এখন কেউ দেখতে চান না। তাই দুঃখ, হিংসা, যৌনতা, প্রতিশোধ, রক্তপাতকে সকলের মুখ চেয়ে ছ্যাবলামিতে বদলে ফেলা হচ্ছে।\nহ্যামলেটের পর্দা উঠতেই আলো-আঁধারে বিনয় পাঠকের ইতালীয়, ফরাসি ও উদ্ভট শব্দ মেশানো স্বগতোক্তি। ওই অদ্ভুতুড়ে ভাষার মিশেল চলল পরের ১২০ মিনিট ধরে। মূল সংলাপ, পানিং, পাঞ্চলাইনগুলো তার মধ্যে অতীব মুন্সিয়ানায় স্পষ্ট ইংরেজিতে কানে পৌঁছে দেন অভিনেতারা।\nদু’ঘণ্টার নাট্যঝড়ে সকলের শরীরের ভাষা, প্রতিক্ষণে সব অভিনেতার কিছু না কিছু অভিব্যক্তি, স্বগতোক্তি, সোসো-বুজোর ঝগড়া, পলোনিয়াসের প্রহসন, কখনও ফিডো, কখনও কিং ক্লডিয়াস বনে যাওয়া নেইলের জাম্প-কাট দর্শকদে হাসায়, ভাবায়। ট্রাজেডি হলেও, এই হ্যামলেটে কান্নার স্থান নেই। যৌনতা নিয়ে ব্যঙ্গ বা নারীর কষ্টের কথায় হাততালি পড়লেই হ্যামলেট ওরফে সোসো ওরফে বিনয় মনে করিয়ে দেন, এত তালি মারার দরকার নেই। এ মজার নাটক, সামাজিক নাটক নয়। অভিনেতারা সংলাপের মধ্যে দরকার হলেই ঢুকিয়ে ফেলেন সামনে বসা দর্শকদেরও। কারও টাক, কারও মোমের মতো পা, কারও বা পাশে বসা সঙ্গীকে নিয়ে চলে অমলিন ব্যঙ্গ।\nএ ভাবেই মঞ্চ মাতালেন নেইল ভূপালন, বিনয় পাঠক, সুজয় সাপলে, নমিত দাস, পূজা স্বরূপরা।\nবাঁধা সংলাপ তা-ও মনে রাখা যায়, কিন্তু নাগাড়ে বলতে থাকা জিবরিস বা খিচুড়ি ভাষা মনে রাখার মূলমন্ত্র কী? দর্শক অবাক, যখন নাটক শেষে পরিচালক জানান, নাটকের অধিকাংশ অংশেই কোনও লিখিত চিত্রনাট্য বা সংলাপ নেই। যত এগোচ্ছে শো, তাল মিলিয়ে বদলাচ্ছে তাঁদের জোকারদের ভাব ও ভাষা। দীর্ঘ কালের প্রশিক্ষণে শিল্পীরা অপেরা গাওয়ার সাহস দেখান, দক্ষতা অর্জন করেন। কিন্তু পূজা ও নমিত যে অপূর্ব দক্ষতায় প্রশিক্ষণ ছাড়াই অপেরা গাইলেন, পূজার মতে তা কেবল ‘জোকার দেবতা’র আশীর্বাদ!\n‘সি ফর ক্লাউন’, ‘হ্যামলেট’ বা ‘নাথিং লাইক লিয়ার’— সবেতেই কিন্তু রজতের সিগনেচার স্টাইল হয়ে উঠছে জোকাররা। কিন্তু কেন এত জোকার? রজত বলেন, “অনেক দিন থেকেই আমার নাটকগুলোয় সব বার্তা জোকাররাই দিচ্ছে। মনে হয়, চ্যাপলিন, নির্বাক আমেরিকার কমেডি, বাস্টার কিটন দেখে আমি অনুপ্রাণিত হয়েছি। আসলে এ ভাবে নাটক করলে সিরিয়াস কাহিনীতেও অনেক স্বাধীনতা আদায় করে নেওয়া যায়। নিজের বক্তব্য মজা করে বলা যায়।”\nTAGS : guwahati theatre festival hamlet-the crown prince\n‘#মিটু’ আন্দোলন চালিয়ে যাব, বাবার বিরুদ্ধে অভিযোগেও অনড় নন্দিতা\nআইয়ুব বাচ্চু বনাম জেমস, বাংলা রক ব্যান্ডের উত্থানে চালিকাশক্তি ছিল ওটাই


'সুনামের সুবাদেই এতো সুবিধা পান সঞ্জয়!'\nপ্রচ্ছদ বিনোদন ‘সুনামের সুবাদেই এতো সুবিধা পান সঞ্জয়!’\n‘সুনামের সুবাদেই এতো সুবিধা পান সঞ্জয়!’\n৬:২১ অপরাহ্ণ ডিসেম্বর ২২, ২০১৩\nস্ত্রী মান্যতার অসুস্থতার কারণে জেল থেকে মুক্তি পেয়েছিলেন সঞ্জয়। পুনের ইয়েরপাড়া জেল থেকে দ্বিতীয় বারের মতো প্যারেলে মুক্তি পেয়েছিলেন গত ৬ ডিসেম্বর। এই পর্যন্ত কেউ তার প্যারেলে মুক্তি নিয়ে কোন প্রশ্ন তোলেননি। কিন্তু যার দেখাশোনার জন্য এক মাসের প্যারোলে মুক্তি পেয়েছিলেন মুন্নাভাই, সেই ‘অসুস্থ‘ স্ত্রীকেই জিন্স, টি-শার্ট পরা অবস্থায় দেখা গেল সিনেমার প্রিমিয়ার পার্টিতে! তারপর থেকে বিতর্ক পিছু ছাড়ছে না তার।\nতবে আর বিতর্ক নয়, বিতর্কের পেছনের সত্য উদ্ঘাটনের জন্য এবার শুরু হচ্ছে তদন্ত। তদন্তের আদেশ দিয়েছেন স্বয়ং মহারাষ্ট্র রাজ্যের স্বরাষ্ট্রমন্ত্রী আর আর পাতিল। সঞ্জয় স্রেফ সুনামের সুবাদে ইয়েরপাড়া কর্তৃপক্ষের কাছ থেকে আইনি সুবিধা পেয়ে আসছেন কিনা তা খতিয়ে দেখার আদেশ দেওয়া হয়েছে গতকাল।\nইয়েরপাড়া কর্তৃপক্ষ জেলে বন্দি অবস্থায় মদ সরবরাহ করতো সঞ্জয়কে –এ নিয়ে ১৫ ডিসেম্বরের দিকে তুমুল বিতর্ক শুরু হয়। বিতর্ক রয়েছে –অক্টোবর মাসে সামান্য পায়ের অসুস্থতার জন্য সঞ্জয়ের ১৫ দিনের প্যারোলে মুক্তি পাওয়া নিয়েও। এখানেই শেষ নয়, মহারাষ্ট্র সরকারের কাছে সঞ্জয়ের হয়ে স্বরাষ্ট্রমন্ত্রীর সাজা কমানোর আবেদন নিয়েও রয়েছে বিতর্ক। এরই পরিপ্রেক্ষিতে এবার বিতর্কের পেছনের সত্য উদ্ঘাটনের জন্য তদন্তের আদেশ দেয়া হয়েছে।\nউল্লেখ্য, ১৯৯৩ সালের মার্চ মাসের দিকে মুম্বাইয়ে বোমা বিস্ফোরণে ২৫৭ জন প্রাণ হারান। ভয়াবহ ওই সহিংসতায় সম্পৃক্ত থাকা সন্দেহে সঞ্জয় দত্তের বাড়িতে তল্লাশি করে অবৈধ অস্ত্র খুঁজে পায় পুলিশ। পরে বাড়িতে অবৈধ অস্ত্র রাখার দায়ে ২০ বছর আগের মামলায় গত ২০১৩ এর ২১ মার্চ সঞ্জয়কে পাঁচ বছরের সশ্রম কারাদণ্ড দেন ভারতের সর্বোচ্চ আদালত। এরপর থেকে তিনি ইয়েরপাড়া জেলে বন্দী।\nআগের খবরজাপানের সামরিক শক্তি বৃদ্ধির ঘোষণায় চিনের সমালেচনা\nপরের খবর দেশের রাজনৈতিক পরিস্থিতিতে গভীর উদ্বেগ প্রকাশ করেছে এফবিসিসিআই


Homeইতিহাসওসামা বিন লাদেনের জীবনী,শেষ সাক্ষাৎকারে কী বলেছিলেন\nBy Riaz Hridoy October 19, 2020 October 2, 2021\nওসামা বিন লাদেনের নাম শোনেননি এমন কাউকে খুঁজে পাওয়া বেশ কঠিন। কেননা তিনি এমন একজন মানুষ যার কথা এখনো আপনাকে নিউজ পেপার কিংবা অন্য কোন সংবাদমাধ্যম অথবা যেকোন আন্তর্জাতিক আলোচনার মধ্যে টেনে আনতে হবে। তার পুরো নাম ওসামা বিন মোহাম্মদ বিন আওয়াদ বিন লাদেন। বিশ্বব্যাপী তিনি ওসামা বিন লাদেন নামে পরিচিত তার প্রতিষ্ঠিত সংগঠন আল কায়েদা বিশ্বব্যাপী সন্ত্রাসবাদ ও জঙ্গিবাদের অন্যতম বড় বিজ্ঞাপন। ইতিহাসখ্যাত টুইন টাওয়ার হামলার সাথে জড়িত থাকার জন্য এই সংগঠনটি যুক্তরাষ্ট্রের সন্ত্রাসী তালিকায় সবসময় এক নাম্বারে ছিল। শুধু যুক্তরাষ্ট্রেই নয় সংগঠনটি বিশ্বব্যাপী সন্ত্রাসবাদের নতুন দ্বার উন্মোচন করেছিল।\nআল-কায়েদার জন্ম হয় ১৯৭৯ সালে, যে সময় তৎকালীন সোভিয়েত ইউনিয়ন আফগানিস্তান আক্রমণ করে ওসামা বিন লাদেন তখন আফগানিস্তান জুড়ে ভ্রমণ করে আরব যোদ্ধাদের সংঘটিত করে সোভিয়েত ইউনিয়নের বিরুদ্ধে যুদ্ধে আফগানিস্তানকে সাহায্য করেন। ওই যুদ্ধে আফগানিস্তান বিজয়ী হয়। এরপর থেকে ওসামা বিন লাদেন আফগানিস্তানে আশ্রয় গ্রহণ করেন।\nওসামা বিন লাদেন আরো কয়েকজন ইসলামী জঙ্গিদের সাথে মিলে মুসলিম জনতার জন্য দুইটি ফতোয়া জারি করেছিলেন। ১৯৯৬ সালে একটি, ১৯৯৯ সালে আরেকটি। তার মধ্যে ছিল যেকোনো ধর্মপ্রাণ মুসলমানদের উচিত মার্কিন সামরিক ও বেসামরিক জনগণকে হত্যা করা যতক্ষণ না পর্যন্ত মার্কিনিরা ইজরায়েলকে সহায়তা করা বন্ধ করে এবং সকল মুসলিম দেশ সমূহ থেকে তাদের সামরিক শক্তি অপসারণ করে।\n১৯৯৬ সালে মার্কিন সেনাদের সৌদি আরব ত্যাগ করতে নির্দেশ প্রদান করেন, ২০০১ সালের ১১ই সেপ্টেম্বর আমেরিকার ওপর আল-কায়েদা একইসাথে ৪৩টি সমন্বিত সন্ত্রাসী হামলা চালায় যা নাইন ইলেভেন নামেও পরিচিত। এই আক্রমণে প্রায় তিন হাজার মানুষ নিহত, হয় ছয় হাজারের অধিক মানুষ আহত হয়। ১০ বিলিয়ন ডলার এর অধিক অবকাঠামো ও সম্পদ ক্ষতিগ্রস্ত হয়। বুঝতেই পারছেন ওসামা বিন লাদেন মার্কিন যুক্তরাষ্ট্রের কাছে কতটা ঘৃণিত হয়ে উঠেছিল।\nওসামা বিন লাদেন জন্মগ্রহণ\nওসামা বিন মোহাম্মদ বিন আওয়াদ বিন লাদেন জন্মগ্রহণ করেন ১৯২৭ সালের দশই মার্চ সৌদি আরবের রিয়াদে। তার পিতা ছিলেন অত্যন্ত ধনী ব্যক্তি, ওসামা বিন লাদেন ছিলেন তার পিতার বায়ান্ন সন্তানের মধ্যে ১৭তম। বাদশা আবদুল্লাহ আজিজ বিশ্ববিদ্যালয়ে তিনি অর্থনীতি ও ব্যবসা প্রশাসন নিয়ে লেখাপড়া করেন। বিশ্ববিদ্যালয়ে পড়াকালীন তার সবচেয়ে আগ্রহের বস্তু ছিল ধর্ম। বিভিন্ন মাধ্যম থেকে জানা যায় তিনি তৃতীয় বর্ষ পর্যন্ত পড়ে বিশ্ববিদ্যালয় ত্যাগ করেন। তার পিতার অঢেল সম্পত্তির থেকে প্রায় ত্রিশ মিলিয়ন ডলার লাভ করেন। ব্যক্তিগত জীবনে বিন লাদেন একজন নম্র ভদ্র ও মিশুক মানুষ হিসেবে পরিচিত ছিলেন। তিনি একজন অসাধারণ পিতা হিসেবে নিজেকে তৈরি করেছিলেন। তার সন্তানদের সাথে প্রায়ই মরুভূমিতে আনন্দ অনুষ্ঠান করতেন।\nআন্তর্জাতিক সন্ত্রাসী হিসেবে পরিচয় লাভের আগে ওসামা বিন লাদেন আমেরিকার একজন ঘনিষ্ঠ সঙ্গী হিসেবে পরিচিত ছিলেন। আফগানিস্থানে রুশ আক্রমণ প্রতিরোধ করার জন্য ওসামা বিন লাদেনকে আমেরিকার প্রয়োজন ছিল, এজন্য তারা প্রয়োজনীয় প্রশিক্ষণ দিয়ে ও সমর্থন দিয়ে ওসামা বিন লাদেনকে তৈরি করেছিলেন। কিন্তু এই সমর্থন পরবর্তীতে তাদের দিকে ধেয়ে আসবে এমনটা হতো তারা চিন্তা করেনি। সোভিয়েত ইউনিয়নের বিলুপ্তির পর থেকেই মিত্র লাদেন পরিণত হন শত্রুতে। লাদেন তার শত্রু আমেরিকার মোকাবেলার জন্য বেছে নেন সন্ত্রাসের পথ। তিনি ইসলামের অবক্ষয় এর জন্য দায়ী করেন আমেরিকাকে। তার প্রতিষ্ঠিত আল কায়দায় তিনি জায়গা দিতেন সব মেধাবী জিহাদিদের। ওসামা বিন লাদেন টেকনোলজি প্রিয় মানুষ ছিলেন, তিনি বিশ্বাস করতেন আধুনিক যুগে টিকে থাকতে হলে আধুনিক প্রযুক্তি ব্যবহার করেই যুদ্ধ করতে হবে। ওসামা বিন লাদেনের জীবনের সবচেয়ে বড় অর্জন টুইন টাওয়ার হামলা, যেটা নাইন ইলেভেন নামে পরিচিত। এটা ছিল চারটি পরিকল্পনা সমন্বিত হামলা। হামলার পরপর আল-কায়েদা এর দায় স্বীকার করেনি তারা বলেছিল যারা এই কাজ করেছে খুব ভালো করেছে কিন্তু এটি আল-কায়দা করেনি। পরবর্তীতে টুইন টাওয়ার হামলার দায় স্বীকার করেন তারা। নাইন ইলেভেনের পর যুক্তরাষ্ট্র প্রায় ৫০টিরও বেশি সন্ত্রাসী হামলা প্রতিরোধ করতে পেরেছিল কিন্তু আল-কায়েদা সব সময় একটি ভীতিকর পরিস্থিতি তৈরি করে রেখেছিল তাদের জন্য।\nবিশ্ব কাঁপানো ওসামা বিন লাদেন ২০১১ সালের মে মাসের ২ তারিখে পাকিস্তানের অ্যাবোটাবাদ শহরে এক কমান্ডো হামলায় মৃত্যুবরণ করেন। একটি গোপন সূত্রে খবর পেয়ে আমেরিকান কমান্ডোরা দুইটি অত্যাধুনিক হেলিকপ্টার ব্যবহার করে লাদেনের বাসভবনে হামলা চালায়। উক্ত হামলায় লাদেন গুলিবিদ্ধ হয়ে মৃত্যুবরণ করেন, তার লাশ ডিএনএ প্রযুক্তির মাধ্যমে সমাপ্ত করার পর আরব সাগরে দাফন করা হয়।\nওসামা বিন লাদেনের সর্বশেষ সাক্ষাৎকার\nওসামা বিন লাদেনের সর্বশেষ সাক্ষাৎকার নিয়েছিলেন পাকিস্তানি সাংবাদিক হামিদ মীর। বিন লাদেনের সঙ্গে মুখোমুখি সাক্ষাৎকারে লাদেনের বিভিন্ন কৃতকর্মের প্রতিবাদে তিনি সাংবাদিকের দায়িত্ব পালন করেন। লাদেনকে তার কাজের ব্যাপারে নানা ধরণের প্রশ্ন করেছেন। মোট তিনবার লাদেনের সাক্ষাৎকার নিয়েছিলেন হামিদ মীর। এই সাক্ষাৎকার নেওয়ার কারণে হামিদ মীর অনেক সমালোচনার সম্মুখীন হয়েছিলেন। অনেকে তার সাথে আল কায়েদার সম্পৃক্ততা খুঁজে পেয়েছিল কিন্তু হামিদ মীর সব সময় বিশ্বাস করতেন তিনি একজন সাংবাদিক হিসেবে তার দায়িত্ব পালন করছেন। ওসামা বিন লাদেন হামিদ মীরকে ব্যক্তিগতভাবে পছন্দ করতেন কারণ তিনি লাদেনের বক্তব্য সঠিকভাবে উপস্থাপন করতেন। লাদেন তার মাধ্যমে বেশ কয়েকবার বিবৃতি প্রচার করেছিল। শেষ সাক্ষাৎকারে হামিদ মীর যখন লাদেনের সঙ্গে কথা বলছিলেন তখন নিরাপত্তারক্ষীরা সন্দেহ করেছিল যে বাইরে একজন গুপ্তচর রয়েছে যেকোনো মুহূর্তে হামলা হতে পারে। মুহূর্তেই ওই স্বাভাবিক পরিস্থিতি উত্তেজনার সৃষ্টি হয় সবাই চারদিকে চিৎকার করা শুরু করে কিন্তু তখনও ওসামা বিন লাদেন অত্যন্ত শান্ত ছিলেন। তিনি হামিদকে চলে যেতে বলেন আর ওটাই ছিল ওসামার সাথে তার শেষ কথোপকথন। ৫ মিনিটের মধ্যেই সবাই সেখান থেকে সরে গিয়েছিল আর ১০ থেকে ১২ মিনিটের মধ্যেই সেখানে বোমা হামলা শুরু হয়েছিল! সেই হামলা থেকে হামিদ মীর একটুর জন্য প্রাণে বেঁচে গিয়েছিলেন. হামিদ মীরই ছিলেন সর্বশেষ সাংবাদিক ওসামা বিন লাদেন এর সাক্ষাৎকার নিতে পেরেছিলেন।\nআল কায়েদার ইতিহাস ওসামা বিন লাদেনের উক্তি ওসামা বিন লাদেনের সাক্ষাৎকার লাদেন হত্যার কাহিনী লাদেনের মৃত্যুর ঘটনা


জমানো ছিল ৪০০০ টাকা, ব্যাংক গিয়ে দেখে ৯৩ লক্ষ টাকা! অজ্ঞান হয়ে গেল গৃহবধূ – আওয়ার নিউজ\nজমানো ছিল ৪০০০ টাকা, ব্যাংক গিয়ে দেখে ৯৩ লক্ষ টাকা! অজ্ঞান হয়ে গেল গৃহবধূ\nঅপর্ণা পাল৷ বাড়ি কোলাঘাটে৷ আর পাঁচটা সাধারণ মধ্যবিত্ত পরিবারের গৃহবধূর মতোই চলছিল তাঁর জীবন৷ স্টেট ব্যাঙ্কের সেভিংস অ্যাকাউণ্টে তাঁর জমানো ছিল চার হাজার দু’শো টাকা৷ কিন্তু রাতারাতি সব পাল্টে গেল৷ যখন জানতে পারলেন হঠাৎ তাঁর অ্যাকাউন্টে জমা টাকার পরিমাণ ৯৩ লক্ষ ২৬ হাজার ২০০ টাকা৷\nকিন্তু এত বড় অঙ্কের টাকা কীভাবে স্টেট ব্যাঙ্ক থেকে অপর্ণাদেবীর অ্যাকাউণ্টে গেল? এতে কী কর্মীদের গাফিলতি থাকতে পারে? কারণ জানতে বিভাগীয় তদন্তের নির্দেশ দিয়েছে ব্যাঙ্ক কর্তৃপক্ষ৷ সংবাদ প্রতিদিন\nঅন্যরকম সংবাদ Comments Off on জমানো ছিল ৪০০০ টাকা, ব্যাংক গিয়ে দেখে ৯৩ লক্ষ টাকা! অজ্ঞান হয়ে গেল গৃহবধূ সংবাদটি প্রিন্ট করুন\n« রাঙামাটিতে ভবন ধসে মৃতের সংখ্যা বেড়ে ৬ (পূর্বের সংবাদ)\n(পরের সংবাদ) অবস্থা সংকটাপন্ন : ৭২ ঘণ্টার পর্যবেক্ষণে খাদিজা »


সীমান্তে উত্তেজনার মধ্যেও নিজেদের ভালো রাখতে ভাঙড়া নাচলেন জওয়ানরা, ভিডিও ভাইরাল | Virendra Shehwag Share Video Indian Soldiers Enjoying Doing Bhangra Close To The Indo- Pak Border - NDTV Bengali\nসীমান্তে উত্তেজনার মধ্যেও নিজেদের...\nহোমঅফবিটসীমান্তে উত্তেজনার মধ্যেও নিজেদের ভালো রাখতে ভাঙড়া নাচলেন জওয়ানরা, ভিডিও ভাইরাল\nসীমান্তে উত্তেজনার মধ্যেও নিজেদের ভালো রাখতে ভাঙড়া নাচলেন জওয়ানরা, ভিডিও ভাইরাল\nViral Video: যেভাবে সীমান্তের উত্তেজনাকর পরিস্থিতির মধ্যেও ভালো থাকার রসদ খুঁজে নিয়েছেন ভারতীয় জওয়ানরা তা দেখে অসংখ্য মানুষ তারিফ করছেন\nঅফবিটEdited by Indrani HalderUpdated: July 18, 2020 1:09 pm IST\nIndian Soldiers: সীমান্তে পাহারা দিতে দিতেও নিজেদের মধ্যে আনন্দ করার রসদ এভাবেই খুঁজে নেন জওয়ানরা\nভারত-পাক সীমান্তে গানের তালে তালে নাচছেন সেনা জওয়ানরা\nভারতীয় জওয়ানদের এই ভিডিও ভাইরাল হলো সোশ্যাল দুনিয়ায়\nটুইটারে ভিডিওটি শেয়ার করলেন প্রাক্তন জাতীয় ক্রিকেটার বীরেন্দ্র শেহবাগ\n২৪ ঘণ্টা সীমান্তে পাহারায় থাকা ভারতীয় সেনাদের (Indian Soldiers) ভাঙড়া নাচ দেখেছেন কখনও? সম্প্রতি তেমনই একটি ভিডিও সোশ্যাল মিডিয়ায় ভাইরাল (Viral Video) হয়েছে। যদি এখনও না দেখে থাকেন তবে আজই খবর পড়তে পড়তে দেখে ফেলুন। ভারত-পাকিস্তান সীমান্তে প্রহরারত সেনা জওয়ানদের এই নাচের ভিডিওটি প্রাক্তন জাতীয় ক্রিকেটার বীরেন্দ্র শেহবাগ নিজের টুইটার হ্যান্ডেলে শেয়ার করেছেন। ভিডিওটি শেয়ার করার সময় তিনি (Virendra Sehwag) লেখেন, ভারত-পাক সীমান্তের কাছে কর্তব্যরত এই সেনা জওয়ানদের নাচ দেখার মতো। সবচেয়ে আশ্চর্য হচ্ছি এই ভেবে যে, এমন চ্যালেঞ্জিং পরিস্থিতিতে কাজ করেও এই জওয়ানরা কতটা খুশি থাকতে পারেন। আমি ওঁদের সাহসকে কুর্ণিশ করি।\nসোশ্যাল মিডিয়ায় অভিনেত্রী স্বস্তিকা মুখোপাধ্যায়কে হুমকি দেওয়ায় গ্রেফতার ১\nভারতীয় সেনা জওয়ানদের এই ভাঙড়া নাচের ভিডিওটি সোশ্যাল মিডিয়ায় সাংঘাতিক ভাইরাল হয়েছে। এই ভিডিওটি পোস্ট করার মাত্র এক ঘণ্টার মধ্যে সেটি ১ লক্ষ ৩১ হাজারের বেশি দেখা হয়েছে। সেই সঙ্গে, ৩৪ হাজারেরও বেশি মানুষ এই ভিডিওটিতে 'লাইক' করেছেন। বহু মানুষ নানা মন্তব্যও করেছেন দুর্দান্ত এই ভিডিওটি দেখে।\nআপনিও দেখে নিন সেই ভিডিও:\nমাঝেমধ্যেই ভারতীয় সেনার কিছু ভিডিও ভাইরাল হয়। কিছুদিন আগে ভারতীয় সেনার আরও একটি ভিডিও সোশ্যাল মিডিয়ায় ভাইরাল হয়েছিল। সিয়াচেনে ভারতের নিরাপত্তার দায়িত্বে থাকা সেনাদের কয়েকজনকে দেখা যায় এক সেনার জন্মদিন উপলক্ষে অভিনব একটি ভিডিও তৈরি করতে। চারপাশে রাশি রাশি বরফের মধ্যে এক সেনা জওয়ান নিজের জন্মদিন উপলক্ষে বরফকেই কেক মনে করে ছুরি দিয়ে কাটছেন ও অন্যদের দিকে তা বাড়িয়েও দিচ্ছেন। আর সেই সহকর্মীরাও মিথ্যে মিথ্যে জন্মদিনের কেক খাওয়ার অভিনয় করছেন। ও হ্যাঁ, তাঁরা "হ্যাপি বার্থ ডে টু ইউ" গানটি গাইতেও ভোলেননি। আইস কেক কাটার সেই ভিডিওটিও সোশ্য়াল মিডিয়ায় দারুণ ভাইরাল হয়েছিল।\nআপনি যদি না দেখে থাকেন ভিডিওটি তবে আরেকবার দেখে নিন:\nকরোনা বদলে দিচ্ছে জীবন! হুইলচেয়ার ক্রিকেটের প্রাক্তন অধিনায়ক এখন দিনমজুর\nvirendra sehwagvirendra sehwag Share VideoViral VideoIndian SoldiersGoogle\nখোলা আকাশে পিছন ফিরে সুপার হারকিউলিস থেকে ঝাঁপ! ভাইরাল ছবি


দোকান না ভেঙ্গে আমাদেরকে আগুন দিয়ে পুড়িয়ে দিন ! মেহেরপুর কোর্ট মসজিদের দোকান উচ্ছেদ\nHome\tমেহেরপুর\tদোকান না ভেঙ্গে আমাদেরকে আগুন দিয়ে পুড়িয়ে দিন ! মেহেরপুর কোর্ট মসজিদের দোকান উচ্ছেদ\nwritten by admin June 7, 20220comment\nএকদিকে চলছিল বুলডোজার অন্যদিকে কান্নায় বুক চাপড়াচ্ছিলেন কয়েকজন নারী পুরুষ। বুলডোজার যেন তাদের বুকের উপর দিয়েই যাচ্ছে। তাদের আকুতি, দোকান না ভেঙ্গে আমাদেরকে আগুন দিয়ে পুড়িয়ে দিন। পেট্রল দিয়ে দোকানী ও তাদের পরিবারের সদস্যদের পুড়িয়ে দিতে ম্যাজিস্ট্রেটকে অনুরোধ করেন ভুক্তভোগীরা।\nমেহেরপুর কোর্ট মসজিদের দোকান উচ্ছেদ চলছে। এর প্রতিবাদে ক্ষতিগ্রস্থ ব্যবসায়ীরা সড়ক অবরোধ করেছে। তাতেও মেলেনি কোন সমাধান। অনড় অবস্থানে থাকা প্রশাসন পুলিশের সহায়তায় দোকানঘুলো ভেঙ্গে গুড়িয়ে দিচ্ছে।\nমঙ্গলবার (০৭ জুন) দুপুর পৌন বারটার দিকে সদর উপজেলা সহকারি কমিশনার (ভূমি) আবু সাইদের নেতৃত্বে প্রশাসনের একটি টিম কোর্ট মসজিদের সামনের দোকানপাট ভাঙ্গা শুরু করেন। এসময় দোকান মালিক ও তাদের পরিবারের লোকজন অনুরোধ করে সময় প্রার্থনা করেন। কিন্তু জেলা প্রশাসকের নির্দেশের কথা বলে ভাঙ্গা শুরু করেন প্রশাসন। শত অনুরোধে যখন প্রশাসনের মন গলেনি তখন গায়ে পেট্রল ঢেলে আগুন দেওয়ার চেষ্টা করেন কয়েকজন দোকানী ও তাদের পরিবারের সদস্যারা। এসময় অভিযানে থাকা পুলিশ সদস্যরা তাদেরকে আগুন দেওয়া থেকে নিবৃত্ত করেন। তবে বুলডোজার চলতে থাকায় ব্যবসায়ীরা সড়কে টায়ার জ¦ালিয়ে বিক্ষোভ শুরু করে। এক পর্যায়ে সেই বিক্ষোভও নিবৃত্ত করে পুলিশ।\nআরও দেখুন            ছবিতে মেহেরপুরে দোকান উচ্ছেদ\nজানা গেছে, মেহেরপুর হোটেল বাজার এলাকায় জেলা প্রশাসক কার্যালয়ে অদূরে কোর্ট জামে মসজিদ। মসজিদের জায়গায় তৈরী করা ১৮টি দোকান মসজিদ কমিটির কাছ থেকে লিজ নিয়ে ব্যবসা করছেন অনেকে। দরিদ্র পরিবারের এসব ক্ষুদ্র ব্যবসায়ীদের উর্পাজনের একমাত্র পথ হচ্ছে এই দোকানগুলো।\nমেহেরপুর হোটেল বাজার কমিটির সভাপতি আব্দুল হান্নান জানান, কোর্ট মসজিদের সভাপতি হিসেবে পদাধিকার বলে দায়িত্বে থাকেন জেলা প্রশাসক। সামসুর রহমান যখন জেলা প্রশাসক ছিলেন তখন মসজিদ কমিটির কাছ থেকে দোকানগুলো লিজ নেওয়া হয়। প্রতি মাসে নির্ধারিত ভাড়া মসজিদ কমিটিতে পরিশোধ করেন দোকানীরা। সামসুর রহমানের পরে আরও তিন জন জেলা প্রশাসকের সময়ে একইভাবে লিজ নবায়ন করা হয়েছে।\nজানা গেছে, মেহেরপুর জেলা প্রশাসক সম্প্রতি এই দোকানগুলো অবৈধ বলে উচ্ছেদের জন্য নোটিশ দেন দোকানীদের। দোকানগুলো উচ্ছেদ করলে দরিদ্র ব্যবসায়ীরা পথে বসবে তাই দোকানী ও ব্যবসায়ী সমিতির নেতারা জেলা প্রশাসককে এ সিদ্ধান্ত থেকে সরে আসতে অনুরোধ করে আসছিলেন।\nহোটেল বাজার ব্যবসায়ী সমিতির সাধারণ সম্পাদক জাহিদ ইকবাল সিমন বলেন, একটি মাত্র নোটিশ দিয়ে মালামাল সরিয়ে নিতে বলা হয়। আজকের এই দিনে ভাঙ্গা হবে এমন কোন সতকর্তা জারি করা হয়নি।\nজেলা প্রশাসকের সাথে ব্যবসায়ী সমিতির দেনদরবার চলছিল উল্লেখ করে তিনি বলেন, এই দোকানগুলো বৈধভাবে লিজ নেওয়া হয়েছে। ভাঙ্গতে যদি হয় তাহলে সময় দিলে দোকানিরাই ভেঙ্গে নিতো। এভাবে অন্যায়ভাবে দোকান ভেঙ্গে ব্যবসায়ীদের পথে বসানো হয়েছে। এ কারণে হোটেল বাজারের সকল ব্যবসা প্রতিষ্ঠান বন্ধ করে দেওয়া হয়েছে। সুষ্ঠ সুরাহা না হওয়া পর্যন্ত আন্দোলন চলবে ঘোষণা দেন তিনি।\nতবে কেন দোকান ভাঙ্গা হচ্ছে এবং কিভাবে ভাঙ্গা হচ্ছে, আজকে দোকান ভাঙ্গার চুড়ান্ত নোটিশ দেওয়া হয়েছিল কি না এমন সব প্রশ্ন এড়িয়ে জেলা প্রশাসকের সাথে যোগাযোগ করতে সাংবাদিকদের বলেন উচ্ছেদে নেতৃত্বে দেওয়া নির্বাহী ম্যাজিস্ট্রেট আবু সাইদ।\nসাংবাদিকদের পক্ষ থেকে জেলা প্রশাসক ড. মোহাম্মদ মুনছুর আলম খানের সাথে যোগাযোগ করা হলে তিনি মিটিংয়ে আছেন বলে এড়িয়ে যান।\nআরও পড়ুন        সীতাকুণ্ডে ডিপোর আগুন নিয়ন্ত্রণে: সেনাবাহিনী\nগাংনী পৌর সভার ৭ নম্বর ওয়ার্ড উপ নির্বাচনের তারিখ নির্ধারণ\nছবিতে মেহেরপুরে দোকান উচ্ছেদ


স্টাফ রিপোর্টার ॥ ভারতের প্রধানমন্ত্রী নরেন্দ্র মোদির সফরে তিস্তা চুক্তি না হলেও একটি সম্ভাবনা তৈরি হবে। সরকার অব্যাহতভাবে ভারতের উপর চাপ প্রয়োগ করায় শীঘ্রই তিস্তা চুক্তি সম্ভব হবে এমনটা আশাপ্রকাশ করেছেন প্রধানমন্ত্রীর আন্তর্জাতিক বিষয়ক উপদেষ্টা ড. গওহর রিজভী। শুক্রবার ঢাকা বিশ্ববিদ্যালয়ের সিনেট ভবনে রাষ্ট্রবিজ্ঞান সমিতি আয়োজিত ‘ভারত-বাংলাদেশ সম্পর্ক ঃ আঞ্চলিক উন্নতি ও সৌহার্দ্য’ শীর্ষক সেমিনারে প্রধান অতিথির বক্তব্যে উপদেষ্টা বলেন, আমরা গত কয়েক বছর ধরে ভারতকে তিস্তা চুক্তির জন্য চাপ দিয়ে যাচ্ছি। আগামী দুইদিনে বিষয়টি আবারও তুলে ধরা হবে। আশা করছি ভারত এর মধ্য দিয়ে তিস্তা জটিলতার অবসানে আমাদের আশান্বিত করবে। নরেন্দ্র মোদির সফরকে সামনে রেখে রাষ্ট্রবিজ্ঞান সমিতি এই সেমিনারের আয়োজন করে। আজ মোদি বাংলাদেশ সফরে আসছেন। প্রধানমন্ত্রী হিসেবে দায়িত্ব নেয়ার পর এই প্রথম বাংলাদেশ সফরে আসছেন তিনি। দুই দেশের দীর্ঘ দিনের পুঞ্জিভূত সমস্যা ‘সীমান্ত বিল’ পাস করে মোদি বাংলাদেশের সঙ্গে ভ্রাতৃত্বের বন্ধন আরও দৃঢ় করার ইঙ্গিত দিয়েছেন। বাংলাদেশ সফর সামনে রেখে টুইট এ মোদি লিখেছেন ‘আমি দৃঢ় আশাবাদী যে আমার বাংলাদেশ সফর আমাদের বন্ধন আরও মজবুত করবে এবং তাতে দুই দেশের জনগণই উপকৃত হবে।’ চার বছর আগে ভারতের সাবেক প্রধানমন্ত্রী মনমোহন সিং-এর সফরের সময় তিস্তা চুক্তি হওয়ার কথা ছিল। কিন্তু শেষ মুহূর্তে এসে পশ্চিমবঙ্গের মুখ্যমন্ত্রী মমতা বন্দোপাধ্যায় বেঁকে বসায় ওই সময় চুক্তি সম্ভব হয়নি। তবে এর মধ্যে মমতার ঢাকা সফরে বাংলাদেশের পাশে থাকার অঙ্গীকার এবং মোদির সফরসঙ্গী হয়ে আবার ঢাকা আসায় তিস্তা ইস্যু বিশেষ গুরুত্ব পেতে পারে বলে আশা করা হচ্ছে।\nড. গওহর রিজভী আরও বলেন, বাংলাদেশ সরকারের বিরুদ্ধে সবসময়ই অভিযোগ ব্যবসায় বৈষম্যের বিষয়ে। সবাই বলেন, আমরা ভারত থেকে এতকিছু আমদানি করি কিন্তু আমাদের রফতানি আয় খুব বেশি না। ব্যবসা-বাণিজ্য এমনই হয় উল্লেখ করে তিনি বলেন, ইউরোপের বাজারে আমরাও অনেক রফতানি করি কিন্তু তাদের কাছ থেকে আমরা খুব বেশি আমদানি করি না। আমাদের সামনের দিকে তাকাতে হবে কিভাবে সবার সঙ্গে সমন্বয় করে সামনের দিকে এগিয়ে যেতে পারি, অর্থনৈতিকভাবে যেন নিজেদের স্বচ্ছল করতে পারি সেই চেষ্টা করা হবে।\nভারতে বাংলাদেশের টিভি চ্যানেল সম্প্রচার হয় না এমন অভিযোগের ভিত্তিতে তিনি বলেন, এই সমস্যাটি আসলে দুই দেশের সরকারের মধ্যকার সমস্যা নয়। এটি ব্যবসায়িক সমস্যার কারণে সমাধান করা যাচ্ছে না। তারপরও আমরা চেষ্টা চালাচ্ছি যেন ওদের দেশে আমাদের চ্যানেল সম্প্রচারের ব্যবস্থা করা হয়।\nবিশেষ অতিথির বক্তৃতায় প্রধানমন্ত্রীর তথ্য উপদেষ্টা ইকবাল সোবহান চৌধুরী বলেন, ভারতের সঙ্গে বাংলাদেশের যে অকৃত্রিম বন্ধুত্ব তার ফলে আমরা ৪১ বছর পর একটি চুক্তির সফল বাস্তবায়ন দেখলাম। আমাদের দেশে অনেক সরকার আসলেন- গেলেন কেউই সমুদ্রসীমা নিয়ে কথা বললেন না। এ সরকার সমুদ্রসীমা বিরোধ নিষ্পত্তি করেছে। ভারতের প্রধানমন্ত্রী নরেন্দ্র মোদি বলেছেন তিনি খালি হাতে আসতে চান না। আমরা মনে করি, তাঁর দুই হাত এখনও ভরেনি। তার এবারের সফরে তিস্তা চুক্তি, অবাধ ট্রেন চলাচল চুক্তি ও ভিসা সহজীকরণ চুক্তি স্বাক্ষরের একটি সম্ভাবনা দেখা দেবে বলে আমরা আশা করি। মোদির আগমনকে ঐতিহাসিক মুহূর্ত উল্লেখ করে এই সময়ে সঠিক সিদ্ধান্ত নিতে পারলে ইতিহাস গড়া সম্ভব বলে জানান তিনি। এই সফরে নতুন অর্থনৈতিক সম্পর্ক তৈরি হবে বলে তিনি আশাপ্রকাশ করেন।\nসেমিনারে মূল আলোচকের বক্তৃতায় বাংলাদেশ ব্যাংকের গবর্নর ড. আতিউর রহমান বলেন, দেশের প্রবৃদ্ধিতে বৈষম্য বাড়েনি, এর মাধ্যমে দারিদ্র্য কমেছে। তিনি দক্ষ জনশক্তিকে সঠিকভাবে ব্যবহার করতে পারলে একটি নতুন অর্থনৈতিক উন্নত কাঠামো দেখা যাবে বলে জানান। আমাদের অনেক সম্ভাবনা আছে। এই সময়ে আমরা আমাদের প্রতিবেশী ভারতকে পাশে চাই। আমাদের এবং তাদের স্থানীয় বাজারে ব্যবহার করা যাবে এমন একটি রফতানি বাজার খুলতে পারলে উভয় দেশেরই বাণিজ্যের প্রসার ঘটত। যোগাযোগ ব্যবস্থা সহজীকরণে পণ্যবাহী ট্রাকগুলো যেন তাদের দেশের ভেতর দিয়ে প্রবেশ করতে পারে তার সুযোগ করে দিতে তিনি ভারতের প্রতি আহ্বান জানান। সেই সঙ্গে রেলওয়ে ও বিদ্যুত খাতে ভারতীয় বিনিয়োগ অঙ্গীকারের সফল বাস্তবায়ন হবে বলে তিনি আশাপ্রকাশ করেন।\nরাষ্ট্রবিজ্ঞান সমিতির সভাপতি অধ্যাপক ড. গিয়াসউদ্দীন মোল্লার সভাপতিত্বে সেমিনারে ঢাকা বিশ্ববিদ্যালয়ের উপাচার্য অধ্যাপক ড. আ আ ম স আরেফিন সিদ্দিক বক্তব্য রাখেন। এতে মূল প্রবন্ধ উপস্থাপন করেন জাতিসংঘে সাবেক দূত ব্যারিস্টার হারুন অর রশীদ। মূল প্রবন্ধে বলা হয় ভারতে আমরা দুই বিলিয়ন ডলারের মতো রফতানি করতে পারি। শুধু ভারতকে না বলে আমরা যদি আমাদের পণ্যের মান ভাল করতে পারি তবে আমরা আরও বেশি রফতানি করতে পারব। দারিদ্র্যসীমা দূরীকরণে এশিয়ার দেশগুলোর ঐক্যবদ্ধভাবে কাজ করার জন্য আহ্বান জানিয়ে প্রবন্ধে বলা হয় অর্থনৈতিক উন্নয়নের জন্যে আঞ্চলিক সম্পর্ক বৃদ্ধি জরুরী।\n# চুক্তি # তিস্তা # মোদি # রিজভী # সফর


September 7, 2019 – Dubela\nদুবেলা খাওয়াদাওয়া, মৌসুমী রায় সরকারঃ আজকের রেসিপি হল টোম্যাটো গাজর স্যুপ। এই টোম্যাটো গাজর স্যুপ তৈরি করতে কি কি উপকরণ লাগবে এবং কিভাবে তৈরি করতে হবে তা যেনে নেওয়া যাক। উপকরণ : 100 গ্রাম কুচানো গাজর, 1 টা ছোট পেঁয়াজ, 1 কোয়া কুচানো রসুন,2চামচ তেল, 450 গ্রাম টোম্যাটো, কুচানো সব্জি 1/2 বাটি কুচানো সব্জি, সেদ্ধ জল 600 মিলি লিটার, স্বাদ মত নুন ও মরিচ, সামান্য জাফরান, টোম্যাটো পিউরি 25 গ্রাম, 1 চামচ কুচানো পার্সলে পাতা। প্রণালী : প্রথমে কড়াইতে তেল গরম করে গাজর, পেঁয়াজ ও রসুন সামান্য ভেজে…\nদুবেলা, ভাগ্যফলঃ আজ শনিবার, ৭ই সেপ্টেম্বর ২০১৯। আজকের দিনে জন্ম নেওয়া জাতক বা জাতিকার জন্য! শুভ দিনঃ বুধ, শুক্রবার ও শনিবার। শুভ রংঃ ব্ল, সাদ ও লাল! আজ কেমন যাবে আপনার সারাদিন অথবা কেমন থাকবে আপনার স্বাস্থ্য? মিটবে কি সাংসারিক সমস্যা? জানতে নজর রাখুন আজকের দুবেলা ভাগ্যফলে! মেষ : কাজের জন্য আজও বাইরে যেতে হতে পারে। ব্যবসায়িক কাজকর্মের পাশাপাশি এই ভ্রমণে অনেক মজার সুযোগ রয়েছে। ব্যবসা সংক্রান্ত মিটিং সফল হবে। ভয় পাবেন না। যে কোনও গুরুত্বপূর্ণ কাজ দুপুর ৩টে থেকে ৪টের মধ্যে করুন। আত্মবিশ্বাসী থাকুন। লাল রং শুভ। বৃষ : আজ সামাজিক…


দুই প্রার্থীর মুখোমুখি মিছিলে হাতহাতি, ওসিসহ ৭ পুলিশ আহত - অপার বাংলা নিউজ\nদুই প্রার্থীর মুখোমুখি মিছিলে হাতহাতি, ওসিসহ ৭ পুলিশ আহত\nভোটের দিন যতই এগিয়ে আসছে ততই উত্তেজিত হচ্ছে নোয়াখালীর কোম্পানীগঞ্জের নির্বাচনী পরিস্থিতি। এরই ধারাবাহিকতায় দুই পক্ষের মুখোমুখি মিছিলে হাতহাতি দেখা দিলে তাতে বাধা দেয় পুলিশ। এসময় ধস্তাধস্তিতে ওসিসহ ৭ পুলিশ সদস্য আহত হয়েছে।\nবুধবার রাত সাড়ে ৮টার দিকে রামপুর ইউনিয়নের বামনি বাজারে এ ঘটনা ঘটেছে।\n৭ পুলিশ সদস্য ছাড়াও উভয়পক্ষের আরও ৪ জন আহত হয়েছেন। আহতদের মধ্যে মেয়র কাদের মির্জার ছেলে তাশিকও রয়েছেন।\nআহত পুলিশ সদস্যরা হলেন কোম্পানীগঞ্জ থানার ওসি মো. সাজ্জাদ রোমন, এসআই মো. আবদুল আউয়াল সুমন, মো. আবদুল মোমেন, কনস্টেবল মো. আলমগীর হোসেন, মো. তানভীর আহাম্মেদ, উথোয়াই চিং রোয়াজা ও বিধান দেবনাথ।\nতাদেরকে কোম্পানীগঞ্জ উপজেলা স্বাস্থ্য কমপ্লেক্স চিকিৎসা দেওয়া হয়েছে।\nজানা গেছে, বুধবার দুপুরে বসুরহাট একটি কুলখানি অনুষ্ঠানে আবদুল কাদের মির্জার হাতে শারীরিকভাবে লাঞ্ছিত হন রামপুর ইউপির সাবেক ইউপি চেয়ারম্যান ও বিএনপি নেতা আনছার উল্যা। এ ঘটনার প্রতিবাদে রাতে বামনি বাজারে ঝাড়ু মিছিল করেন কাদের মির্জার প্রতিপক্ষ প্রার্থী ভাগ্নে সিরাজিস সালেকিন রিমনের সমর্থক ও স্থানীয়রা।\nপরে কাদের মির্জার ছেলে মির্জা মাসরুর কাদের তাশিকের নেতৃত্বে তাদের প্রার্থী ইকবাল বাহার চৌধুরী সমর্থকরা পাল্টা মিছিল বের করে। মিছিলটি স্কুল গেইটে আসলে উভয়পক্ষ মুখোমুখি হলে উত্তেজনা দেখা দেয় এবং হাতাহাতি শুরু হয়। এসময় পুলিশ পরিস্থিতি নিয়ন্ত্রণ করতে গেলে ৭ পুলিশসহ অন্তত ১১ জন আহত হয়।\nএ বিষয়ে জেলা পুলিশ সুপার মো. শহীদুল ইসলাম বলেন, উভয়পক্ষের পাল্টাপাল্টি মিছিলকে কেন্দ্র করে আইন শৃঙ্খলা পরিস্থিতির অবনতি হবার আশঙ্কায় পুলিশ ঘটনাস্থলে পৌঁছে পরিস্থিতি নিয়ন্ত্রণ করার চেষ্টা করে। এসময় মিছিলকারীরা পুলিশের ওপর হামলা চালায়।\nপরে ঘটনাস্থলে ম্যাজিস্ট্রেট, র‌্যাব, ডিবি ও অতিরিক্ত পুলিশ সদস্য পৌঁছে পরিস্থিতি নিয়ন্ত্রণ আনে।\nতিনি আরও বলেন, পুলিশের কাজে বাধা দেওয়ার ঘটনায় ১৬ জনের নাম উল্লেখ ও অজ্ঞাত আরও ১০০-১৫০ জনকে আসামি করে পুলিশ বাদি হয়ে একটি মামলা দায়ের করেছে।\nউল্লেখ, আগামি ৭ ফেব্রুয়ারি কোম্পানীগঞ্জের ৮টি ইউনিয়নে ভোটগ্রহণ অনুষ্ঠিত হবে। আওয়ামী লীগের অভ্যন্তরীণ কোন্দল থাকায় কোনো পক্ষকেই নৌকা প্রতীক দেওয়া হয়নি।\nNext Read: জাতীয় বিশ্ববিদ্যালয় ও সাত কলেজের পরীক্ষা চলবে »


ড. হুমায়ুন কবীর পরিচালিত আলেয়া চলচ্চিত্রে কাচি চালাল সেন্সর বোর্ড | প্রথম শ্রেণীর অনলাইন বাংলা নিউজ পোর্টাল\nড. হুমায়ুন কবীর পরিচালিত আলেয়া চলচ্চিত্রে কাচি চালাল সেন্সর বোর্ড\nফারুক আহমেদ: “আলেয়া” চলচ্চিত্রে ব্যবহৃত হয়েছে চরিত্রকে ফুটিয়ে তুলতে কিছু শব্দ যেমন, ত্রিশূল গাঁথা, কাফের, আমেদাবাদ, গুজরাট ও জয় শ্রীরাম এই পাঁচটি শব্দই সেন্সর বোর্ডের আপত্তিজনক মনে করেছেন এবং সাইলেন্ট করে দিলে তবেই মিলবে ছাড়পত্র। সেন্সর বোর্ড জানিয়ে দিয়েছেন পরিচালক ড. হুমায়ুন কবীরকে।\nদক্ষ প্রশাসক ও সমাজ সচেতন পুলিশ আধিকারিক ড. হুমায়ুন কবীর পশ্চিম মেদিনীপুর জেলার ডেবরা থানার অন্তর্গত রায়পুর গ্রামে জন্মগ্রহণ করেন। তিনি বহু সংগ্রামের মধ্য দিয়ে উচ্চশিক্ষা অর্জন করেছেন। মেধাবী ছাত্র হিসেবে তাঁর সুনাম আছে গোটা রাজ্যে। ড. হুমায়ুন কবীর উদ্ভিদবিদ্যায় এমএসসি করেছেন। উদ্ভিদবিদ্যায় নিয়ে এমএসসি’র ফাইনাল পরীক্ষায় দারুণ ফল করেছিলেন (প্রথম শ্রেণিতে প্রথম)। তিনি ভাল ফল করে জেলার মুখ উজ্জ্বল করেছিলেন। হুমায়ুন কবীর পিএইচডি ডিগ্রিও অর্জন করেছেন কল্যাণী বিশ্ববিদ্যালয় থেকে। কয়েকমাস শিক্ষকতার চাকরিও তিনি করেছেন। ১৯৯০ সালে ড. হুমায়ুন কবীর পশ্চিমবঙ্গ সিভিল সার্ভিস পরীক্ষায় সফল হয়ে পুলিশের চাকরিতে যোগদান করেন।\nরাজ্যের বিভিন্ন জেলায় অতি দক্ষতার সহিত দায়িত্ব সামলেছেন তিনি। বীরভূম, বর্ধমান, মুর্শিদাবাদ জেলার সুপারিন্টেনডেন্ট অব পুলিশ গুরুদায়িত্বপূর্ণ পদে তিনি বিশেষ দক্ষতার পরিচয় দিয়েছেন। বর্তমানে তিনি কলকাতা ট্রাফিক পুলিশের ডিআইজি পদে কর্মরত। রাজ্যের মাননীয় মুখ্যমন্ত্রী মমতা বন্দ্যোপাধ্যায় তাঁকে দার্জিলিংকে শান্ত করতে বিশেষ দায়িত্ব দিয়ে ডিআইজি পদে পাঠিয়েছিলেন।\n২০০১-২০০২ সালে সংযুক্ত জাতিপুঞ্জের হয়ে বসনিয়া-হারজিগোভিনায় পিস কিপিং ফোর্স হিসাবেও কাজ করেছেন।\nএই মুহূর্তে তিনি বাংলা সাহিত্যজগতে একজন প্রখ্যাত সাহিত্যিকও বটে। তাঁর রচিত উল্লেখযোগ্য গ্রন্থ ‘নখের দাগ’ প্রকাশিত হওয়ার আগে ধারাবাহিক ভাবে প্রকাশিত হয়েছিল ‘সানন্দা’ পত্রিকায়। এছাড়াও ‘আলেয়া’ নামে গল্পগ্রন্থ ইতিমধ্যে পাঠক দরবারে বিশেষ দাগ কেটেছিল। কয়েকমাস ধরে ড. কবীর-এর লেখা উপন্যাস ‘দেশ’ পত্রিকায় ধারাবাহিক প্রকাশিত হয়েছে। উপন্যাসটির নাম ‘ফাইনাল গাজি’ যা পাঠকদের মুগ্ধ করেছিল। ‘দেশ’ পত্রিকায় ধারাবাহিক প্রকাশের সময় প্রতিসংখ্যায় ছিল টানটান উত্তেজনা ও বিশেষ মোড়। এছাড়াও বিভিন্ন পত্রপত্রিকায় তিনি নিয়মিত লিখছেন। বর্তমানে তিনি কয়েকটি উপন্যাস লেখায় হাত দিয়েছেন। আগামীতে বই হয়ে প্রকাশিত হবে। কয়েকটি চলচ্চিত্রের জন্য স্ক্রিপ্ট রেডি করেছেন। আরও কিছু চিত্রনাট্য লেখাতেও হাত দিয়েছেন। আগামীতে সামাজিক কল্যাণে তিনি আরও অনেক ছবি পরিচালনা করবেন বলে জানিয়েছেন এই প্রতিবেদকে। তিনি প্রতিনিয়ত বিভিন্ন পত্রিকায় প্রবন্ধ ও গল্প লিখছেন। পাঠক সমাজ সমৃদ্ধ হচ্ছে তাঁর লেখা পড়ে।\nবাংলা সাহিত্যজগতে তাঁর নিজস্ব পাঠকসমাজ তিনি তৈরি করতে পেরেছেন। প্রকৃতি, পাহাড়, সমুদ্র তাঁকে খুব টানে।\nশুধু ভারতবর্ষ নয়, পৃথিবী জুড়ে মুসলিমরা যেভাবে মূল স্রোত থেকে দূরে সরে যাচ্ছে তা তাঁকে গভীর ভাবে ভাবায়, ধর্মীয় ভাবাবেগ আর মৌলবাদ ছেড়ে বিপদগ্রস্তদের ফিরিয়ে আনতে হলে আধুনিক শিক্ষার পাশাপাশি প্রযুক্তি-কারিগরি শিক্ষায় সমাজকে শিক্ষিত করতে হবে। সামাজিক ধর্মীয় শিক্ষার পাশাপাশি আধুনিক শিক্ষাই সমাজকে মূল স্রোতে ফিরিয়ে আনার একমাত্র পথ বলে তিনি দৃঢ় ভাবে বিশ্বাস করেন।\nচরম প্রশাসনিক ব্যস্ততার মধ্যে থেকেও তিনি সমাজকে নিয়ে ভাবেন এবং সমাজকে সুপথে চালিত করতে তিনি বড় উদ্যোগ নিয়েছেন। বিগত ২২ বছর তিনি বিভিন্ন জেলায় মানুষকে সচেতন করতে ইসলামী জলসা গুলোতে গিয়ে বক্তব্য রাখছেন। সম্প্রতি দুটি ইসলামী জলসাতে তাঁর মূল্যবান বক্তব্য শোনার সৌভাগ্য হয়েছিল। প্রান্তিক মানুষদেরকে সচেতন করতে তিনি আহ্বান জানান আধুনিক শিক্ষা অর্জন করার জন্য। তিনি নিজেদের মধ্যে মারামারি না করার কথা তুলে ধরলেন। কোনও রাজনীতি ফাঁদে পা দিয়ে নিজেদের মধ্য মারামারি করে বলি হওয়ার রাস্তা থেকে দূরে থাকার কথাও তুলে ধরলেন। আর তিনি দাঙ্গার প্রচনায় পা না দেওয়ার আহ্বান রাখেন। দাঙ্গাকারীদের থেকে দূরে থেকে পুলিশ ও প্রশাসনকে কিছু ঘটার আগেই খবর দেওয়ার কথা বললেন। মানব কল্যাণের জন্য তিনি হাতে কলম তুলে নিয়েছেন, অনেক দিন আগেই। এবার তিনি কমারশিয়াল চলচ্চিত্র বাংলা সিনেমা পরিচালনা করলেন।\nড. হুুমায়ুন কবীর জানিয়েছেন, তাঁর পরিচালিত প্রথম চলচ্চিত্র “আলেয়া”র শ্যুটিং শেষ হয়েছে। মুক্তির অপেক্ষায় প্রহর গুনছে। ”আলেয়া” মানব সমাজে গভীর ভাবে দাগ কাটবেই। এই চলচ্চিত্র নিয়ে তিনি এই আশা করেন। এক প্রশ্নের উত্তরে তিনি জানান ‘শত কাজের ব্যস্ততার মধ্যেই ছবির শ্যুটিংটা সেরে ফেললাম। কী জানেন, আমরা সবাই সমাজবদ্ধ জীব। সমাজের প্রতি দায়বদ্ধতা আছে। সচেতন মানুষ হিসেবে বলতে পারি আজকের পারিপার্শ্বিক অবস্থান খুব একটা সুখের নয়। কোথাও একটা ভয়ের পরিবেশ তৈরি হয়েছে। আমার ছবির বক্তব্য বাল্যবিবাহ আর সাম্প্রদায়িকতার বিরুদ্ধে।’\nতিনি আরও জানালেন, ‘আসলে প্রিন্টের চেয়ে ভিস্যুয়াল এফেক্ট বেশি। যে কথাটা লিখলে হত সেটা ক্যামেরায় বললে আরও আরও বেশি অর্থবহ। সেই জন্যই ছবিটা শেষমেশ হল।’ এই ‘আলেয়া’ একটি থ্রিলার ছবি। ছবিতে অভিনয় করেছেন প্রিয়াংকা সরকার, সায়নী ঘোষ, অংকিতা, তনুশ্রী চক্রবর্তী, বাংলাদেশের অভিনেতা আমন রেজা। অন্য চরিত্রে অভিনয় করেছেন, গৌতম হালদার, শেখর সমাদ্দার, খরাজ মুখোপাধ্যায়, সৌম্যজিৎ মজুমদার এবং বিশেষ চরিত্রে অভিনয় করেছেন বিখ্যাত অভিনেতা কৌশিক গঙ্গোপাধ্যায়, ড. হুমায়ুন কবীর ও তাঁর স্ত্রী অন্দিতা কবীর। আরও অনেকেই এই ছবিতে কাজ করেছেন। যারা ছবিটি দেখেছেন তারা অনেকেই মনে করছেন এই ছবিটি বড় হিট করবে এবং বাংলা চলচ্চিত্রে একটা জায়গা করে নেবে।\nবাংলা চলচ্চিত্র পরিচালনায় আইপিএস আধিকারিক ড. হুমায়ুন কবীর এবার আমজনতার মনে কতটা ঝড় তুলতে পারেন সেটাই দেখার। পশ্চিমবঙ্গে বাঙালি মুসলমানদের মধ্যে নায়ক, নায়িকা, গায়ক, গায়িকা আর পরিচালকের অভাব ছিল দীর্ঘদিন ধরে। এবার আশা করা যায় প্রখ্যাত সাহিত্যিক ও দক্ষ পুলিশ আধিকারিক ড. হুমায়ুন কবীরের হাত ধরে এই সাংস্কৃতিক শুন্যতার অবসান ঘটবে। ‘আলেয়া’ ছবিটির এডিটিং এর কাজ শেষ হয়েছে। আগামী ঈদের আগের দিন রিলিজ করছে ছবিটি। বিশ্বের বিভিন্ন প্রেক্ষাগৃহে মুক্তি পাবে এই ‘আলেয়া’ চলচ্চিত্রটি।\n‘আলেয়া’ ছবির কাহিনী বড় টানটান ঘটনার মধ্য দিয়ে এগিয়েছে। সম্প্রতি এই “আলেয়া” চলচ্চিত্রটি আমার দেখার সৌভাগ্য হয়েছে। ছবিটি একটা বেস্ট ছবি হয়েছে। দর্শকমহলে ঝড় তুলবে “আলেয়া।”\nছবিটি বিষয়-বৈচিত্র‍্যে ভরা। দারুণ চিত্রনাট্য লিখেছেন ড. হুমায়ুন কবীর। তিনি প্রখ্যাত পরিচালক অনিকেত চট্টোপাধ্যায়ের কাছ থেকে অনেক কিছুই শিখলেন এবং তার কাজেরও তারিফও করলেন। অনিকেত চট্টোপাধ্যায়ের কাছ থেকে দারুণ সহযোগিতা পেয়েছেন তিনি। এই ছবির কাজ সম্পূর্ণ করতে গিয়ে। দ্রুত অনেক কাজও শিখলেন এই চলচ্চিত্র পরিচালনা করতে গিয়ে।\nছবিতে চার সখীর বাস্তবিক গল্প বলতে চেয়েছেন পরিচারক ড. হুমায়ুন কবীর। চার চরিত্রে তুখোড় অভিনয় করেছেন আলেয়া’র চরিত্রে (প্রিয়াংকা), রুমানা’র চরিত্রে (সায়নী ঘোষ), শ্যামা’র চরিত্রে (অংকিতা) আর সুমনা’র চরিত্রে বিশিষ্ট মডেল ও নায়িকা তনুশ্রী চক্রবর্তী। সবার মন কাড়বে এই ছবির নায়িকা তনুশ্রী চক্রবর্তী। দুইজন মসুলিম চরিত্র ও দুইজন হিন্দু চরিত্র নিয়েই এই ছবি, তাঁদের গল্প ফুটিয়ে তুলে ধরতে চেয়েছেন পরিচালক ড. হুমায়ুন কবীর। “আলেয়া”র ১৭ বয়সে বিয়ে হয়ে যায়। “আলেয়া” বিয়ে করতে চায়নি, তাঁর সখীদের সঙ্গে সে তখন বার ক্লাসে পড়ছে। তাঁর সখীরা প্রতিবাদ করেও তাঁর বিয়ে আটকাতে পারেনি। তাঁর বাবা জোর করে মেয়ের বিয়ে দিয়ে দিল। ভারতবর্ষে তখন বড় জটিল রাজনৈতিক পরিবেশের মধ্য দিয়ে চলছিল। তাঁর প্রভাবও পড়ে “আলেয়া”র গ্রাম বসিরহাটে। তাঁর বিয়ের দিন এলাকায় চরম ভাবে দুই সম্প্রদায়ভুক্ত মানুষের মধ্যে দাঙ্গা লাগে। তবু তাঁদের চার সখীকে কেউ আলাদা করতে পারেনি। পরিচালক সাম্প্রদায়িক সম্প্রীতির বার্তা দেওয়ার প্রয়াস নিয়েছেন ওই সময়ের ঘটনা তুলে ধরে। দুই সন্তান নিয়ে আলেয়া তালাক পায়। তাঁর স্বামী জোর করে তাঁকে তালাক দেয়। আলেয়ার জীবনে নেমে আসে চরম ঘাত-প্রতিঘাত। নানান ভাবে জীবন সংগ্রাম করে বেঁচে থাকার লড়াই করে সে।\nএই ছবিতে অন্যদিকে সুমনা নিউ টাউন থানায় এসআই পদে আসীন। ছবিটির শুরু হচ্ছে নিউ টাউন থানা থেকে। সুমনার নেতৃত্বাধীন পুলিশ ফোর্স কলকাতার নাইট ক্লাবে হামলার মোকাবিলা করতে যায়। পুলিশ ও সমাজবিরুদ্ধ লোকের মধ্যে গুলি চলে এবং একজন বার ডান্সার গুলি খেয়ে মারা যান। এই ঘটনায় দারুণ মোড় নেয় ছবিটি। সুমনা চরম ভাবে সমালোচিত হন এই ঘটনার জন্য। সে অনেক তদারকি করে নিজের এলাকাতে বদলি হওয়ার জন্য, অবশেষে বসিরহাটে সে পোস্টিং পায় এবং নিজের এলাকায় চলে আসে। হাসনাবাদের ডিএসপি (বাদশা মৈত্র) তাঁকে একটি খুনের তদন্তভার দেয়। তদন্ত করতে গিয়ে সে দেখল এই “আলেয়া” তাঁর একান্ত চার সখীর মধ্যে অন্যতম। “আলেয়া” মার্ডার তদন্তে সুমনাকে সিরিয়াস ভূমিকায় পাওয়া যাবে। আরও অনেক ঘটনা আছে ছবিতে।\nবাল্যবিবাহ যে কতো ক্ষতি করছে সমাজকে তা সুন্দর ভাবে ফুটিয়ে তোলার প্রয়াস নিয়েছেন পরিচালক। আশা করা যায় আগামীতে আরও অনেক সামজিক সমস্যা নিয়ে ড. হুমায়ুন কবীর ছবি করবেন সমাজকে সচেতন করতে। সুমনার বিপরীতে অভিনয় করেছেন বাংলাদেশের জনপ্রিয় নায়ক আমন রেজা। একটা গান আছে যা সকলের মন ছঁয়ে যাবে।\n“আলেয়া” চলচ্চিত্রকে ফুটিয়ে তুলতে কিছু শব্দ অব্যবহৃত হয়েছে যেমন, ত্রিশূল গাঁথা, কাফের, আমেদাবাদ, গুজরাট ও জয় শ্রীরাম এই পাঁচটি শব্দই সেন্সর বোর্ড আপত্তিজনক মনে করেছেন, এবং সাইলেন্ট করে দিতে বলেছেন। তবেই মিলবে ছাড়পত্র। সেন্সর বোর্ড জানিয়ে দিয়েছেন পরিচালক ড. হুমায়ুন কবীরকে। এই শব্দগুলো সাইলেন্ট করে দেওয়া হয় বা একেবারে বাদ দেওয়া হয় তাহলে বেশ কিছু অংশ অর্থহীন হয়ে যাবে। এভাবে সেন্সর বোর্ড বাধা দিলে আমরা প্রান্তিক মানুষের কাছে কোনওদিন পৌঁছাতেই পারব না বলে মত প্রকাশ করেন “আলেয়া” চলচ্চিত্রের জন্যে সেরা অভিনেত্রীর পুরস্কার পাওয়ার দাবিদার তনুশ্রী চক্রবর্তী।\nমুর্শিদাবাদ জেলার পুলিশ সুপারিন্টেনডেন্ট পদে থাকার সময় হিরোইন পাচার ও গরু পাচার রুখে দিতে ড. হুমায়ুন কবীর বড় ভূমিকা নিয়েছিলেন। তিনি অন্যায়কে তিনি কড়া হাতে দমন করেছিলেন। আইনের শাসন দিতে তিনি সর্বদা অপরাধীদের রেয়াত করেননি। অনেকের এখনও মনে আছে বহরমপুরের মার্ডার সিন্ডিকেটেরর ঝাপ বন্ধ করে দিয়েছিলেন তিনি। ৩৩ জন মার্ডার সিন্ডিকেটের গুন্ডাদেরকে ধরে জেলে ভরে দিয়েছিলেন।\nমনে পড়ে বামশাসনে তিনি হাত কাটা দিলীপকে হাতে-নাতে ধরে জেলে ভরে দিয়েছিলেন। তিনি গরিব মানুষের পাশে দাঁড়ান সর্বত্র। তাঁর কাছে ন্যায় বিচার চেয়ে বহু গরিব মানুষ চরম উপকৃত হয়েছেন। আজও মুর্শিদাবাদ জেলার মানুষ তাঁর জন্য মনে প্রাণে আর্শিবাদ করেন। তাঁর কাজের জন্য বাংলার বহু মানুষ তাঁকে মনের মণিকোঠায় রেখেছেন। তিনি সমাজ কল্যাণে আরও অনেক বেশি বেশি কাজ করে সমাজকে সামনে আরও সামনে এগিয়ে নিয়ে যাবেন এই প্রত্যয় এখনও মানুষের মনে। রাজ্যের মুখ্যমন্ত্রী মমতা বন্দ্যোপাধ্যায় তাঁকে আগামীতে আরও বড় দায়িত্ব দিয়ে বাংলার পুলিশ প্রশাসনকে ঢেলে সাজাতেই পারেন মানুষের কল্যাণে। রাজ্যবাসী হয়ে মুখ্যমন্ত্রীর কাছে আবেদন দক্ষ পুলিশ আধিকারিক জাভেদ শামিম ও ড. হুমায়ুন কবীরকে আরও গুরুত্বপূর্ণ পদে দিয়ে আমাদের বাংলার কল্যাণে নিয়োজিত করুন।\nআবার চলচ্চিত্র প্রসঙ্গে চলে আসি ‘আলেয়া’ ছবিতে চিত্রগ্রহণে আছেন প্রভাতেন্দু মন্ডল, ফটো তুলেছেন মতিলাল মন্ডল, অন্যান্য ভূমিকায় আছেন প্রমুখ। বাঙালি সমাজকে বিশেষ বার্তা দিতে বড় পর্দায় আসছে “আলেয়া।”\nআরও একটি বড় বাজেটের ছবি পরিচালনার কাজে হাত দিয়েছেন ড. হুমায়ুন কবীর। শুটিং শুরু হয়েছে নায়িকার ভূমিকায় অভিনয় করছেন ঋতুপর্ণা সেনগুপ্ত, তনুশ্রী চক্রবর্তী সহ অনেকেই আছেন এই নতুন এই সিনেমাতে।\nদক্ষ পুলিশ আধিকারিক ও চলচ্চিত্র পরিচারক ড. হুমায়ুন কবীরের উপন্যাস “ফাইনাল গাজি” আর্ন্তজাতিক কলকাতা বইমেলায় উদ্বোধন করেছিলেন মুখ্যমন্ত্রী মমতা বন্দ্যোপাধ্যা। “দেশ” পত্রিকায় ধারাবাহিক প্রকাশিত হয়েছিল এই উপন্যাসটি। বইমেলাতে বই আকারে প্রকাশিত হয়। বইটি প্রকাশকরল “আনন্দ পাবলিশার্স।” “ফাইনাল গাজি” উপন্যাসটির উদ্বোধন অনুষ্ঠানে উপস্থিত ছিলেন কলকাতার পুলিশ কমিশনার রাজীব কুমার, রাজ্যের মন্ত্রী ফিরহাদ হাকিম, শোভনদেব চট্টোপাধ্যায়, চন্দ্রিমা ভট্টাচার্য, গিল্ডের কর্মকর্তা ত্রিদেব চট্টোপাধ্যায় আর ছিলেন দে’জ এর কর্ণধার সুধাংশু শেখর দে। ৪২ বার ঘন্টা বাজিয়ে ৪২তম আর্ন্তজাতিক কলকাতা বইমেলার শুভ সূচনা করেছিলেন রাজ্যের মুখ্যমন্ত্রী মমতা বন্দ্যোপাধ্যায় ও ফ্রাস্নের রাষ্ট্রদূত আলেকজান্ডার জিগারের উপস্থিতিতে প্রবাদ প্রতিম অভিনেতা সৌমিত্র চট্টোপাধ্যায়। ওইদিন মুখ্যমন্ত্রী মমতা বন্দ্যোপাধ্যায়ের রচিত ৯টি গ্রন্থেরও আনুষ্ঠানিক উদ্বোধন হয়েছিল কলকাতা বইমেলার মূল মঞ্চে। এসবিআই অডিটোরিয়ামে বক্তব্য রাখার সময় মুখ্যমন্ত্রী ঘোষণা করেছিলেন আগামী বছর ১৯ জানুয়ারি ২০১৯ সালে কলকাতা আন্তর্জাতিক বইমেলার শুভ সূচনা হবে।


নারীর উদ্ভাবনী মেধাশক্তিকে কাজে লাগাতে হবে – শেয়ার বিজ\nনিজস্ব প্রতিবেদক: পুরুষের পাশাপাশি নারীও সমাজ ও জাতির উন্নয়নের পথযাত্রী। উদ্যোক্তা হিসেবে আত্মপ্রকাশ এবং উদ্ভাবনী মেধাশক্তিকে কাজে লাগিয়ে নারীকে সমাজের উন্নয়নে এগিয়ে আসতে হবে। এ দিবস (নারী উদ্যোক্তা দিবস) কর্মক্ষেত্রে তথা বিভিন্ন উদ্যোগ গ্রহণে নারী-পুরুষের দূরত্ব কমিয়ে আনার পাশাপাশি সমাজে সমতা ফিরিয়ে আনতে এবং নারী উদ্যোক্তা তৈরিতে ভূমিকা রাখছে। নারী উদ্যোক্তা দিবস উপলক্ষে এক সেমিনারে বক্তারা এসব কথা বলেন।\nনারী উদ্যোক্তা দিবস উপলক্ষে গতকাল\nমঙ্গলবার রাজধানীর আগারগাঁও আইসিটি টাওয়ারে ‘উদ্যোক্তা সংস্কৃতি ও উদ্ভাবনী পরিবেশ তৈরিতে নারীর ভূমিকা’ শীর্ষক সেমিনার অনুষ্ঠিত হয়। তথ্য ও যোগাযোগ প্রযুক্তি বিভাগের আওতায় বাংলাদেশ কম্পিউটার কাউন্সিলের অধীনে উদ্ভাবন ও উদ্যোক্তা উন্নয়ন একাডেমি প্রতিষ্ঠাকরণ (আইডিইএ) প্রকল্প এ সেমিনার আয়োজন করে।\nঅনুষ্ঠানে প্রধান অতিথি ছিলেন তথ্য ও যোগাযোগ প্রযুক্তি (আইসিটি) প্রতিমন্ত্রী জুনাইদ আহমেদ পলক। বিশেষ অতিথি ছিলেন পরিবেশ, বন ও জলবায়ু পরিবর্তন মন্ত্রণালয়ের উপমন্ত্রী হাবিবুন নাহার, বাংলাদেশ হাইটেক পার্ক অথরিটির ব্যবস্থাপনা পরিচালক হোসনে আরা বেগম, বাংলাদেশ কম্পিউটার কাউন্সিলের (বিসিসি) নির্বাহী পরিচালক পার্থপ্রতিম দেব, বিজিএমইএ’র সভাপতি ড. রুবানা হক ও ই-ক্যাবের সভাপতি শমী কায়সার। অনুষ্ঠানে সভাপতিত্ব করেন প্রকল্প পরিচালক সৈয়দ মজিবুল হক।\nসেমিনারে জুনাইদ আহমেদ পলক বলেন, প্রধানমন্ত্রী প্রতিটি ক্ষেত্রে নারীকে প্রাধান্য দিয়ে উদ্যোগ গ্রহণ করছেন। দেশে বিচারপতি থেকে শুরু করে সব পর্যায়ে নারীর উপস্থিতি রয়েছে। ওয়ার্ল্ড ইকোনমিক ফোরামের ‘বৈশ্বিক লিঙ্গবৈষম্য, ২০১৮’ প্রতিবেদনের উদ্ধৃতি দিয়ে তিনি বলেন, নারী-পুরুষের সমতার দিক দিয়ে দক্ষিণ এশিয়ায় সবার শীর্ষে রয়েছে বাংলাদেশ।\nতিনি বলেন, বাংলাদেশে প্রাথমিক এবং মাধ্যমিক বিদ্যালয়ে ছেলেদের তুলনায় মেয়েদের এনরোলমেন্টের সংখ্যা বেশি। প্রায় এক কোটি ৩০ লাখ মায়ের কাছে মোবাইল ফাইন্যান্সিয়াল সিস্টেমের মাধ্যমে শিক্ষাবৃত্তির টাকা ‘মায়ের হাসি’ প্রকল্পের মাধ্যমে পৌঁছে দেওয়া হচ্ছে।\nতিনি বলেন, আমাদের পুরো অর্থনৈতিক কাঠামোর মূলভিত্তি দাঁড়িয়ে আছে নারী উদ্যোক্তা ও নারীসমাজের ওপর। অর্থনৈতিক পরিসংখ্যান বলছে, সবচেয়ে বেশি অবদান আমাদের নারীসমাজের।\nপ্রতিমন্ত্রী দেশে স্টার্টআপ কালচার তৈরির জন্য নারী-পুরুষ সবাইকে সমানভাবে কাজ করার আহ্বান জানান ও একই সঙ্গে তরুণ নারী উদ্যোক্তাদের তিনি স্টার্টআপ বাংলাদেশ ‘আইডিইএ’ প্রকল্পে তাদের উদ্ভাবনী আইডিয়া দাখিলের জন্য অনুপ্রাণিত করেন।\nউপমন্ত্রী হাবিবুন নাহার বলেন, সত্যিকারের অর্থে নারীরা এগিয়ে যাচ্ছে প্রধানমন্ত্রীর জন্য। তিনি সব সেক্টরকে নারীবান্ধব করার চেষ্টায় আছেন। সমাজের বিশেষ অংশ হলো নারী। তাই নারীদের সামনে এগিয়ে যাওয়ার জন্য তিনি সব নারীকে আহ্বান জানান।\nবিজিএমইএ’র সভাপতি ড. রুবানা হক বলেন, সব নারীরই একই কথা। নারীদের সব কষ্টের জায়গা এক। নারী কোনো অজুহাত দিতে পারে না। তাই নিজের স্থান নিজেকেই করতে হবে। নারী কখনও হেরে যায় না। তিনি তাদের কোনো অবস্থায় হাল না ছাড়তে অনুরোধ করেন। তিনি বলেন, একজন নারীকেই আরেক নারীর পাশে দাঁড়াতে হবে। এছাড়া তিনি তাদের অ্যাকসেস টু ফাইন্যান্সের ক্ষেত্রে সহজীকরণের লক্ষ্যে ন্যাশনাল ক্রেডিট পোর্টালের প্রয়োজনীয়তা ব্যাখ্যা করেন এবং দ্রুত চালু করার জন্যও জোর প্রস্তাব করেন।\nহোসনে আরা বেগম বলেন, আমরা নারীরা সবার সঙ্গে মিলে কাজ করি ও করতে চাই। মেয়েরা এখন ঘরে বসেও কাজ করছে, সংসারে সচ্ছলতা এনে দিচ্ছে। নারীকে মাথায় রাখতে হবে যে, তারা সমাজের একটা বড় অংশ। সে লক্ষ্যে নারীকে সাহসের সঙ্গে সামনে এগিয়ে যেতে তিনি উৎসাহিত করেন।\nশমী কায়সার বলেন, নারীর নিজেদের জায়গাটা শুরু হয় নিজেদের বাড়ি থেকে। মেয়েরাই মেয়েদের শক্তি। মেয়েরা যখন আরও কয়েকজনকে নিয়ে একসঙ্গে হয়, তখনই তৈরি হতে পারে একটি পাওয়ারফুল কমিউনিটি।


আঙুল ফোটানোর আগে সাবধান!\nবাংলার উত্‍সব ডিজিটাল ডেস্ক: অনেক সময় কাজ করতে করতে অথবা অলসভাবে বসে থাকার মাঝে আঙুল ফোটানের কাজটা অনেকেই করে থাকেন৷ এই কাজের সঙ্গে সঙ্গে শব্দটাও অদ্ভুতভাবে অনেকের খুব প্রিয়৷ কিন্তু এই অভ্যাস আপনার কত বড় বিপদ ডেকে আনতে পারে তা কি জানা আছে আপনার?\nজানা যায়, আঙুল ফোটানোর সময় আঙুলের হাড়ের সংযোগস্থলে জমে থাকা তরল বস্তুর মধ্যে গ্যাসের গহ্বর সৃষ্টি হয়৷ ধীরে ধীরে তা এক গর্তের রুপান্তরিত হয়৷ এবং পরবর্তীকালে এর থেকেই সেই গিঁটে ধরতে পারে ফাটল৷\nএ নিয়ে নানা গবেষণা চলে আসছে, যা নিয়ে হয়েছে বহু তর্ক-বিতর্কও৷ বহু আগে একদল গবেষক জানিয়েছিলেন, আঙুল ফোটানোর শব্দ হয় হাড়ের সংযোগস্থলে গ্যাসের বুদ্বুদ গঠনের কারণে। তবে এই বক্তব্যে প্রশ্ন ছুঁড়ে দেন আরেক দল বিজ্ঞানী৷ তাঁদের মতে, হাড়ের সংযোগস্থলের ফাঁকা অংশে জমে থাকা তরল বুদ্বুদ ধ্বংসের ফলে এই শব্দের সৃষ্টি হয়।\nকিন্তু পরবর্তীকালে অত্যাধুনিক ভিডিওতে ধরা পড়ে যে, ক্র্যাকিং এবং জয়েন্টের বিচ্ছেদের ফলে দ্রুত জমে থাকা তরলের মধ্যে গ্যাস ভরা গহ্বর সৃষ্টি হয় এই পিচ্ছিল তরল পদার্থ জয়েন্টগুলোকে আবৃত করে রাখে।\nএক বিজ্ঞানীর মতে, আমাদের সন্ধিগুলো হঠাৎ আলাদা হলে, ওই সময় সেখানে কোনো তরল পদার্থ অবশিষ্ট থাকে না। এ সময় একটি ক্ষত সৃষ্টি হয় এতেই সৃষ্টি হয় শব্দ। কিছু বিজ্ঞানীরা জানান, চাপের ফলে উৎপন্ন শক্তি হাড়ের কঠিন পৃষ্ঠতলের খুবই ক্ষতি করে থাকে। তাই এখন থেকেই সাবধান!\nচোখের নিচে কালো দাগ দূর করার ঘরোয়া উপায় – BanglarUtsab\nছেলেদের সঙ্গে ডেটে যেতে বাড়িতে যে ৫টি মিথ্যা অজুহাতের আশ্রয় নেয় মেয়েরা